Felicia Rodica Baltes 


y 
ASCR 


Vi 
Scanned with CamScanner 


Felicia Rodica Balteş 


EMOȚIILE 
INDUSE DE MUZICĂ 


Corelate psihofiziologice 
şi diferențe interindividuale 


Scanned with CamScanner 


Cuprins 


Summary 13 
Prefaţă, prof.dr. Mircea Miclea 19 
Prefaţă, conf.dr. Andrei Miu 21 
Introducere 23 


Capitolul 1 - Emoţiile şi muzica. Definiţii, perspective şi teorii ale 
emoţiilor induse de muzică 


1.1. Definiţii 29 
1.1.1. Ce sunt emoțiile? 29 
1.1.2. Ce este MUZICA? 32 
1.1.3. Ce este Opera? 34 

1.2, Perspective asupra emoțiilor muzicale 37 
1.2.1. Teorii ale emoţiilor bazale 37 
1.2.2. Teorii dimensionale ale emoțiilor 39 
1.2.3. Muzica din perspectiva evoluționistă 44 

1.3. Teorii timpurii ale emoţiilor muzicale 47 
1.3.1. Teoria lui Meyer 47 
1.3.2. Teoria lui Mandler 48 
1.3.3. Teoria lui Berlyne 48 

1.4, Modele cognitive ale emotiilor muzicale 49 
1.4,1, Modelul lui Scherer 49 
1.4.2. Surse ale emoțiilor muzicale 52 
1.4.3. Mecanisme ale emofiei induse muzical 52 

1.5. Modelul BRECVEM: un cadru teoretic unificat 57 
1,5.1, Mecanisme 58 
1.5.2, Caracteristici ale mecanismelor 62 
1.5.3. Procese de inducere a emofiei asociate fiecărui mecanism 62 

1.6, Abordarea cognitivistă vs, emotivistă 63 

1.7. Stimuli muzicali utilizaţi în cercetare 66 

1.8. Corelate fiziologice ale emoţiilor 70 

1.9, Măsurători ale emoțiilor 72 


Scanned with CamScanner 


1.9.1. Măsurători subiective 72 
1.9.2. Metode specifice emoţiilor induse de muzică 73 
1.9.3. Măsurători fiziologice 75 


Capitolul 2 - Emoţii induse de muzica de operă. Efecte psihofiziologice 
ale muzicii, scenariului şi jocului scenic 


2.1. Introducere 81 
2.1.1. Psihofiziologia emoţiilor induse de muzică 83 
2.1.2. Emofii specifice induse de muzică 84 
2.1.3. Fiori induşi de muzică 84 
2.1.4. Durata stimulilor muzicali 85 
2.1.5. Multiple surse ale emoțiilor în muzica de operă 85 

2.2. Obiectivele studiului 86 

2.3. Metode 87 
2.3.1. Participanți 87 
2.3.2. Materiale 88 
2.3.3. Procedura 89 
2.3.4. Măsurători subiective 90 
2.3.5. Măsurători fiziologice 91 
2.3.6. Transformarea datelor brute 92 
2.3.7. Analize statistice 92 

2.4. Rezultate 93 

2.5. Discuţii 98 
2.5.1. Efectele muzicii, scenariului şi interpretării 98 
2.5.2. Coerenta dintre modificările subiective şi fiziologice 102 
2.5.3. Dispozitie afectivă şi sex 102 
2.5.4. Implicații gi limite potenţiale 103 
2.5.5. Concluzii 105 


Capitolul 3 - Studiu de teren asupra emoţiilor muzicale la un spectacol 
de operă live. Diferențe interindividuale în empatie şi imagerie 


vizuală 
3,1, Introducere 109 
3,2, Metode 112 
3,2,1, Participanți 112 
3,2,2, Măsurători subiective 112 
3,2,3, Contextul muzical 113 
3,2.4, Procedura 114 
3.2.5. Analiza datelor 115 


Scanned with CamScanner 


116 


3.3. Rezultate 
121 


3.4, Discuţii 


Capitolul 4 - Spaţiul afectiv şi o comparaţie a emoţiilor induse de 
muzică între muzicieni şi non-muzicieni, în cazul Anotimpurilor lui 


Vivaldi 
4.1. Introducere 129 
4.2. Materiale şi metode 133 
4.2.1. Participanți 133 
4.2.2 Materiale 133 
4.2.3. Procedura 134 
4.3. Rezultate 135 
4.4, Discuţii 136 


Capitolul 5 - Manipularea empatiei cognitive influenţează emoţiile 
induse de muzică şi corelatele fiziologice ale acestora 


5.1. Introducere 143 

5.2. Materiale şi metode 146 
5.2.1. Participanți 146 

5.2.2. Materiale 146 

5.2.3 Măsurători subiective 146 

5.2.4. Măsurători fiziologice 147 

5.2.5. Procedura 148 

5.2.6. Analize statistice 149 

5.3. Rezultate 149 

5.4. Discuţii 152 

Capitolul 6 - Concluzii şi discuţii finale 

Implicații şi prefigurări 168 
Glosar 173 
Bibliografie 179 


Scanned with CamScanner 


Table of contents 


Summary 13 
Forward , prof.dr. Mircea Miclea 19 
Forward, conf.dr. Andrei Miu 21 

23 


Introduction 


Chapter 1 - Emotions and music. Definitions, perspectives and theories 
of emotions induced by music 


1.1. Definitions 29 
1.1.1. What are emotions? 29 
1.1.2. What is MUSIC? 32 
1.1.3. What is OPERA? 34 

1.2. Perspectives on musical emotions 37 
1.2.1. Theories of basal emotions 37 
1.2.2. Dimensional theories of emotions 39 
1.2.3. An evolutionary perspective on music 44 

1.3. Early theories of musical emotions 47 
1.3.1. Meyer's theory 47 
1.3.2. Mandler's theory 48 
1.3.3. Berlyne's theory 48 

1.4, Cognitive models of musical emotions 49 
1.4.1. Scherer's model 49 
1.4.2. Emotional sources in music 52 
1.4.3. Mechanisms of emotion induced by music 52 

1.5, A unified theoretical framework: BRECVEM 57 
1.5.1. Mechanisms 58 
1.5.2. Characteristics of mechanisms 62 
1.5.3. Emotion inducing processes related toeach mechanism 62 

1.6, Cognitivists vs. Emotivists 63 

1.7. Musical stimuli used in research 66 

1.8. Physiological correlates of emotions 70 

1.9, Measurements of emotion 72 


Scanned with CamScanner 


1.9.1. Self-report measures 
1.9.2. Specific methods for music induced emotions 
1.9.3. Physiological measurements 


effects of music, plot and acting 

2.1. Introduction 

2.1.1. Psychophysiology of music - induced emotions 

2.1.2. Specific emotions induced by music 

2.1.3. Chills induced by music 

2.1.4. The duration of musical stimuli 

2.1.5. Multiple sources of emotions in operatic music 
2.2. Objectives of the present study 
2.3. Materials and methods 

2.3.1. Participants 

2.3.2. Materials 

2.3.3. Procedure 

2.3.4. Self-report measures 

2.3.5. Physiological measurements 

2.3.6. Data reduction 

2.3.7. Statistical analysis 
2.4. Results 
2.5. Discussion 

2.5.1. Effects of music, plot and acting 


72 
73 
75 


Chapter 2 - Emotions induced by opera music. Psychophysiological 


SBEGGRARLLSS 


90 
91 
92 
92 
93 
98 
98 


2.5.2. Coherence between subjective and physiological changes 102 


2.5.3. Affective mood and sex 
2.5.4. Implications and limits 
2.5.5. Conclusion 


102 
103 
105 


Chapter 3 - A field study of emotions in a live opera performance. 
Individual differences in empathy, visual imagery, and mood 


3.1, Introduction 

3,2, Methods 
3,2.1. Participants 
3.2.2. Self-report measures 
3.2.3, Musical context 
3,2.4. Procedure 
3.2.5, Design and statistics 


109 
112 
112 
112 
113 
114 
115 


4 
Scanned with CamScanner 


3.3, Results 116 
3,4, Discussion 121 


Chapter 4 - Affective space and a comparison of music-induced 
emotions between musicians and non-musicians, with Vivaldi's Four 
Seasons taken as an example 


4.1, Introduction 129 
4.2. Materials and methods 133 
4.2.1. Participants 133 
4.2.2 Materials 133 
4.2.3, Procedure 134 
4.3. Results 135 
4.4. Discussion 136 


Chapter 5 - Cognitive empathy manipulation influences music- 
induced emotions and physiological activity 


5.1. Introduction 143 
5.2. Methods 146 
5.2.1. Participants 146 
5.2.2. Materials 146 
5.2.3 Self-report measures 146 
5.2.4, Physiological measurements 147 
5.2.5. Procedure 148 
5.2.6. Statistical analysis 149 
5.3. Results 149 
5.4 Discussion 152 


Chapter 6 - Conclusions and final discussion 


Implications and future directions 168 
Glossary 173 
References . 179 


Scanned with CamScanner 


Summary 


Music is one of the most mysterious artistic forms to fascinate 
mankind, it incites our emotions, mesmerizes with its power and 
even enslaves us but yet never ceases to move and delight. Why does 
music have such a tremendous effect on humans? Why does it make us 
emotional and what is its purpose in our lives? Music seems to be just 
a flow of well-organized sounds. How is it possible for a simple flow 
of sounds to express and conjure up new emotions for listeners at the 
same time? What dawns us to attend concerts? How can we explain why 
theatres continue to vibrate with the music of opera centuries after its 
genesis? Why does the same music attract and affect so many generations 
of performers and public alike? Why do certain performers, such as Maria 
Callas charm and move us? These are just few of the questions asked by 
musicians, philosophers, researchers or music listeners during the history 
of music and they form the roots of the PhD thesis! comprised in this 
book. Explanations and answers are suggested while other questions will 
continue to be analyzed in my future research, 

In order to encompass the theoretical diversity of the literature 
dedicated to music and emotion, the first chapter of this book contains a 
brief description of the main theories and methods used by researchers 
so far in the field, From all these, two main models have continued to 


! My PhD thesis was defended in June 2011 at Babes-Bolyai University of Cluj-Napoca, 
supervisor Prof, Mircea Miclea, 

dominate the literature of music and emotion: firstly, the model of 
basal emotions and secondly, the dimensional model. More recently 
a third approach devoted to specific emotions and music has gained 
some ground. Scientific studies support each of these theories. Before 
presenting the main theoretical approaches to emotion and music, subject 
specific vocabulary (e.g, music, opera) will be explained wherever 
necessary2. Thischapter proceeds by describing techniques used in music 
and emotion research, the main emphasis being on the methods used for 
the studies presented in this book. The following chapters, are dedicated 
to the studies that were part of my PhD research. 

Chapter 2 

Operatic music involves both singing and acting (as well as rich 
audiovisual background arising from the orchestra and elaborate scenery 
and costumes) that multiply the mechanisms bywhich emotions are 
induced in listeners. The present study investigated the effects of music, 
plot, and acting performance on emotions induced by opera. There were 
three experimental conditions: (1) participants listened to a musically 
complex and dramatically coherent excerpt from Tosca; (2) they read a 
summary of the plot and listened to the same musical excerpt again; and 
(3) they re-listened to music while they watched the subtitled film of this 
acting performance. In addition, a control condition was included, in 
which an independent sample of participants successively listened three 
times to the same musical excerpt. We measured subjective changes using 
both dimensional, and specific music-induced emotion questionnaires. 
Cardiovascular, electrodermal, and respiratory responses were also 
recorded, and the participants kept track of their musical chills. Music 
listening alone elicited positive emotion and autonomic arousal, seen in 
faster heart rate, but slower respiration rate and reduced skin conductance. 
Knowing the (sad) plot while listening to the music a second time reduced 
positive emotions (peacefulness, joyful activation), and increased negative 
ones (sadness), while high autonomic arousal was maintained. Watching 
the acting performance increased emotional arousal andchanged its 
valence again (from less positive/sad to transcendent), in the context of 
continued high autonomic arousal, The repeated exposure to music did 
not by itself induce this pattern ofmodifications, These results indicate 
that the multiple musical and dramatic means involved inoperatic 


Se 
2 The reason is to give readers the opportunity to become familiar with the essential aspects 
of the operatic music, However, this book is not designed to present a history of the Opera. 

performance specifically contribute to the genesis of music-induced 
emotions and theirphysiological correlates. 

Chapter 3 

The present study investigated the music-induced emotions that 
occurred during a live opera performance, and their relationship with 
individual differences in empathy, visual imagery, and mood, A sample 
of N = 120 participants rated the emotions that they felt during each opera 
act, using the Geneva Emotional Music Scale. They also kept track of their 
music-induced chills during the performance. The results indicated that a 
complex pattern of music-induced emotions developed during the opera 
performance, characterized by increased unease (i.e., high sadness and 
tension), reduced vitality (i.e., low joyful activation and power), and high 
sublimity (i.e., high wonder and transcendence). This dynamics of these 
emotions during the performance was probably related to the change 
of events in the plot, the acting performance, and changes in musical 
structure. However, significant portions of the variance of these emotions 
were related to individual differences in empathy and visual imagery, as 
well as the mood reported before the opera performance. We suggest that 
the perceived potential for spontaneity in the singing-acting performance 
of artists, as well as the possibility of observing the emotional expressions 
of other members in the audience may facilitate music-induced emotions 
in people that attend live opera performance. 

Chapter 4 

The study investigated the affective space of the entire twelve 
movements of Vivaldi's Four Seasons, and compared music-induced 
affect between musicians and non-musicians, The participants listened 
to each of the movements of the concertos, in shuffled order, and rated 
the emotional arousal and valence of each movement immediately 
after listening to it. We controlled for the affective mood before the 
experiment, and the familiarity with each movement of the concertos. 
All the movements of the concertos were perceived as pleasant, but 
with varying degrees of emotional activation, Emotional valence varied 
between the peaceful Adagio Molto Autumn and the joyful Allegro Spring 1. 
The movements with slow tempos were perceived as the least activating, 
whereas the most emotionally activating was the Tempo ImpetuosoD’ Estate. 
The comparison between musicians and non-musicians indicated that 
the former perceived the Adagio Molto Autumn as more activating and 
the Allegro Non Molto Summer as less pleasant than the latter. We suggest 
that these differences may be related to the increased focus of musicians’ 

aesthetic judgments on the originality and novelty of musical structures. 
These results support the view that there are only discrete differences in 
music-induced affect between musicians and non-musicians. 

Chapter 5 

This study investigated the effects of voluntarily empathizing with 
a musical performer (i.e., cognitive empathy) on musicinduced emotions 
and their underlying physiological activity. N = 56 participants watched 
video-clips of two operatic compositions performed in concerts, with low 
or high empathy instructions. Heart rate and heart rate variability, skin 
conductance level (SCL), and respiration rate (RR) were measured during 
music listening, and music-induced emotions were quantified using 
the Geneva Emotional Music Scale immediately after music listening. 
Listening to the aria with sad content in a high empathy condition 
facilitated the emotion of nostalgia and decreased SCL, in comparison 
to the low empathy condition. Listening to the song with happy content 
in a high empathy condition also facilitated the emotion of power and 
increased RR, in comparison to the low empathy condition. To our 
knowledge, this study offers the first experimental evidence that cognitive 
empathy influences emotion psychophysiology during music listening. 

The main findings are generally discussed in the last chapter of 
this book. This chapter gives a final overview of the relevant results and 
presents future research directions. 

Due to the scientific character of this research many non-standard 
expressions in English, specific to this field, were used. For this reason 
and in order to be reader-friendly a glossarywas added atthe end of this 
book. 

The main objective of this thesis was the investigation of music- 
induced emotions, especially operatic music. My studies showed that 
music induces specific emotions which corelated with coresponding 
physiological responses, emphasizing some of the important 
mechanisms underlying musical emotions. Moreover, we extended 
previous observations concerning cognitive and emotional differences 
betweenmusicians and non-musicians, and mapped for the first time 
the affective space of an entire musical composition. The results suggest 
important implications for future research on musical-induced emotions 
in general,and operatic music in particular,Three of these studies 
have already been published in international peer-reviewed journals 
including Brain and Cognition,PLoS One, andCognition, Brain, Behavior. An 

Interdisciplinary Journal. The field study presented in Chapter 3 is currently 
under review at the journal Cognition and Emotion. 

Over the past years, due to the combined efforts of scientists 
from various disciplines, andthe emergence of advanced methods and 
technologies, a field which seemed until recently very mysterious and 
incomprehensible has started to gain scientific recognition. I consider 
this book a tribute to music through its modest contribution toward 


understanding the profound impact this ancient yet ever young art has 
on our lives. 

Prefata 


Stimulii muzicali — un cod de reprezentare a emoţiilor 


Cartea Feliciei R. Baltes constituie o abordare ştiinţifică 
interdisciplinară - din perspectiva ştiinţelor neurocognitive — a emoțiilor 
muzicale, în particular a celor induse de muzica de operă. Tema, deloc 
marginală, aşa cum pare la prima vedere, este de interes ştiinţific 
major. Muzica, stimulii muzicali, generează cele mai intense, cele mai 
diverse şi cele mai multe emoții pe o unitate de timp. Niciun alt stimul 
(verbal, imagistic, semantic etc.) nu are un astfel de potențial. Am putea 
spune, parafrazându-l pe Freud („analiza visului este calea regală spre 
inconştient”) sau pe H.A. Simon („analiza sarcinii e fereastra prin care 
iluminăm curtea neagră şi înțelegem funcționarea sistemului cognitiv”), 
că analiza emoțiilor muzicale, a emoțiilor produse de stimulii muzicali 
complecşi este perspectiva-cheie prin care vom putea înțelege dinamica 
reacţiilor noastre emoționale. Probabil acest lucru se datorează celor două 
calități esenţiale ale stimulilor muzicali: a) reprezintă cel mai adecvat cod 
de reprezentare a emoțiilor (mult mai adecvat decât codurile imagistice, 
verbale sau semantice; mult mai congruent cu organizarea sistemului 
nostru mintal, pe dubla axă a experienţei şi raţiunii); b) reprezintă cel mai 
eficient stimul evocator de reacții emoţionale. 

O astfel de lucrare, unde analiza teoretică riguroasă se îmbină cu 
experimentul controlat, studiul de teren şi analiza statistică adecvată, 
reprezintă o realizare ştiinţifică substanţială, de nivel international. 
Analiza critică a literaturii de specialitate s-a obiectivat în prezentarea 
istorică a modelelor referitoare la emoţiile muzicale şi în argumentarea 
clară în favoarea poziţiei emotiviste, Pe baza analizei teoretice s-au 
fundamentat cele patru studii empirice proprii: a) impactul diferenţial al 

muzicii, al scenariului şi al jocului scenic asupra psihofiziologiei emoțiilor; 
b) diferenţierea interindividuală a empatiei şi a imageriei mintale la un 
spectacol de operă live; c) impactul stimulilor muzicali asupra emoţiilor 
muzicale, în funcție de nivelul de expertiză (muzicieni/non-muzicieni); 
d) impactul empatiei asupra emoţiilor muzicale. Studiile experimentale 
se completează cu studiile de teren; măsurătorile neurofiziologice se 
întregesc cu măsurătorile subiective (scala GEMS). 

Prezentăm, pe scurt, câteva dintre contribuţiile ştiinţifice de 

anvergură ale lucrării de fata: 

(1) evidenţierea psihofiziologică a impactului diferenţial al 
stimulilor din muzica de operă (exp. 1): ascultarea muzicii 
a scăzut RR, IBI şi SCL, în comparaţie cu nivelul fiziologic de 
bază; aflarea scenariului a dus la supresie vagală, iar urmărirea 
jocului scenic a modificat arousal-ul'şi valența emoțională; 

(2) demonstrarea experimentală a corelatiei dintre „înfiorări” şi 
imageria mintală generată de muzică (exp. 2). Fiorii ar putea 
reprezenta markerul somatic al sublimului estetic; 

(3) studiul 2 e primul studiu pe plan international care a analizat 
reacţiile psihofiziologice induse de muzica la un spectacol live; 

(4) pentru prima oară în literatura emoțională s-a cartografiat 
spaţiul emoțional al unei întregi compoziţii muzicale (studiul 3); 

(5) evidenţierea psihofiziologică a unor diferențe discrete minimale 
dintre muzicieni şi non-muzicieni în privința emoțiilor 
muzicale. Expertiza nu afectează, aşadar, substanţial repertoriul 
emoţional. Faptul că ştii mai mult nu înseamnă că simți mai 
intens. 

(6) demonstrarea experimentală a faptului că empatia a modificat 
activitatea fiziologică într-o manieră coerentă cu emoţiile induse 
de muzică. Mai concret, empatia cognitivă intensifică emoţiile 
asociate cu conţinutul muzicii şi sporeşte coerenţa emoţiilor cu 
modificările fiziologice (exp. 4). Este primul studiu de acest gen 
din literatura internaţională de specialitate care demonstrează 
impactul cauzal al empatiei în geneza emoțiilor muzicale. 

Felicia R, Baltes a fost, câtă vreme a lucrat la Opera din Cluj, o mare 

artistă, Acum, prin această lucrare, ne demonstrează ca este un remarcabil 
om de ştiinţă, Un exemplu că idealul renascentist de simbioză a artei cu 
știința încă nu s-a pierdut, 


prof.dr, Mircea Miclea 

Psihologia cognitiva a muzicii 


În ultimele decenii, studiul procesării muzicii a luat amploare în 
psihologia cognitivă şi în domeniile interdisciplinare care se ocupă de 
relația creier-comportament. Subiecte ca emoțiile induse de muzică, 
diferenţele dintre muzicieni şi non-muzicieni în procesarea muzicii, 
neuroplasticitatea asociată cu învățarea unui instrument muzical, 
relația dintre expunerea la muzică şi performanţele cognitive, caracterul 
înnăscut al procesării sintactice sau emoționale a muzicii au devenit 
frecvente în revistele ştiinţifice de psihologie şi neurostiinte cognitive. 
În particular, creşterea interesului pentru emoțiile induse de muzică s-a 
datorat dezvoltării metodelor de măsurare a emoțiilor la nivel subiectiv 
şi biologic. Cu această intrinsecă deschidere interdisciplinară, cercetările 
asupra emoțiilor induse de muzică au contribuit din plin, în ultimii ani, 
Ja sincretismul tot mai accentuat dintre psihologie şi neurostiinte, pe de o 
parte, și ştiinţă şi artă, pe de altă parte. 

Cartea de fata, bazată pe teza de doctorat a doamnei Felicia Rodica 
Balteş, ilustrează foarte elocvent anvergura teoretică şi metodologică pe 
care o are psihologia cognitivă a muzicii. Cu un accent asupra muzicii 
de operă (afinitate care se leagă de cariera de solist de operă a autoarei), 
cercetările incluse în această carte investighează original şi elegant câteva 
aspecte interesante ale emoţiilor induse de muzică. Care sunt contribuțiile 
muzicii pe care o ascultăm, a intrigii pe care se bazează scenariul şi, 
respectiv, a interpretării pe care o vedem pe scenă, la crearea emoțiilor 
pe care le trăim la un spectacol de operă? Ni se modifică activitatea 
fiziologică în timpul emoţiilor induse de muzică? Cum interacționează 
emoţiile induse de muzică cu dispoziţia afectivă cu care venim la 

spectacol? Sunt emoțiile induse de muzica de operă mai puternice dacă 
empatizăm voluntar cu personajul interpretat? În fine, există diferențe 
între muzicieni şi non-muzicieni în privința emoțiilor pe care le induc 
Anotimpurile? Şi care este sursa popularității acestor concerte ale lui 
Vivaldi, care par să placă tuturor? Folosind metode psihofiziologice în 
designuri de cercetare ingenioase, aplicate atât în laborator, cât şi în sala 
de spectacol, autoarea aduce dovezi experimentale riguroase pentru a 
răspunde la aceste întrebări. Studiul „de teren” cuprins în această carte 
este cu atât mai interesant cu cât autoarea a fost protagonista spectacolului 
Madama Butterfly, în pauzele căruia s-au făcut măsurătorile psihologice 
pe un eşantion de spectatori. Ce poate fi mai grăitor pentru curiozitatea 
epistemică a autoarei decât că a vrut să studieze emoţiile induse de 
propriul spectacol de operă? 

Cartea aceasta desăvârşeşte eforturile unui muzician de a înțelege 
muzica în profunzime, inclusiv din perspectivă ştiinţifică. Aceste eforturi 
ştiinţifice s-au întins pe mai bine de şapte ani, cu studii de licenţă şi doctorat 
în psihologie. În tot acest timp, muzicianul a cântat pe scenă, la fel de 
frumos ca şi înainte, dar şi-a făcut şi ucenicia ştiinţifică fără compromisuri. 
Cu un neobosit entuziasm dedicat muzicii, doamna Felicia Rodica Balteş 
a dovedit că formația artistică şi cea ştiinţifică se pot îmbina şi împlini 
reciproc. Această carte atestă reuşita ştiinţifică a cercetătorului Felicia 
Rodica Balteş şi reprezintă, probabil, prima monografie românească 
despre emoţiile induse de muzică. 


conf.dr. Andrei C. Miu 

Introducere 


An experience may be so exiting 
as to almost leave a scar on the cerebral tissue exciting. 
(William James) 


Muzica este una dintre cele mai misterioase dintre toate formele de 
artă, care exercită o fascinantă atracţie; ne provoacă si ne emoţionează, ne 
inlantuie uneori cu puterea ei, ne inrobeste, dar nu încetează să ne încânte. 
De ce are muzica un efect atât de puternic asupra oamenilor? Cum şi pe 
ce căi ne emotioneaza? Ce rol are în viata noastră? Muzica pare a fi doar 
o succesiune de sunete organizate temporal. Cum poate o înșiruire de 
sunete să exprime şi să evoce în acelaşi timp emoție în ascultători? De 
ce merge lumea la concerte? Cum se explică faptul că muzica de operă 
rezistă de secole în sălile de spectacol, reuşind mereu şi mereu să renască 
şi să atragă generaţii noi de interpreți şi de public ascultător? De ce ne 
fascinează şi ne marchează artişti precum soprana Maria Callas? Sunt doar 
câteva dintre miile de întrebări în legătură cu muzica, pe care muzicieni, 
filozofi, cercetători sau oameni de rând şi le-au pus de-a lungul veacurilor. 
Multe dintre ele stau la baza lucrării de mele de doctorat al cărui conținut 
constituie materialul pentru această carte. La unele dintre ele am sugerat 
răspunsuri, altele sunt în centrul preocupărilor cercetărilor ce vor urma. 
Pentru a surprinde întreaga diversitate teoretică a literaturii dedicate 
emotiei și muzicii, primul capitol al acestei lucrări reprezintă o tentativă 
succintă de a descrie principalele teorii şi abordări utilizate de cercetătorii 

acestui domeniu. Două modele au dominat o lungă perioadă de timp 
cercetarea emoţiei şi a muzicii: modelul emoțiilor bazale şi modelul 
dimensional. Acestea au fost urmate mai recent de modelele emoțiilor 
specifice muzicii. Studii de referință au oferit susţinere pentru fiecare 
dintre cele trei perspective. Totuşi, înainte de a prezenta principalele 
abordări teoretice asupra emoţiei şi muzicii, am considerat necesară 
explicarea şi definirea, acolo unde a fost posibil, a principalelor constructe 
utilizate (de exemplu, muzica, opera)?. Am continuat cu descrierea unor 
metode utilizate în cercetarea emotiei şi a muzicii, cu accent pe metodele 
utilizate în studiile din această lucrare. Capitolele următoare prezintă 
detaliat studiile care au constituit baza pentru închegarea lucrării mele 
de doctorat susținută în iunie 2011. Trei dintre acestea au fost acceptate şi 
publicate în reviste internaționale (Brain Cognition; PLoS One) şi naționale 
(Cognition, Brain, Behavior. An Interdisciplinary Journal), iar ultimul este în 
recenzie la o importantă revistă internațională (Cognition and Emotion). În 
ultima parte, concluziile sintetizează rezultatele relevante şi direcțiile noi 
de cercetare spre care se îndreaptă această linie de studiu. Fiind o lucrare 
ştiinţifică, adeseori am utilizat termeni de specialitate sau sintagme 
preluate ca atare din limba engleză. De aceea, pentru a facilita sarcina 
cititorului, am considerat oportună introducerea la final a unui glosar 
explicativ. 

Cartea de față nu ar fi existat fără contribuţia importantă si uneori 
decisivă a mai multor persoane. Mulţumesc pe această cale în primul rând 
domnului profesor Mircea Miclea, pentru generozitatea şi curajul cu care 
a acceptat să supervizeze o linie de studiu interdisciplinară complet nouă 
şi provocatoare. Încrederea şi susținerea dânsului mi-au fost far călăuzitor 
pe tot parcursul doctoratului, dar mai ales în momentele de nesiguranță 
şi dezorientare, când cea mai uşoară cale părea renunțarea şi abandonul. 

Mulţumirile şi recunoștința mea se îndreaptă către lector doctor 
Andrei Miu, cel care mi-a fost profesor, mentor, prieten şi fără a cărui 
încurajare și sprijin constant nu aș fi avut probabil cutezanta să demarez 
un doctorat în psihologie. Mulţumesc, Andrei, pentru timpul tău, pentru 
răbdarea ta, pentru tot ce m-ai învățat şi mai ales pentru prietenia cu care 
m-ai onorat! 

Fiicei mele Anda și soțului meu Horia le mulțumesc pentru 
înţelegerea și dragostea cu care au acceptat toate momentele în care nu 


> Intenţia este de a familiariza cititorul cu aspectele esenţiale ale muzicii de operă, nu o 
istorie a Operei, 

am reușit să fiu alături de ei, pentru susținerea necondiționată, dar, mai 
ales, pentru felul în care au fost și sunt mândri de mine. 

Nepoatelor mele Joana şi Ramona le mulțumesc pentru afecțiunea 
„curată şi sinceră”, care adeseori mi-a fost oază de lumină şi sursă de 
liniște şi încredere. 

Doresc, de asemenea, să mulţumesc pentru referatele elogioase 
distinşilor membri ai comisiei de doctorat: prof.univ.dr. Mircea Miclea si 
prof.univ.dr. Adrian Opre (Facultatea de Psihologie și Stiinte ale Educaţiei, 
Cluj), prof.univ.dr. Leon Zăgrean (Universitatea de Medicină și Farmacie 
„Carol Davila”, București ), conf.univ.dr. Viorel Lupu (Universitatea de 
Medicină şi Farmacie, “Iuliu Hatieganu”, Cluj-Napoca.), conf.univ.dr. 
Gabriel Banciu (Academia de Muzică „Gheorghe Dima” Cluj-Napoca). 

Le datorez recunoștință și mulțumiri membrilor Laboratorului de 
Neurostiinte Cognitive, pentru discuțiile fructuoase din cadrul întâlnirilor 
„Clubului de lectură”, pe parcursul cărora am avut prilejul să-mi prezint 
ideile și studiile. Le mulțumesc colegilor mei: Julia Avram, Diana Lung, 
Raluca Szekely, Lavinia Uscătescu, Renata Heilman și Liviu Crişan, 
pentru sprijinul acordat în organizarea experimentelor şi colectarea 
datelor. Juliei Avram îi mulțumesc în mod special pentru promptitudinea 
şi solicitudinea de care a dat dovadă ori de câte ori am avut nevoie de 
ajutorul ei. 

Multumirile mele se adresează şi grupului lărgit al prietenilor mei, 
pentru că au înțeles şi au iertat lipsa mea din mijlocul lor atâta timp, dar şi 
pentru susținerea importantă pe care mi-au acordat-o cu prilejul derulării 
studiului de teren. 

În final, îmi exprim recunoştinţa si multumirile mele celor fără de 
care nu ar fi fost posibile toate acestea: participanților la studiile mele. 

În ultima perioadă, datorită eforturilor concertate ale oamenilor de 
ştiinţă din diferite domenii, dar şi dezvoltării unor metode avansate de 
cercetare, ceea ce mai înainte părea să fie misterios şi de neînțeles, începe 
să capete fundamentare ştiinţifică, Teoriile actuale ale emoțiilor muzicale 
încearcă să dezvăluie acest mister, studiind originile şi rolul pe care muzica 
l-a jucat în evoluţia omului, dar şi funcţiile şi locul pe care-l ocupă astăzi 
în viaţa oamenilor, Un omagiu adus muzicii este şi contribuția modestă 
a acestei lucrări la înţelegerea impactului profund pe care această artă 
străveche și totuşi atât de tânără o are asupra vieții oamenilor. 

Emotiile și muzica. 
Definitii, perspective si teorii ale 
emotiilor induse de muzica 


1.1. Definiţii 


1.1.1. Ce sunt emoțiile? 


Oricine ştie ce este o emoție până când i se cere să dea o definiţie. În acel 
moment, se pare că nimeni nu mai ştie. (Fehr şi Russel, 1984, p. 464) 

Unul dintre primii cercetători care a pus această întrebare a fost 
William James (1884), în articolul său What is an emotion?.Emotia este una 
dintre cele mai pervazive caracteristici ale existenței umane, care se leagă 
practic de fiecare aspect al comportamentului uman: percepție, învățare, 
acţiune, memorie, decizie. Emotia este un concept greu de definit şi nu 
există un criteriu general acceptat pentru ceea ce ar trebui considerat a fi 
o emoție. Dintr-o perspectivă evoluționistă (Buss, 1995), cheia înțelegerii 
emoțiilor constă în studierea funcţiilor pe care aceasta le deserveşte 
(Cosmides şi Toby, 2000). Din această perspectivă, emoţiile au evoluat cu 
scopul de a ne oferi posibilitatea de a răspunde adaptativ modificărilor 
relevante din mediu şi pot fi descrise ca reacţii relativ scurte şi intense la 
aceste modificări. 

Înainte de a începe studierea emoțiilor induse de muzică, a fost 
necesar să găsim o definiţie coerentă a emoțiilor în general. În psihologia 
generală, emoţiile sunt descrise ca procese specific orientate spre 
răspunsuri comportamentale, adică o emoție este mereu direcționată 

înspre ceva, fie aceasta o circumstanţă particulară sau o persoană. Deşi 
dificil de măsurat şi definit, majoritatea cercetătorilor sunt de acord că 
emoțiile sunt reacţii intense şi scurte la modificările relevante survenite 
în mediu, Ele sunt rezultatul înțelegerii şi al evaluării stimulilor pe baza 
relevantei acestora. Atribute specifice în cadrul procesului de evaluare 
sunt experienţa subiectivă a stimulului, evaluarea cognitivă a acestuia 
şi o modificare comportamentală în legătură cu stimulul (Frijda, 1988). 
Emofiile au câteva subcomponente: evaluare cognitivă, sentiment 
subiectiv, reacţie fiziologică, expresie, tendință de acţiune şi reglare 
(Oatley şi Jenkins, 1996; Scherer, 2000). Numeroase procese cognitive sunt 
implicate atât în percepția, cât şi în evaluarea stimulilor (pentru sinteză, 
vezi Scherer 2005). O abordare a emoțiilor, larg acceptată, se bazează pe 
cercetările lui Plutchik (1980) şi Lazarus (1991). Modelul lor are la bază 
ideea că emoțiile sunt formate din trei componente: (a) subiectivă, (b) 
fiziologică, (c) comportamentală (expresii faciale, gesturi). Toate aceste 
componente pot fi măsurate pe parcursul percepției unor stimuli, precum 
imagini sau muzică. 

Deşi emoţiile au început să fie studiate încă din secolul XIX (vezi 
Darwin, 1872; James, 1884; Wundt, 1897), studiul emoțiilor muzicale 
a rămas în urmă, spre deosebire de alte subdomenii ale psihologiei 
muzicii, fiind caracterizat doar de eforturi sporadice şi individuale. 
O problemă importantă cu care se confruntă cercetătorii din domeniul 
emotiei este aceea că ei nu se pot decide asupra modului în care ar trebui 
conceptualizate emoțiile: ca categorii discrete (Ekman, 1992), dimensiuni 
(Russel, 1980), prototipuri (Shaver, Schwarz şi O'Connor, 1987) sau ca 
procesare de componente (Scherer, 2001). 

Conform teoriilor generale ale emotiei, conceptul „emoției 
muzicale” este încă şi mai greu de definit. Sub umbrela termenului 
„emoţie”, poate fi regăsită o largă varietate de răspunsuri şi experienţe. 
Cercetătorii au utilizat mai multe concepte, de multe ori interşanjabil, 
pentru a se referi la fenomenul de interes prezentat aici: afect, emoție, 
dispoziţie, sentiment, deși mulţi alţii au fost de acord că temenii ar trebui 
diferenţiaţi şi ar trebui ajuns la un consens în utilizarea lor. De pildă, 
afectivitate este văzut ca un termen general, care include diferite fenomene 
afective, cum ar fi preferința, emoția şi dispoziţia (Oatley şi Jenkins, 1996). 
Emofia se referă la faptul că fenomenul respectiv are o anumită valență, 
adică este evaluat ca fiind pozitiv sau negativ. Afectivitatea muzicală, prin 
urmare, poate conţine orice, de la preferințe muzicale (Russel, 1997) la 
experienţe muzicale de vârf (Gabrielsson, 2001). În contrast, dispozițiile 

sunt în general înțelese ca stări afective difuze, cu intensitate subiectivă 
scăzută, dar cu durată mai lungă şi, de cele mai multe ori, fără o cauză 
aparentă. Deşi în literatura de specialitate citim adeseori despre conceptul 
de „emoţii muzicale”, definirea modului prin care sunt induse emoțiile 
muzicale nu este, din păcate, clarificat. Chiar şi termenul „emoție” în 
contextul ascultării muzicii este subiect de dezbatere. Adeseori, emoțiile 
sunt clasificate conform funcţiilor biologice pe care acestea le deservesc. 
De pildă, experiența fricii într-un anumit context este un exemplu clasic, 
în care evaluarea situației ca fiind amenințătoare declanşează modificarea 
comportamentului înspre evitare sau confruntare. Un context muzical nu 
presupune existența unorasemenea funcţii biologice evidente. Deşi muzica 
este cântată şi ascultată în întreaga lume, nu putem afirma, totuşi, că n-am 
putea trăi fără muzică. În acest sens, este dificil să explicăm intensitatea 
trăirii unei emoţii care apare într-un context muzical ca derivând doar 
din muzică (Dowling si Harwood, 1986). În viata de toate zilele, emoțiile 
sunt induse de situații concrete (de pildă, naşterea unui copil, decesul 
unei persoane dragi), pe care, de cele mai multe ori, nu le putem controla. 
Deşi, adeseori, muzica poate fi amenințătoare sau înspăimântătoare, 
conştiinţa controlului situației este mereu prezentă (de pildă, poţi decide 
să nu mai asculti muzica respectivă). De aceea, în literatura psihologică 
consacrată studierii muzicii, a apărut o evidentă schimbare în descrierile 
care se referă la experiențele muzicale. În majoritatea cercetărilor care s-au 
ocupat de studiul răspunsurilor emoționale la muzică, accentul a fost pus 
mai degrabă pe caracteristicile specifice unei emoții, cum ar fi evaluarea şi 
activarea, S-a arătat, totuşi, că, deşi în anumite cazuri muzica este capabilă 
să inducă emoții intense, ar fi mai corect să descriem emoțiile muzicale 
în termeni de stări dispozitionale, experienţe sau sentimente induse de 
ascultarea muzicii (Sloboda, 1991). 

Conceptul de emoţii muzicale a întâmpinat nenumărate probleme 
legate de alegerea unui cadru teoretic adecvat care să poată fi utilizat 
cu succes în cercetare. Sloboda şi Juslin (2001) susţin că psihologii care 
studiază muzica sunt in general rezistenți la ideea utilizării cadrului 
teoretic al psihologiei emoţiei atunci când cercetează răspunsurile 
emoționale la muzică. Ei arată că teorii ale emoţiilor precum cea postulată 
de Frijda (1988) sunt cadre teoretice benefice pentru studiul emoțiilor 
muzicale, Mai mult, argumentează ei, este semnificativ faptul că una 
dintre cele mai influente analize ale muzicii şi emoţiei (Meyer, 1956) este 


fundamentată tocmai pe o teorie a emotici. 

1.1.2. Ce este MUZICA? 
Muzica îl face pe om să iasă din el însuşi gi din lume; 
ea îl înalță deasupra lui însuşi şi a lumii, fiind 
cea mai frumoasă revelație a lui Dumnezeu, (Goethe) 


Întrebarea de mai sus a fost în centrul preocupărilor filozofilor, 
cercetătorilor sau, pur şi simplu, a iubitorilor muzicii de la vechii greci 
până în zilele noastre. Se pare că singura concluzie la care au ajuns cu toții 
este aceea că muzicii nu i se poate formula o definiție care să fie agreată 
de toată lumea şi care să explice întreaga bogăție a experiențelor pe care 
le implică ascultarea sau interpretarea ei. Deşi însuşi Aristotel observa că 
„nu este o sarcină uşoară să precizezi natura muzicii” (citat în Alperson, 
1986, p. 45), totuşi au existat unele tentative în acest sens. 

Majoritatea celor care şi-au propus să definească sub o formă 
sau alta muzica par a fi de acord cu faptul că muzica este o artă a cărei 
substanţă principală o constituie sunetele. Se afirmă, de pildă, că muzica 
ar fi „arta de a combina sunetele într-o manieră plăcută pentru ureche” 
(J.J. Rousseau, 1959) sau sunete organizate care pot fi deosebite de 
zgomot (Firth, 2003, p. 93) sau care dau formă zgomotului (Attali, 1985, 
p. 10). Definiţiile sunt lacunare, deoarece se referă doar la prima parte a 
receptării, mai precis la senzaţia auditivă pe care o produc succesiunile 
sonore. O altă abordare unilaterală este cea a muzicologului francez Jules 
Combarieu (1907) care spune că muzica „este arta de a gândi cu sunete”, 
atribuind muzicii o sorginte exclusiv rațională. Fenomenul muzicii nu este 
surprins nici de definiția romantică a lui Alperson „muzica este limbajul 
universal... limbajul emoţiilor” (1986), nici de cea a esteticianului vienez 
Eduard Hanslick (1986), care vede muzica doar ca pe un „joc de sunete”. 

Muzica este cu siguranţă o artă care combină sunetele, dar conţinutul 
ei este mai mult decât sugerează definițiile de mai sus. În primul rând, 
muzica este o modalitate de a crea şi transmite stări afective. Ea lucrează, 
într-adevăr, cu sunete, nu cu idei şi concepte, ca gândirea (chiar dacă le 
poate încorpora în mesajul ei), deşi exprimă atitudini şi sentimente pe care 
le produc ideile. Spre deosebire de pictură, muzica nu poate reda fidel 
un apus de soare, ci pacea şi grandoarea, uimirea pe care un asemenea 
tablou le evocă în sufletul omului, Un scriitor sau un poet poate exprima 
în cuvinte sugestive ideea morţii, muzica însă face mai mult, ea poate reda 
durerea, groaza de necunoscut, spaima de iminenta întâlnire cu imensul 
necunoscut al morţii (vezi, de exemplu, Recviemul de Mozart). 

O concepţie mai cuprinzătoare asupra muzicii este cea a filozofului 
american ]. Levinson care, în cartea sa „Despre conceptul muzicii” (1990, 
p. 274), afirmă că muzica ar fi sunete create şi organizate temporal de 
oameni, cu scopul îmbogăţirii, înfrumuseţării şi intensificării experienţei 
emoţionale prin angajament activ (de exemplu, ascultare, interpretare, 
dans). Prin urmare, muzica este mai degrabă un limbaj al stărilor 
afective, o plăsmuire a fanteziei creatoare a compozitorului, dublată de 
cea a interpretului sau chiar a ascultătorului. Fără un fond emoțional, 
desfăşurarea sonoră ar putea fi considerată frumoasă din punct de vedere 
estetic, dar nu ne-ar mai încânta, nu ar mai lăsa urme în sufletul nostru. 

Definiţiile mai recente preferă o descriere a muzicii în termeni mai 
degrabă structurali. Astfel, muzica este definită ca armonie, melodie, 
ritm, metru, ton, instrumente sau voce (Da Silva şi colab., 1984; Cone, 
1986, p. 134). Dat fiind faptul că muzica are o capacitate expresivă 
înnăscută (Alperson, 1986), alti teoreticieni consideră că trebuie să se 
tind cont şi de puterea muzicii de a induce şi evoca emoţii, descrieri sau 
chiar valori (Da Silva şi colab., 1984, p. 11), capacitate care trece dincolo 
de elementele sale constitutive. Printre primii care au atras atenția asupra 
faptului că învăţarea muzicii are o valoare educațională specială au fost 
filozofii Platon şi Aristotel (Rink, 2002, p: 5). De pildă, Aristotel a susținut 
că ascultarea muzicii contribuie substanțial la cultivarea minţii şi la 
dezvoltarea judecății morale. Muzica este, în acelaşi timp, şi o formă de 
expresie socială care transcende individualul, dar care, prin puterea ei 
emoţională, devine un mod de comunicare între compozitor, interpret şi 
ascultător (Da Silva şi colab., 1984). 

Ceea ce se consideră a fi muzică la un moment dat este determinat 
şi de cultură. În acest sens, definirea muzicii poate varia de la un context 
la altul sau chiar de la individ la individ (Cross, 2003, p. 23). Pentru 
psihiatrul şi scriitorul de succes Anthony Storr, „muzica este o artă non- 
verbală, direct relaţionată cu arousalul fiziologic care poate fi măsurat cu 
instrumente ştiinţifice, Este foarte posibil (afirmă scriitorul) ca o pictură 
celebră sau un apus de soare să-ți facă inima să bată mai repede, dar e 
greu de imaginat că am putea experientia nevoia urgentă de mişcare, 
creşterea tonusului muscular sau răspunsurile musculare pe carele induce 
muzica, Muzica s-ar putea să fie importantă pentru oamenii care suferă 
de o oarecare alienare faţă de propriul trup. A cânta la un instrument, cu 
vocea sau a asculta muzică te pune în legătură cu sinele tău fizic pe căi 
necunoscute de poezie sau pictură, Niciuna dintre aceste arte nu te face 
să-ți doreşti să-ţi mişti corpul: muzica o face adeseori” (Storr, 1993, pp. 

149). Muzica zilelor noastre este definită cu amărăciune de Attali (1985) 
ca fiind adeseori doar un monolog deghizat al puterii. Suprema ironie 
este însă că eforturile de comunicare ale muzicienilor cu publicul nu au 
fost nicicând mai intense şi, cu toate acestea, nicicând mai înşelătoare şi 
mai pline de deceptii. Cu greu mai poate fi descrisă muzica astăzi, altfel 
decât ca un fel de scuză stângace pentru glorificarea sinelui muzicienilor 
şi dezvoltarea unui nou sector industrial (Attali, 1985). 

Dificultatea de a da o definiţie cât mai adecvată muzicii a condus 
la concluzia că termenul „muzică” în sine poate da naştere la multe şi 
contestate categorii. Termenul „muzică” este polisemantic (Shepherd şi 
Wicke, 1997 p. 208) şi, mai nou, nu mai vorbim despre muzică la singular, 
ci despre „muzici” (Dahlhaus, 1982), ceea ce face încă şi mai dificilă sarcina 
definirii muzicii. Mai mult, în literatura dedicată etnomuzicologiei, tot mai 
multe voci evidențiază faptul că nu există un concept cultural universal 
lipsit de ambiguitate, care să definească muzica (Nattiez, 1988; Shepherd 
şi Wicke, 1997). 

Prin urmare, ce ar putea fi muzica? În ciuda tuturor teoriilor 
aparţinând lumii artei sau ştiinţei, definirea muzicii rămâne în continuare 
o provocare adresată teoreticienilor, muzicienilor, cercetătorilor sau 
chiar iubitorilor ei. Chiar şi filozofi renumiți, precum Kant (1790), care 
a explicat cu atâta eleganță epistemologia frumosului şi sublimului, nu 
au reuşit să explice muzica, afirmând că aceasta ar ocupa cel mai de jos 
palier al artelor frumoase, din cauză că ea se adresează în primul rând 
simţurilor. Iată, totuşi, că una dintre cele mai inspirate definiţii vine din 
partea unei remarcabile cântărețe şi interprete, simbol al muzicii pop: 
„Muzica este magie pură. Este un dar minunat oferit umanității. Muzica 
ne emotioneaza şi ne alină. Ne stimulează. Ne face să vrem să dansăm 
sau să cântăm. Ne face să ne simțim bucuroşi sau trişti, ne inspiră şi ne 
înalță, ne afectează dispoziţia pe multe şi infinite căi. Poate fi extraordinar 
de subtilă sau sălbatic de aspră: de la un cântec de leagăn la un țipăt de 
bătălie pentru o revoluţie” (Annie Lennox). 


1.1.3. Ce este Opera? 


Dacă ne uităm în dicţionar, vom vedea că acest cuvânt de origine 
italiană, dar cu rădăcini latine, înseamnă, de fapt, produsul unei munci, iar 
în limbaj artistic, o creaţie, o lucrare, Istoria muzicii ne arată că precursori 
ai operei, așa cum o cunoaştem astăzi, au avut denumiri precum: favola in 
musica (basm muzical), dramma per musica (drama muzicală), melodramma 
(drama muzicală cântată) şi opera in musica (lucrare muzicală) sau simplu 

Opera (pentru o istorie a operei vezi, Orrey, 1996). La apariţia ei în oraşul- 
stat Florenţa, la sfârşitul secolului XVI, Opera a reprezentat ultimul act al 
unui proces artistic care începuse cu multe veacuri înainte şi care a dus la 
emanciparea şi separarea muzicii laice de muzica încătuşată în canoanele 
stricte ale bisericii. De-a lungul secolelor, ea s-a dezvoltat într-o formă de 
artă completă, care a avut întotdeauna atât denigratori, cât şi susținători 
pasionaţi. Marşul triumfal al Operei peste secole a început cu Dafne, 
compusă de Jacopo Peri (sfârşitul sec. XV), din care nu s-au mai păstrat 
decât o arie şi prologul. Monteverdi, însă, a fost cel care a dezvoltat genul 
operistic, apropiindu-se cel mai mult dintre toți compozitorii epocii sale 
de concepția operelor moderne. Ceea ce este important de reținut este 
însă dorința de inovaţie a artiştilor florentini, care a constat în crearea 
unui stil vocal nou, care să permită utilizarea celor mai potrivite mijloace 
de exprimare muzicală, care să fie capabile a reda bogăţia infinită a 
nuantelor sentimentelor omeneşti. 

De la începuturile ei, Opera a stârnit pasiuni puternice, controverse 
artistice înverşunate, în care au fost antrenați scriitori, compozitori, 
cântăreți, filozofi şi, adeseori, chiar publicul spectator. De pildă, Voltaire 
spunea despre Operă că este „un spectacol tot atât de bizar pe cât de 
magnific, unde ochii şi urechile sunt mai satisfăcute decât spiritul, unde 
trebuie să cânţi ariete în timpul distrugerii unui oraş şi să dansezi în 
jurul mormintelor”. Pe de altă parte, Schiller, mărturisea că „am sperat 
întotdeauna că din operă se va naşte tragedia sub forma ei cea mai nobilă” 
(citați în Hoffman, 1960). Controversa este, în multe feluri, asemănătoare 
cu cea dintre „emotivişti şi „cognitivişti”, în sensul că este o luptă care s-a 
dat şi se dă încă între tendința de a considera Opera o artă convenţională, 
o plăsmuire feerico-muzicală, fără legătură cu realitatea, şi tendința de a 
vedea acest gen muzical ca o modalitate cu multiple posibilităţi de redare 
pe scenă a gândurilor şi simțămintelor omeneşti autentice, şi, prin aceasta, 
valoroase ca experienţă subiectivă şi colectivă, Un exemplu elocvent este 
opera bufă din sec, XVIII, exemplu de vervă satirică şi umor popular, 
care s-a opus spiritului rigid şi solemn al operei seria (adică serioasă), 
promovată gi menţinută de clasa aristocratică (Hoffman, 1960). 

Opera este o formă muzicală hibridă, un amestec de teatru cu muzică 
în care interpreţii sunt, în acelaşi timp, cântăreţi şi actori. Mai simplu spus, 
Opera este un „teatru cântat” în care interpreţii nu vorbesc, ci cântă. Dar 
de ce avem nevoie să auzim cuvinte cântate? Aşa cum am văzut, muzica 
în sine este un evocator de emoții exceptional. Totuşi, există emoţii pe 
care ea nu le poate portretiza sau evoca. Muzica subliniază şi evidențiază 

emoțiile pe care drama le trezeşte în spectator, dar capacitatea ei specială 
de a portretiza şi activa anumite emoții specifice în absenţa dramei, este 
limitată, De pildă, muzica în sine nu poate să exprime gelozia, deşi s-ar 
putea afirma că muzica utilizată pentru a susţine o dramatică scenă de 
gelozie ar putea fi descrisă ca fiind pasionată şi agitată (Storr, 1993). 
Pe de altă parte, emoții intense trăim urmărind o piesă interpretată de 
actori talentaţi la teatru. În Opera, emoţiile, sentimentele, acţiunile sunt 
înveşmântate în muzică, trezind în spectator emoţii mai profunde şi 
mai complexe decât o poate face doar ascultarea muzicii sau urmărirea 
piesei de teatru. Cântul vocal, acompaniat de orchestră, decorurile, jocul 
scenic, personalitatea scenică şi capacitatea emoţională a interpretului, 
vocea cu semnătura ei timbrală unică, toate conferă acțiunii dramatice o 
mare putere de exprimare şi permit dezvoltarea şi explorarea unei imense 
bogății de nuanţe sufleteşti, care acționează cu putere şi eficacitate sporită 
asupra spectatorilor. Dacă la teatru putem pierde sensul unei scene, din 
diferite motive, sau la un concert trăim adesea sentimente ambigue, 
atunci când ascultăm o arie sau un duet, vom şti cu siguranță dacă eroii 
sunt veseli sau trişti, dacă iubesc sau urăsc. Impactul emoțional profund 
pe care-l declanşează este un izvor nesecat de bucurie, care face pe atât de 
mulți oameni să iubească această mare artă interpretativă care este Opera. 

Situată ca gen la confluenţa fericită, dar incertă, dintre cânt şi muzica 
orchestrală, dintre actorie şi dans, opera nu poate fi concepută fără marile 
personalități creatoare care i-au dat naştere — compozitori, poeti-libretisti, 
interpreţi, regizori, coregrafi. Mai simplu spus, Opera este o sincronizare 
a diferitelor modalități de expresie artistică, care pune accent pe muzică 
şi pe dramă, dar care nu ar putea exista fără creatorii amintiți mai sus. 
Totuşi, frumuseţea Operei se manifestă doar în strânsă legătură cu alt 
element - publicul, prin intermediul căruia se cern valorile şi prin care 
ea continuă să existe, purtându-şi cu graţie puritatea şi forța emoțională 
peste secole, 

În concluzie, din perspectiva ştiinţifică asumată de această lucrare, 
putem afirma fără a exagera, că Opera este un „laborator” în care se 
explorează continuu puterile fermecate care stau ascunse în interacțiunea 
dintre muzică, cuvânt şi magia vocilor dăruite cu harul de a ne transporta 
dincolo de noi înşine, permiţându-ne pentru câteva clipe să atingem 
scânteia divină din noi. 

1.2. Perspective asupra emoțiilor muzicale 


1.2.1. Teorii ale emoțiilor bazale 


Conform modelului emoțiilor bazale, toate emoțiile pot fi derivate 
dintr-un număr limitat de emoții înnăscute, care au caracter universal 
(Ekman, 1999, 1992). 

Unii cercetători fac distincţie între emoții bazale şi emoții cognitive, 
cărora le lipsesc corelatele comportamentale şi fiziologice. Totuşi, nu 
există o definiție universal acceptată a emoțiilor bazale. De pildă, dacă se 
pune accent pe procesele de adaptare biologice, acestea sunt: acceptarea, 
furia, anticiparea, dezgustul, bucuria, frica şi surpriza (Plutchik, 1980). 
Atunci când se pune însă accent pe comportamentele universale, ele sunt 
numite: frica, furia, dezgustul, tristeţea şi bucuria (Ekman, 1999, 1992). 

Abordarea evoluționistă susţine teoriile emoțiilor bazale, conform 
cărora se crede că fiecare emoție bazală reprezintă o interacțiune unică 
persoană-mediu, cu propria ei semnificaţie adaptativă pentru individ. 
Mai mult, se sugerează că fiecare emoție bazală posedă tiparul ei propriu 
pentru evaluarea cognitivă, activitatea fiziologică, tendințele de acțiune 
şi expresie (de exemplu, Darwin, 1872/1998; Ekman, 1992; Izard, 1992). 
Unele teorii ale emoțiilor bazale sugerează că există un număr limitat de 
emoţii bazale, care au evoluat pentru a servi rezolvării unor probleme 
particulare de viaţă, precum: pericolul (frica), competiția (furia), 
cooperarea (fericirea) sau pierderea (tristețea) (Power şi Dalgleish, 1997, 
pp. 86-99). 

Unii cercetători au arătat că presiunile mediului asupra compor- 
tamentului sunt adeseori reflectate în tipare fiziologice distincte (de 
exemplu, Levenson, 1994, p. 124). Procesul de creare a unui mediu fiziologic 
optim, care să susțină comportamentul emoțional necesar într-o anumită 
situaţie, implică sistemul nervos central şi sistemul nervos vegetativ. 
Dovezi pentru diferenţierea fiziologică a emoțiilor vin din cercetări care 
au descoperit asocieri dintre anumite substrate cerebrale cu unele emoții 
(de exemplu, Murphy, Nimmo-Smith şi Lawrence, 2003; Phan, Wager, 
Taylor şi Liberzon, 2002). În termeni de mecanisme neurofiziologice, se 
pare că frica este emoția care a fost cel mai bine înţeleasă până în prezent 
(LeDoux, 2000; Ohman şi Mineka, 2001), Susținerea cea mai bună pentru 
emoțiile bazale a venit din studiile comunicării emoțiilor, care sugerează 
universalitatea exprimării şi a recunoaşterii emoțiilor faciale (Ekman, 


1992, 1994). 

Toate aceste definiţii au la bază convingerea fundamentală că există 
emoţii care au corelate comportamentale şi fiziologice specifice. Totuşi, se 
pare că nu avem nevoie de un tipar de reacţii atunci când simţim exaltare 
sau depresie, În acest sens, Scherer (2004) a făcut distincţia între emoții 
care sunt importante pentru supraviețuire, numindu-le „utilitare“, şi 
emoții „estetice”, care sunt exprimate prin intermediul artei, fiind văzute 
ca reprezentări ale emoțiilor, dar fără necesitatea unei anumite reacţii 
comportamentale. Totuşi, rămâne de văzut dacă modelele destinate 
studiului emoțiilor utilitare - adică modelul emoțiilor bazale - pot fi 
aplicate şi în contexte estetice precum muzica (Scherer, 2004). 

În studiile care au investigat emoțiile şi muzica, modelul emoțiilor 
bazale a fost adesea modificat pentru a descrie mai bine emoțiile 
reprezentate de muzică. De exemplu, emoții rar exprimate în muzică, 
precum dezgustul, sunt înlocuite în categoriile bazale cu altele, cum ar 
fi tandretea sau pacea (Balkwill şi Thompson, 1999; Gabrielsson şi Juslin, 
1996; Vieillard şi colab., 2008). 

Una dintre cercetările de pionierat care arată că emoțiile bazale fidel 
reprezentate în muzică este cea a lui Krumhansl (1997). Cercetătoarea a 
utilizat fragmente muzicale cu o durată de aproximativ 3 minute, care 
exprimau tristețe (de exemplu, Adagio de Albinoni), frică (O noapte 
pe Muntele Pleșuv de Mussorgsky) şi bucurie (Primăvara de Vivaldi). 
Fragmentele triste se caracterizau prin tempo lent, armonii minore 
şi dinamică relativ constantă, cele care exprimau frică aveau tempo 
rapid, armonii disonante şi variaţii largi ale dinamicii şi intensității, iar 
fragmentele muzicale care exprimau bucurie aveau tempo rapid, ritmuri 
dansante, armonii majore şi dinamică şi intensitate relativ constante. 
Au existat trei condiții experimentale: în prima condiție experimentală 
ascultătorii au evaluat continuu cât de trişti se simțeau ascultând fiecare 
dintre cele trei fragmente; în mod similar, în celelalte două condiții 
experimentale, ascultătorii evaluau nivelul de frică sau bucurie pe care 
o trăiau pe parcursul audiţiei fragmentelor muzicale. Un al patrulea 
grup a fost instruit să evalueze tensiunea pe care o trăia în legătură cu 

fiecare fragment muzical. În plus, un alt grup de participanţi a ascultat 
aceleași fragmente muzicale, iar pe parcursul auditiei au fost înregistrate 
o gamă largă de răspunsuri fiziologice. Acestea au inclus măsurători ale 
funcţiilor cardiace, circulaţiei sangvine, conductantei electrice a pielii 
şi a respirației, Rezultatele au arătat că tensiunea a corelat puternic cu 
frica, dar şi cu celelalte emoţii, atunci când acestea erau predominante. 
Prin urmare, se pare că tensiunea este o caracteristică influenţată într-o 

oarecare măsură de cele trei emoții bazale exprimate de fragmentele 
muzicale utilizate. Măsurătorile fiziologice au relevat că tristeţea a fost 
cel mai bine asociată cu modificări la nivelul frecvenței cardiace, nivelului 
conductanţei electrice a pielii, tensiunii sangvine şi temperaturii pielii, 
bucuria a fost asociată cu modificări la nivelul respirației, iar frica a fost 
asociată cu modificări ale circulației sangvine. Totuşi, corelatiile au fost 
mai degrabă mici, iar modificările fiziologice au depins de magnitudinea 
şi tipul emotiei muzicale. 

Rolul emoțiilor bazale în exprimarea muzicală a emoțiilor a fost 
investigat şi într-o cercetare (Lindstrém şi colab., 2003), în care 135 de 
participanţi au fost solicitaţi să selecteze dintr-o listă care conţinea 38 
de cuvinte pe cele care exprimau cel mai bine emoțiile în muzică. Din 
lista de cuvinte, care conţinea itemi care exprimau emoţii bazale dar şi 
complexe, bucuria, tristețea, frica, furia şi dragostea au fost selectate ca 
fiind cele care reprezentau cel mai bine emoțiile în muzică. O metaanaliză 
de referință (Juslin şi Laukka, 2003), care a inclus un număr de 104 studii 
ale expresiei vocale ale emoțiilor şi 41 de studii ale interpretării muzicale, 
a arătat că există o strânsă legătură între expresia vocală a emoțiilor şi 
expresia muzicală a emoțiilor. Rezultatele au sugerat că ascultătorii au 
avut rezultate peste nivelul şansei la recunoaşterea emoțiilor bucurie, 
tristeţe, furie şi tandrete, atât în stimulii de tip prozodic, cât şi în muzică. 
În plus, furia şi tristețea au fost identificate mai bine în comparație cu 
celelalte emoții. Concluzia cercetătorilor a fost că există importante 
similarități între cele două canale de comunicare, mai ales în ceea ce 
priveşte acurateţea cu care emoțiile bazale sunt comunicate ascultătorilor. 

Abilitatea muzicii de a exprima emoţii bazale este susținută şi în 
cartea lui Levitin „The world in six songs” (2008), care ia în considerare 
şase tipuri de cântece, care îndeplinesc şase nevoi fundamentale şi care 
declanşează şase emoții bazale. El sugerează că există doar şase genuri 
bazale de cântece şi şase emoţii care se asociază cu nevoi instinctuale 
de bază. Totuşi, s-a arătat că acest mod de a utiliza muzica pentru nevoi 
bazale este doar un aspect al utilizării muzicii în sens utilitar (Huron, 
1999) şi că emoțiile muzicale sunt diferite de alte emoţii (Sloboda şi Juslin, 
2001), În plus, câteva emoţii primare par a fi inadecvate pentru a descrie 
bogăţia efectelor emoţionale ale muzicii (Zentner gi colab. 2008). 


1,2,2, Teorii dimensionale ale emoțiilor 


O problemă importantă în studiul emotiei în general, dar care este 
în mod particular relevantă pentru studiul emoțiilor induse de muzică 

este relaţia dintre valența pozitivă şi cea negativă a stimulilor pe de o 
parte, iar pe de altă parte, dintre diferitele grade de activare şi valență. 
Cercetătorii care susțin abordarea dimensională în caracterizarea emoțiilor 
sugerează că emoțiile nu au prototipuri distincte, dar că pot fi diferențiate 
de-a lungul unor dimensiuni. Abordarea dimensională a emoțiilor s-a 
concentrat în mod special asupra unei componente importante a emotiei 
- a starea afectivă subiectivă - şi urmăreşte identificarea emoțiilor prin 
plasarea acestora pe anumite dimensiuni. Wundt (1012/1924) a sugerat 
trei dimensiuni, adică plăcere-neplăcere, tensiune-relaxare, excitare- 
calm, care ar putea fi responsabile pentru diferențele dintre stările 
emoționale. Un model extrem de influent (Schlosberg, 1941), susține că 
structura experienței emoționale poate fi descrisă prin ordonarea stărilor 
emoționale pe circumferința unui cerc. Majoritatea partizanilor acestui 
model circumplex al emotiei a postulat existența a două dimensiuni 
ortogonale care evidenţiază această succesiune circulară: o dimensiune 
a activării şi o dimensiune de evaluare sau valență (Larsen şi Diener, 
1992; Russel, 1980). Dimensiunea valentei ne informează despre cât de 
bine se simte cineva la nivel subiectiv în momentul trăirii unei experiențe 
emoționale, în timp ce dimensiunea activării ne informează despre 
nivelul subiectiv al mobilizării sau energiei unui individ pe parcursul 
unei experiențe emoționale. 

În modelul circumplex dezvoltat de Russell (1980; 2003), emoțiile 
pot fi reprezentate într-un cerc care are plăcut şi neplăcut la cele două 
extreme (dreapta-stânga) şi arousal si somnolenta la extremele de sus 
şi jos. Această reprezentare are o bază empirică şi formalizează distanța 
conceptuală dintre diferitele emoții şi structura experienţei afective. 
Utilizările ulterioare ale modelului s-au referit la dimensiunea plăcere- 
neplăcere cu termenul de valență, iar la cea de arousal-somnolenta cu 
termenul de arousal sau activare. Modelul arousal-valenta a fost utilizat 
în mai multe studii pentru surprinderea răspunsurilor emoţionale la o 
largă varietate de stimuli (Faith şi Thayer, 2001, Green şi colab., 1993 şi 
Green şi Salovey, 1999), De pildă, Schubert (1999; 2004) a folosit acest 
model pentru studierea răspunsurilor emoționale la muzică în timp real. 
Utilizarea a doar două dimensiuni a fost considerată o limită importantă, 
deoarece modelul nu permite discriminarea anumitor stări emoţionale 
(Larsen şi Diener, 1992; Lazarus, 1991). De pildă, frica şi furia sunt 
amândouă neplăcute gi foarte activatoare, 

În ultimii ani, modelele bidimensionale ale emotiei s-au evidenţiat 
şi au căpătat susţinere în rândul cercetătorilor emotiei şi muzicii (Gomez 

şi Danuser, 2004; Schubert, 1999; Witvliet şi Vrana, 2006). Contrar 
asumptiei teoriei emoţiilor bazale, care presupune existenţa unui sistem 
neurofiziologic independent pentru susţinerea fiecărei emoții bazale 
(pentru sinteză, vezi Barrett şi Wager, 2006), modelul bidimensional 
circumplex (Posner şi Russell, 2005; Russell, 1980) sugerează că toate 
stările afective apar pe baza a două sisteme neurofiziologice independente: 
unul relationat cu valența (continuumul plăcere-neplăcere), iar celălalt 
cu arousalul (activat-dezactivat). Mai simplu spus, toate emoțiile pot fi 
înţelese ca grade variate atât de arousal, cât şi de valență. Pe de alta parte, 
Thayer (1989) a sugerat că cele două dimensiuni fundamentale ale emotiei 
sunt, de fapt, două dimensiuni separate ale activării: arousal energetic şi 
arousal agitat-încordat. În domeniul muzical, Vieillard şi colaboratorii 
(2008) au explorat fragmente de muzică prin intermediul evaluării 
similaritatii şi au descoperit că extrasele muzicale pot fi cartografiate într- 
un plan bi-dimensional, în care dimensiunile proeminente pot fi explicate 
în termeni de energie şi tensiune. 

Valenta şi activarea au fost recunoscute de mai mulți cercetători 
(Grewe, Nagel, Kopiez şi Altenmuller, 2007) ca fiind dimensiuni foarte 
potrivite pentru surprinderea unei game largi de răspunsuri emoționale 
la muzică. Valenta este în acest sens o dimensiune emoțională care se 
întinde de la emoții negative (cum ar fi tristeţe) la emoţii pozitive (de 
pildă, bucurie). Arousalul este dimensiunea emoţională care se întinde 
între energic/activat la un capăt şi somnolent/plictisit la celălalt capăt al 
scalei de reprezentare. 

Utilizarea modelelor bidimensionale valență-activare, a devenit 
larg, răspândită în ştiinţele afective şi este foarte bine reprezentată în 
cercetarea efectelor emoționale ale muzicii. Acest tip de abordare are 
câteva avantaje practice evidente. Este simplu, uşor de înțeles de către 
participanții la experimente şi cu fidelitate mare (demnă de încredere). 
Din punct de vedere teoretic, se poate argumenta că variaţia activării 
este una dintre trăsăturile distinctive majore ale emoţiei. De pildă, Duffy 
(Duffy, 1941) a sugerat că emoţiile sunt, de fapt, diferite grade de arousal, 
iar dimensiunea valentei poate fi explicată prin tendințele de acțiune 
abordare-evitare care au relevanţă directă pentru comportament. În plus, 
dimensiunea bipolară a valenţei ajută la explicarea influențelor afective 
asupra reflexului de tresărire (engl., startle reflex), care este reflexul de 
clipire declanșat de sunetele puternice, neaşteptate (vezi Lang, 1995). Mai 
mult, Russel (Russel, 2003) a mers şi mai departe afirmând că valența şi 
arousalul ar fi miezul, esenţa, proceselor afectivității, constituind materia 

primă sau primitivă a experienţei emoționale. Un suport important 
pentru această abordare este crearea International Affective Picture System 
(Lang, 1997), care este o arhivă de stimuli pictoriali clasificați în funcţie de 
arousal şi valență. 

Utilizând metoda scalării multidimensionale, care permite 
investigarea emoţiilor comunicate de muzică fără utilizarea etichetelor 
lingvistice, un studiu de referință (Bigand, Vieillard, Madurell, Marozeau 
şi Dacquet, 2005) a confirmat faptul că răspunsurile emoţionale la 
muzică sunt guvernate de două dimensiuni psihologice importante: 
activarea şi valența emoțională. Totuşi, rezultatele au pus în evidență 
şi o a treia dimensiune relaționată cu mişcarea. O altă cercetare (Flores- 
Gutierrez şi colab., 2007) a studiat corelatele cerebrale (cu RMNf şi EEG) 
şi reacţiile emoționale la muzică, comparând stările emoționale induse 
de trei fragmente de muzică (extrase din Bach, Mahler şi Prodromides). 
Analiza reacţiilor induse de muzică, pentru care s-a folosit un test 
subiectiv cu multipli termeni afectivi şi analiza factorială (Joliffe, 1986) 
pentru evaluarea lor, a descoperit existenţa a doi poli emotionali opuşi 
(plăcut şi neplăcut), dar şi un profil de activare. Fragmentele din Bach 
şi Mahler, deşi cu aceeaşi valență afectivă (plăcută), au fost evaluate ca 
având niveluri diferite de activare. În plus, în contrast cu emoțiile plăcute 
care au implicat predominant emisfera stângă, atât RMNf, cât şi EEG au 
prezentat o angajare bilaterală pe parcursul emoțiilor muzicale negative. 
Totuşi, unele studii (Bigand şi colab. 2005; Collier, 2007; Ilie şi Thompson, 
2006) au atras atenția asupra faptului că nu toate emoțiile mediate de 

muzică pot fi explicate prin intermediul modelului bidimensional. 

Deşi utilizată larg în cercetarea emotiei, o limită importantă a 
abordării dimensionale este legată de faptul că aceste modele nu pot 
surprinde anumite răspunsuri emoţionale, în special cele care implică 
ambiguitate şi emoţii mixte (Hunter şi Schellenberg, 2010). Modelele 
dimensionale presupun că valența pozitivă şi negativă se situează la 
capete opuse ale dimensiunii bipolare (Fontaine, 2007), ceea ce înseamnă 
că emoţiile negative şi pozitive se exclud reciproc, ele nu pot fi simţite 
simultan (Russel şi Caroll, 1999). Modelul spaţiului evaluativ (Cacioppo 
şi Bernston, 1994) sugerează însă că valența pozitivă şi negativă pot fi 
coactivate în anumite circumstanţe, conceptualizare care este susținută de 
studiile comportamentale (Larsen şi colab,, 2001, 2004, 2009; Schimmack, 
2001; Hunter gi colab., 2008), 

Studii recente au descoperit că există emoții mixte şi ca răspuns la 
ascultarea muzicii (Hunter şi colab., 2008a, 2010). Pe parcursul a două 

experimente, participanţii au ascultat fragmente muzicale cu durata de 
30 s care exprimau bucurie (tempo rapid şi tonalitate majoră), tristețe 
(tempo lent şi tonalitate minoră) sau atât bucurie, cât şi tristețe (tempo 
rapid şi tonalitate minoră sau tempo lent şi tonalitate majoră). În primul 
experiment, pentru evaluarea răspunsurilor au fost utilizate două scale 
unipolare separate: una pentru bucurie şi una pentru tristeţe. Posibilitatea 
de clasificare a răspunsurilor se întindea la fiecare scală de la deloc la un 
capăt al scalei, la extrem la celălalt capăt al scalei. În al doilea experiment, 
participantiiau datunsingurrăspunscu ajutorul unei grile bidimensionale, 
în care o axă corespundea bucuriei, iar cealaltă tristetii. Rezultatele au 
arătat că participanţii au raportat niveluri ridicate simultane de bucurie 
şi tristeţe în ambele experimente, atunci când tempo-ul şi tonalitatea au 
fost mixte, în comparaţie cu condiţia în care acestea au fost congruente. 
Un rezultat interesant a fost acela că muzica tristă a declanşat niveluri 
mai ridicate ale emoțiilor mixte în comparaţie cu muzica veselă. Un 
studiu separat (Hunter şi colab., 2010), în care, pentru un mai bun control 
experimental, s-au folosit versiuni computerizate ale unor fragmente din 
Bach, a raportat rezultate similare celor obţinute în studiile anterioare 
(Hunter şi colab., 2008). Aceste rezultate arată că, atunci când participanții 
sunt puşi în situația de a evalua emoții mixte pe o scală bipolară, există 
riscul ca ei să fie constrânşi să ignore răspunsul mai slab sau să ajungă în 
situația de a face o medie a emoțiilor trăite, ceea ce conduce la o evaluare 
neutră care este insensibilă la aspectele negative sau pozitive ale stării lor 
emoţionale. 

O contribuție importantă la dezbaterea teoretică actuală - care este 
în centrul atenţiei cercetătorilor preocupaţi de studiul emotiei şi muzicii 
- este studiul lui Eerola şi Vuoskoski (2010), care au comparat evaluarea 
emoțiilor percepute utilizând două cadre teoretice diferite: modelul 
emoțiilor bazale şi modelul dimensional. Cercetătorii au pornit de la 
asumpfia că este necesară compararea simultană a celor două modele 
pentru a clarifica contribuţia şi aplicabilitatea lor la studiul emoțiilor şi 
muzicii, deoarece (1) acestea sunt cele două modele prevalente în studiile 
care cercetează emoția şi muzica; (2) studii pe pacienţi cu leziuni cerebrale 
au documentat disocierea dintre evaluarea dimensională şi categorizarea 
emoţiilor in muzică (Dellacherie, Ehrle şi Samson, 2008; Khalfa şi colab., 
2008b) sugerând că procese neurofiziologice separate sunt responsabile 
pentru fiecare dintre cele două tipuri de evaluare; (3) studii anterioare 
(Schimmack gi Grob, 2000; Schimmack şiReisenzein, 2002) au arătat că, 
deși modelul bidimensional este dominant, totuși, există anumite dovezi 

căutilizarea a trei dimensiuni ar fi mai adecvată studiului emotiei, dat fiind 
faptul că dimensiunile activare-calm şi tensiune-relaxare nu pot fi reduse 
la o singură dimensiune a arousalului. Rezultatele studiului au sugerat că, 
aplicat în cercetarea muzicii, modelul tridimensional al emotiei poate fi 
redus doar la două dimensiuni. În plus, diferența majoră dintre cele două 
modele a constat doar în slaba putere de rezoluţie a modelului emoțiilor 
bazale (discrete) de a caracteriza exemplele muzicale ambigue din punct 
de vedere emoţional. Altfel spus, în comparaţie cu modelul dimensional, 
modelul emoţiilor bazale a fost mai puţin fidel în evaluarea fragmentelor 
muzicale care erau exemple ambigue ale unei categorii emoționale. 

În concluzie, abordarea arousal-valenţă încapsulează una dintre 
principalele perspective în studiul emoțiilor în general şi a emoțiilor 
muzicale în special. 


1.2.3. Muzica din perspectiva evoluționistă 


Extazul muzicii este o revenire la identitate, la originar, 
la rădăcinile primare ale existenţei. (Emil Cioran) 


Muzica are un caracter universal, ea apare în toate culturile umane 
de-a lungul timpului (Masataka, 2008) şi pare să deţină un rol central 
în majoritatea activităţilor umane importante (de exemplu, nuntă, 
înmormântare). Cu toate că ocupă un loc atât de important în viața 
oamenilor, originile şi funcţiile adaptative ale muzicii rămân încă un mister 
neelucidat, care a dat naştere la multe teorii şi explicații. Unii psihologi 
evolutionisti (Pinker, 1997) au susţinut că ea nu serveşte niciunui scop util, 
că nu ar fi o adaptare, ci mai degrabă un efect secundar al proprietăților 
sistemului auditiv, sugerând că muzica ar fi doar »placinta cu brânză 
auditivă” (engl., auditory cheesecake), un artefact al selecţiei naturale, în 
timp ce alţii au considerat muzica o caracteristică universal umană care 
nu serveşte un scop adaptativ (Masataka, 2008). Pe de altă parte, alti autori 
au sugerat exact contrariul, susținând caracterul evoluționist al muzicii, 
atribuindu-i acesteia un rol adaptativ în selecţia sexuală (de exemplu, 
Miller, 2000), idee care a fost susţinută de însuşi Darwin (1972/1965). 

Dovezi care susţin originile evoluționiste ale muzicii sunt sintetizate 
de cercetători precum Justus şi Hustler (2003) sau McDermott şi Houser 
(2003), Ei evidenţiază faptul că o identificare lipsită de ambiguitate a 
evoluţiei genetice, ca sursă a originii muzicii, necesită caracter înnăscut, 
caracter domeniu-specific al muzicii şi unicitate, toate, caracteristici 
specific umane, dat fiind faptul că nicio specie de animale nu face muzică 

în sensul in care o fac oamenii. Concluzia ambelor sinteze este că există 
dovezi sugestive care susțin o predispozitie biologică umană pentru 
muzică şi că anumite abilităţi pentru muzică sunt dirijate de constrângeri 
înnăscute. Totuşi, nu este clar dacă aceste constrângeri se aplică doar 
speciei umane, dacă luăm în considerare probabilitatea ca multe dintre 
abilităţile muzicale să nu fie adaptări specifice muzicii, ci să se bazeze 
pe mecanisme care servesc scopuri mai generale. Din moment ce există 
dovezi care arată că acele constrângeri înnăscute referitoare la muzică nu 
sunt cu necesitate şi specifice domeniului respectiv (adică muzicii), nu 
se poate afirma cu precizie care domeniu a efectuat cele mai relevante 
presiuni, pentru ca predispoziția respectivă să apară. Un studiu relevant 
destul de recent (Trainor, 2008) aduce argumente în acest sens, susținând 
că pentru funcţiile cognitive înalte pe care le presupune muzica este 
extrem de dificil să faci diferența între adaptare şi exaptare (structuri 
care initial au evoluat pentru scopuri diferite, iar azi sunt folosite pentru 
muzică). Dacă muzica este sau nu o adaptare evoluționistă ar trebui decis 
pe baza avantajelor pe care ea le-ar fi oferit pentru supraviețuire (Huron, 
1999), precum: selecţie sexuală, coeziune socială, dezvoltarea sistemului 
auditiv, coordonare motorie, reducerea conflictelor, coordonarea muncii 
in grup, păstrarea naratiunilor originilor tribale. Totuşi, susține Huron, 
lista funcțiilor prezentate mai sus nu explică puterea muzicii asupra 
psihicului uman şi nici de ce nu au fost folosite în acest scop alte activități 
non-muzicale. Aspectele culturale şi biologice ale muzicii sunt însă atât 
de încâlcite, încât cel mai bun lucru pe care l-ar putea face o perspectivă 
evoluționistă asupra muzicii ar fi în primul rând acela de a crea un cadru 
teoretic adecvat (Fitch, 2004). 

O altă perspectivă (Cross, 2008), care integrează dovezi din mai 
multe domenii (de exemplu, neurostiinte, etnomuzicologie), arată că nu 
este adecvat să consideri muzica doar ca „tipare de sunete” folosite de 
indivizi în scopuri hedonice. La fel ca Huron, Cross susţine că muzica ar 
trebui considerată în contextul utilizării ei în societăţile pre-culturale, adică 

entru structurare socială, identitate de grup sau formarea legăturilor. 
fh plus, Cross sugerează că evoluția muzicii s-a bazat pe mecanisme 
biologice şi genetice care existau deja în lumea animală şi că muzica a 
evoluat împreună cu limbajul, mai degrabă decât ca precursor alei. 

Una dintre cele mai proeminente cercetătoare ale originii muzicii 
(Dissanakaye, 2008) consideră că aceasta ar fi o capacitate motivaţională 
şi comportamentală, care a fost ritualizată prin intermediul proceselor 
formalizării, repetitiei, exagerării şi elaborării. Ritualizarea a condus 

la apariția arousalului şi a cadrului în care s-a conturat emoția, 
Comportamentele proto-muzicale au constituit apoi baza pe care s-au 
construit ceremoniile rituale care aveau ca scop întărirea coeziunii grupului 
şi a unificării diferitelor grupuri, la fel cum întăreau şi legătura mamă- 
copil. În viziunea cercetătoarei, asemănările structurale şi funcționale 
dintre interacţiunile mamă-copil, comportamentul de curtare la adulți şi 
ceremoniile rituale sunt asociate strâns cu proprietăţile muzicii. De aceea, 
susține autoarea, comportamentele proto-muzicale declanşează emoții 
atât de puternice, care activează arii cerebrale asociate cu motivația şi 
recompensa şi care sunt implicate şi în satisfacerea celor mai importante 
instincte: foamea şi sexul. 

O caracteristică identificată a fi responsabilă pentru apariţia 
activităţii proto-muzicale a fost prelungirea perioadei juvenile Ia liniile 
hominide. Primatele tinere se angajează în jocuri care le pregătesc pentru 
viata adultă şi care, de cele mai multe ori, contin trăsături asemănătoare 
muzicii. Prin urmare, activitățile proto-muzicale au străvechi rădăcini 
genetice (Cross şi Morley, 2008). Alte cercetări au arătat că bebeluşii sunt 
sensibili la structurile muzicale ale vocii umane şi că acestea ar fi asociate 
cu procesele de co-reglare a emoțiilor dintre părinte şi copii (Dissanayake, 
2008). În plus, se pare că vorbirea adresată copiilor (engl., infant-directed 
speech) are anumite calități proto-muzicale şi că acestea prezintă multiple 
trăsături similare în majoritatea culturilor umane (pentru sinteză, 
vezi Trehub, 2003). Se pare că, într-adevăr, muzica se bazează pe unele 
predispozifii înnăscute. De pildă, la două zile de la naştere, bebeluşii cu 
părinţi diagnosticati cu surditate congenitală preferă cântatul destinat 
bebeluşilor, care este mult mai emoțional, decât cântatul destinat adulților 
(Masataka, 1999). Pe aceeaşi linie, bebeluşii recunosc melodii care au fost 
transpuse muzical într-o tonalitate nouă sau care au un tempo diferit 
(Trehub, 2003). La vârsta de două luni, ei preferă consonanta disonantei 
(Trainor, Tsang şi Cheung, 2002), iar la patru luni, preferă melodiile 
consonante celor disonante (Zentner şi Kagan, 1998). 

O altă linie de cercetare (Mithen, 2007) presupune că oamenii de 
Neanderthal e posibil să fi avut abilităţi proto-muzicale. Perspectiva 
susținută este aceea că muzica şi limbajul au evoluat prin diferenţierea 
sunetului vocal proto-uman „Hmmmm” dintr-un fel de proto-limbaj- 
muzical nediferenţiat originar, Diferentierea a fost facilitată de apariția 
posturii verticale şi a mersului, care au presupus control senzorio-motor 
complex, simţul ritmului gi, probabil, abilitatea de a dansa. Muzica, susține 
autorul, nu mai este necesară, ea a fost înlocuită de limbaj şi evoluția ei 

ulterioară a servit doar unor scopuri cu caracter religios, în care muzica 
este utilizată deoarece nu cunoaştem alte modalităţi de a comunica cu 
divinitatea, Muzica şi emoția se asociază doar datorită prezenței lor în 
originarul „Hmmmm”, care se reface ca întreg prin recombinarea muzicii 
cu limbajul, prin intermediul cântecelor. Mulţi cercetători care au studiat 
evoluţia limbajului au ajuns la o concluzie comună: la origine, muzica 
şi limbajul au fost nediferentiate, au constituit un întreg, (Darwin, 1871; 
Cross, 2008a; Masataka, 2008). 

În concluzie, teoriile despre originile şi evoluția muzicii abundă. 
Deşi perspectivele şi explicațiile diferă, ele nu sunt cu necesitate mutual 
exclusive. Probabil, o tentativă interesantă ar fi încercarea de a găsi o 
explicaţie biologică răspunsurilor emoţionale şi estetice la muzică. 


1.3. Teorii timpurii ale emoțiilor muzicale 


1.3.1. Teoria lui Meyer 


Conform lui Meyer (1956), în muzică există anumite elemente (de 
pildă, modificarea liniei melodice sau a tempoului) care creează anumite 
aşteptări în legătură cu dezvoltarea ulterioară a muzicii. Aşteptările 
pe care le are ascultătorul cu privire la cursul evenimentelor muzicale 
viitoare sunt determinante pentru experiența emoțiilor muzicale. Muzica 
activează expectanţe care pot sau nu să fie satisfăcute direct sau imediat. 
El arată că „(...) cu cât este mai mare acumularea tensiunii suspansului, cu 
atât este mai mare relaxarea emoţională după rezolvare” (adică trecerea 
în consonanţă) (Meyer, 1956). Rolul emotiei în acest proces este foarte 
complex. Emofia este trăită în termeni de construire-eliberare a tensiunii 
atât în muzică, cât şi în ascultător, Cu cât este mai elaborat procesul de 
acumulare tensională până la un anumit punct culminant, cu atât vor fi mai 
intense emoţiile trăite de ascultător. Trecerea în consonanţă sau rezolvarea 
tensiunii este urmată de relaxare. O implicatie importantă a teoriei lui 
Meyer este că orice introspectie pe parcursul acestui proces reduce efectul 
emoţional al muzicii. Aceasta înseamnă că un ascultător obișnuit, fără 
cunoștințe muzicale teoretice, ar putea avea răspunsuri predominant 
afective pe parcursul ascultării muzicii, în timp ce un ascultător instruit 
ar putea reacţiona mai degrabă cognitiv în aceeaşi situaţie (Jansma şi de 

13,2, Teoria Ini Mandler 

În literatura consacrată cercetării psihologice a muzicii, două teorii 
cognitive ale emoţiilor sunt adeseori menţionate: cea lui Mandler (1984) 
şi cea a lui Berlyne (1971). În opinia lui Mandler, cea mai importantă 
contribuţie la trăirea experienţei emoţionale o are evaluarea cognitivă 
a senzatiilor corporale. Arousalul, deși considerat o premisă necesară, 
are o contribuție minoră, sugerează acest remarcabil om de ştiinţă. La 
fel ca şi la Meyer, emoţiile sunt cauzate de întreruperi ale expectantelor 
despre evenimente viitoare. Întreruperile cauzează arousal care necesită 
căutarea unor explicaţii. La acest nivel, procesarea informaţiei este 
importantă pentru trăirea emoțională. Experienţa arousalului este 
rezultatul neconcordanţei dintre cunoştinţele existente şi informația nouă 
care necesită integrare. Această idee este în acord cu asumptia lui Meyer, 
care susține că arousalul apare ca rezultat al modificărilor muzicale 
neaşteptate. Conform lui Mandler, emoțiile negative ar fi rezultatul unei 
nepotriviri extreme dintre informația muzicală şi schemele muzicale 
existente. În chip similar, experienţa emoţiilor pozitive are loc atunci când 
informația muzicală concordă cu schemele cognitive existente. 


1.3.3. Teoria lui Berlyne 


O teorie asemănătoare celor de mai sus este cea a lui Berlyne (1971), 
care arată că, atunci când ascultăm muzică, luăm în considerare factori 
cum ar fi complexitatea, familiaritatea şi noutatea muzicii. Măsura în care 
muzica ne sună familiar determină dacă trăim experienţa respectivă într- 
un mod carene produce plăcere sau disconfort. Procesul evaluării hedonice 
a muzicii poate fi descris sub forma curbei unui U inversat, în care plăcerea 
asociată cu ascultarea muzicii este scăzută când muzica este complet 
nouă pentru ascultător, se intensifică odată cu creşterea familiaritatii şi 
descreşte din nou atunci când muzica este foarte cunoscută. La fel ca 
şi Mandler, Berlyne consideră că experienţa arousalului este un factor 
important în trăirea emoţională, Totuşi, el merge mai departe, afirmând 
că este intenţia ascultătorului de a experientia activarea ascultând muzică. 
Preferința muzicală se bazează tocmai pe dorinţa de a menţine un nivel 
preferat al activării constant. Experienţa activării este cu atât mai intensă 
cu cât nivelul de complexitate al muzicii este mai ridicat. Ascultătorul 
caută activarea doar până la un anumit nivel. Când este atins pragul 
maxim de activare ascultătorul începe procesul invers, acela de evitare a 
activării, Ascultătorul experimentat, care posedă cunoştinţe muzicale mai 
elaborate, va trăi un arousal mai scăzut atunci când va asculta muzică 

mai complexă şi va manifesta preferință pentru acest gen de muzică (în 
comparaţie cu ascultătorul naiv), din moment ce pragul de activare al 
acestuia este mai ridicat. Ideile lui Berlyne sunt susținute de studii care 
au arătat că participanţii care au luat amfetamine (un medicament care 
cauzează arousal) au preferat muzica mai complexă (Fischer, 1981) sau 
melodii cu un nivel intermediar de complexitate (Weinberger, 1998). 


1.4. Modele cognitive ale emoțiilor muzicale 


1.4.1. Modelul lui Scherer 


Muzica este o modalitate extrem de eficientă de inducere şi 
comunicare a emoţiilor (Blood şi Zatorre, 2001; Juslin şi Sloboda, 2001; 
Juslin şi Vastfjall, 2008), cât şi de modificare a dispozitiei emoţionale 
(Vastfjall, 2001; 2002). Unul dintre cele mai populare modele, care au 
încercat să ofere o posibilă explicaţie a modului de comunicare a emoțiilor 
prin muzică, este cel al lui Scherer şi colaboratorii (2001; 2002). Conform 
acestui model, compozitorul doreşte să comunice o anumită emoție pe 
care o encodează în partitura muzicală. Emotia respectivă trebuie apoi 
decodată şi din nou encodată de interpret. Semnalul acustic produs de 
interpret trebuie, la rândul său, decodat de ascultător şi encodat într-o 
reprezentare interna a emotiei (vezi Fig.1.1). O cercetare de referință 
(Gabrielsson şi Juslin, 1996), care a investigat comunicarea dintre interpret 
şi ascultător, a arătat că participanţii au decodat expresia emoțională 
intenţionată de interpret. Totuşi, fidelitatea recunoaşterii a fost dependentă 
de tipul emofiei encodate. 

Una dintre principalele sarcini ale unui cercetător, susține Scherer 
(2004), este definirea cât mai exactă a constructului care constituie 
obiectul teoriei sau cercetării -în cazul de faţă, emoția. Modelul procesării 
componentelor emoţiei (Scherer, 1984, 1986) conceptualizează emoția ca un 
episod de sincronizare temporară a majorităţii sistemelor de funcționare 
ale organismului, reprezentate de cinci componente (cognitivă, reglare 
fiziologică, motivaţie, expresie motorie şi monitorizare/emotie), ca 
răspuns la evaluarea unui eveniment stimulator intern sau extern, ca fiind 
relevant intereselor centrale ale organismului. Se susţine că, în timp ce 
diferitele subsisteme sau componente operează relativ independent unele 
de celelalte pe parcursul stărilor non-emoţionale, realizându-şi funcția 
respectivă în reglarea comportamentală globală, acestea sunt recrutate să 
lucreze la unison în timpul situaţiilor de urgenţă, adică atunci când au loc 

episoadeemotionale. Aceasta necesită mobilizarea unorresurseimportante 
ale organismului, pentru a permite adaptarea sau răspunsul activ la un 
eveniment important sau la o modificare a stării interne a organismului. 
Episodul emotional debutează cu declanşarea (începutul) sincronizarii, 
ca urmare a unui răspuns particular, la o secvenţă predeterminată de 
verificări ale evaluării stimulilor (engl., stimulus evaluation checks) (SECs!) 
şi se termină cu revenirea la funcţionarea independentă a subsistemelor. 
Din moment ce este de aşteptat ca evaluarea stimulilor să afecteze direct 
fiecare subsistem şi, din moment ce subsistemele sunt inter-relationate pe 
parcursul episodului emoţional, reglarea este complexă şi implică multiple 
procese de feedback şi feedforward. Din aceste motive, se presupune că 
există un mare număr de procese emoţionale extrem de diferenţiate, din 
care etichetele emoțiilor curente retin doar clusteri sau tendinţe centrale 
ale stărilor modale? recurente obişnuite (Scherer, 1994b). 

O trăsătură centrală a acestui model este noțiunea conform 
căreia declanşarea unui proces emotional şi diferențierea lui în calități 
emoţionale precum frica, furia sau bucuria ar fi determinată de un proces 
de evaluare a stimulilor, evenimentelor sau situațiilor. Dat fiind faptul că, 
pe baza acestor verificări, organismul evaluează şi reevaluează constant 
stimularea în curs de desfăşurare, ne putem aştepta la modificări constante 
ale stării diferitelor sub-sisteme, ca urmare a secventei de modificări ale 
rezultatelor verificărilor. Cu alte cuvinte, stările emoționale nu sunt statice, 
ci sunt într-un flux constant, pe măsură ce procesul de evaluare trece prin 
diferitele componente. Acest tip de abordare teoretică este tot mai larg 
răspândită în psihologia emotiei. Continuând munca de pionierat a lui 
Arnold (1960) şi Lazarus (1968), un număr de teoreticieni au dezvoltat 
independent modele ale evaluării antecedentelor emotiei, toate încercând 
să prezică declanşarea şi diferenţierea emotiei pe baza unui număr limitat 
de criterii şi dimensiuni cognitive (Frijda, 1986; Scherer, 1984, 1993b; 
Smith şi Ellsworth, 1985), Există o convergenţă uimitoare a multora dintre 


teoriile evaluării, în ceea ce priveşte unele dintre dimensiunile postulate 
în majoritatea acestor modele, 


+ Secvența de evaluare a stimulilor (Scherer, 1989); (1) Evaluarea noutdtii; (2) Evaluarea 
caracterului plăcut intrinsec; (3) Evaluarea semnificației nevoie/scop; (4) Evaluarea 
potențialului de coping; (5) Evaluarea compatibilitatii sine/norme. 

Conform teoriei procesării componentelor, există tot atâtea emoții diferite câte răspunsuri 
diferenţiate ale evaluării antecedentelor unei situaţii emoţionale, În plus, există un număr 
de răspunsuri prototipice, care apar destul de frecvent şi cărora li s-au ataşat diferite 
etichete emoționale în diferitele limbi din lume, Scherer (1984) a sugerat ca aceste emoții 
să fie numite modale, pentru a evita controversa iscat in jurul noţiunii de emoții bazale. 

Modelul procesării componentelor descris mai sus defineşte 
conceptul emoţiei postulat de Scherer. Scherer şi Zentner (2001) au 
sugerat utilizarea acestei abordări în tentativa de a înțelege efectele 
emoționale ale muzicii. O formalizare a proceselor prin intermediul 
cărora muzica generează emoţii, presupune definirea exactă a ceea 
ce ar trebui să reprezinte variabila de răspuns. În acest scop, Scherer 
(2000a) a sugerat un design distinctiv, în care se face o delimitare clară 
a diferitelor fenomene afective induse de muzică: preferinţe, dispoziții, 
emoții, atitudini şi trăsături de personalitate. Într-un efort de a face şi mai 
comprehensiv efectul emoţional al muzicii, un studiu ulterior (Scherer, 
2004) prezintă o versiune mai elaborată a listei de fenomene afective, 
luând în considerare explicit diferențele dintre emoțiile estetice şi emoțiile 
utilitare. Cele din urmă sunt denumite utilitare, deoarece se consideră 
că au funcții majore în adaptarea indivizilor la evenimente cu consecințe 
importante pentru starea lor de bine. Emotiile utilitare (de exemplu, furie, 
tristețe, bucurie, frică) sunt descrise ca episoade relativ scurte, dar de 
mare intensitate, de răspunsuri sincronizate ale majorității subsistemelor 
organismului, ca răspuns la evaluarea unui eveniment extern sau intern, 
ca având semnificație majoră pentru scopurile personale. În contrast, 
emoțiile estetice (de exemplu, uimire, admiraţie, extaz, venerație) sunt 
rezultatul evaluării stimulilor sonori şi/sau vizuali în termeni de calități 
intrinsece ale formei sau ale relaţiei dintre elemente. S-a sugerat (Scherer, 
2004) că diferența majoră dintre emoțiile utilitare şi cele estetice constă 
în absenţa componentei evaluării în ceea ce priveşte relevanta scopului 
şi a potenţialului de coping. Altfel spus, experienţa estetică nu este 
declanşată ca urmare a preocupărilor cu relevanță pentru percepția 
nevoilor fizice, a valorilor sociale, a scopurilor sau planurilor actuale, nici 
nu depinde de cât de bine se descurcă persoana în situația respectivă. 
Este, mai degrabă, ceea ce Kant (2001), definind experiența estetică, 
denumea plăcere dezinteresată (germ., interesseloses Wohlgefallen) şi se 
referă la situaţia în care se acordă importanță majoră aprecierii calităților 
intrinsece ale unei opere de artă sau ale unei bucăţi muzicale. Absența 
unei relevante personale directe în cazul emoțiilor estetice nu înseamnă 
însă că acestea nu produc modificări comportamentale şi fiziologice (vezi 
Scherer și Zentner, 2001), ci că, mai degrabă, ele nu conduc la pregătirea 
unor comportamente sau a unor tendinţe specifice de acţiune în sensul 
postulat de Frijda (1986), De pildă, simptomele cel mai des raportate ca 
răspuns la experienţele estetice intense sunt fiorii, pielea de găină, ochi 
înlăcrimaţi, care sunt, mai degrabă, răspunsuri difuze, care contrastează 

cu răspunsurile puternic activatoare cu tendinţă spre acţiune, care sunt 
caracteristice majorităţii emoţiilor utilitare. 


1.4.2, Surse ale emoțiilor muzicale 


Emoţiile muzicale pot apărea pe diferite căi, care includ, dar nu se 
limitează la partitura muzicală (Scherer şi Zentner 2001; Sloboda şi Juslin, 
2001a), Acest tip de abordare face distincţia între „emoţii intrinsece” şi 
„emoţii extrinsece” şi tine cont de complexitatea stimulilor care provoacă 
emoții muzicale. Sursele intrinsece sunt cele care sunt conținute în 
trăsăturile structurale ale muzicii (de pildă, sincopele şi apogiaturile) 
şi care contribuie la crearea, menţinerea, confirmarea şi destabilizarea 
expectantelor schematice (vezi Meyer, 1956; Krumhansl, 2002). Sursele 
extrinsece se focalizează mai mult pe suprafața muzicii (adică pe 
intensitate şi tempo) şi includ: (a) surse iconice care ne comunică ceva 
despre o anumită asemănare dintre o trăsătură muzicală şi un anumit 
eveniment emoțional extern non-muzical, care conține o anumită 
încărcătură emoțională (de exemplu, similaritatea dintre expresia vocală 
a emotiei şi execuția muzicală în termeni de stimuli acustici; Juslin şi 
Laukka, 2001) şi (b) surse asociative, care se bazează pe relații arbitrare şi 
contingente dintre experiența muzicală şi factori non-muzicali relationati 
cu emoția (London, 2002). În plus, s-a arătat că experiența emoțională 
a muzicii este influenţată de factori personali (de exemplu, nivelul de 
educație şi cultură), preferințe muzicale şi dispoziția afectivă (Gabrielsson, 
2001; Juslin, 2000; Scherer, 1991). Alţi cercetători au subliniat importanța 
stilului interpretării, măsurat prin evidenţierea strânsei relații dintre 
evaluarea emotionalitatii şi trăsăturile interpretării cum ar fi modificările 
de intensitate şi tempo (Sloboda, Lehmann şi Parncutt, 1997). Rolul 
compozitorului în combinarea diferitelor trăsături muzicale a fost susținut 
de sinteza de referinţă a lui Gabrielsson (2001), în care accentul a fost pus 
pe studiul relaţiei dintre trăsăturile muzicale şi emoțiile percepute. 


1.4.3, Mecanisme ale emofiei induse muzical 


Sursele emoţionale descrise mai sus implică şi sunt afectate de un 
număr de cauze, Pentru a defini aceste trăsături, Scherer şi Zentner (2001) 
au propus o formalizare a reacţiilor emoţionale la muzică în termeni de 
reguli de producere, Aceste reguli susţin că o emoție trăită de un ascultător 
în timp ce ascultă muzică este determinată de o funcţie multiplicativă, care 
constă în variate trăsături declanşatoare de emoție: trăsături structurale 
(de exemplu, sunete produse de voce sau un instrument, melodie, tempo, 

ritm), trăsături ale performanței muzicale (de exemplu, aparența fizică, 
abilitatea tehnică), trăsături ale ascultătorului (de pildă, nivelul expertizei 
muzicale, dispoziţia stabilă, starea dispoziţională curentă), trăsături ale 
contextului (de exemplu, locaţia, evenimentul). În plus, ei discută modul 
în care diferite mecanisme emoţionale implicate în general în emoție, pot 
fi aplicate şi muzicii. Scherer (2004) sugerează că muzica poate produce 
emoții prin intermediul căilor sau mecanismelor centrale şi periferice. 
Astfel de mecanisme ar putea include: evaluarea cognitivă, empatia, 
memoria (calea centrală) şi feedback proprioceptiv (calea periferică). 
Doar unele dintre aceste mecanisme au fost studiate sistematic în legătură 


cu muzica. 


Calea centrală 
a. Evaluarea 

Stimulii muzicali pot declanşa emoţii prin intermediul procesului 
de evaluare, la fel ca orice alte evenimente care produc emoții, susține 
Scherer (2004). Rezultatul procesului de evaluare este o emoție care este 
exprimată şi externalizată prin intermediul unor anumite simptome 
fiziologice, în special prin expresii faciale, posturale şi vocale. Atât 
tipul emotiei care urmează să se dezvolte, cât şi tiparul de răspunsuri 
fiziologice şi expresive se consideră a fi dependente de profilul specific 
al rezultatelor evaluării pe baza unor criterii pertinente (vezi Scherer, 
1999; 2001). Muzica, pe lângă emoții estetice, poate induce şi o gamă largă 
de emoții utilitare dând naştere tendinţelor de abordare/evitare pentru 
o gamă largă de circumstanţe (Scherer, 2004). Procesul de evaluare se 
poate produce automat (Ohman, 1988) implicând în special structuri 
subcorticale, precum şi sistemul limbic - mai ales atunci când sunt 
implicaţi aşa-numiţii stimuli ,,relevanti din perspectivă evoluționistă” 
(engl., evolutionary „prepared”) — sau prin intermediul unor procese mai 
elaborate care presupun efort cognitiv, caz în care sunt implicate regiuni 
corticale de asociaţie, dar şi centri subcorticali din sistemul nervos central 
(Leventhal şi Scherer, 1987; van Reekum şi Scherer, 1998). În acest sens, se 
poate presupune că expresiile vocale ale emoţiilor care sunt comparabile 
cu strigătele de alarmă ale primatelor (Jiirgens, 1988) ar putea fi stimuli 
relevanti din perspectivă evoluționistă. Prin urmare, stimulii muzicali 
care au caracteristici acustice asemănătoare acestor tipuri de vocalizări 
(de exemplu, atac subit, sunete înalte, ambitus larg), pot fi evaluate de 
sistemele de detecție primitive — din perspectivă evoluționistă — dar 
extrem de puternice şi pot declanşa, asemenea imaginilor de păianjeni 

sau a expresiilor faciale de frică, răspunsuri fiziologice defensive (Ohman, 
1988). Există anumite dovezi că sunetele muzicale pot genera evaluări 
de tip noutate/surpriză şi plăcere intrinsecă. De pildă, s-a sugerat că 
bebeluşii ar putea poseda o anumită predispozitie biologică înspre 
sunetele muzicale consonante comparativ cu cele disonante (Zentner şi 
Kagan, 1998; Schellenberg şi Trehub, 1996), idee susținută şi de studiile 
pe animale, care au arătat o preferinţă a şobolanilor de laborator pentru 
acordurile consonante în comparaţie cu cele disonante (Borchgrevink, 
1975). 


b. Memoria 


Muzica este un instrument extrem de eficient prin care sunt evocate 
experiențele emoționale din memorie. În acest caz, muzica serveşte la 
declanşarea asocierilor dintre engramele mnezice încărcate afectiv, care 
ar putea evoca reacții emoționale similare experienţei originare. Scherer şi 
Zentner (2001) sugerează că această capacitate a muzicii poate implica doi 
factori: (a) muzica este un ingredient nelipsit în numeroase evenimente 
importante din viața unui individ, cum ar fi, ceremoniile religioase, 
nunțile, înmormântările sau alte festivități; şi (b) muzica, la fel ca mirosul, 
poate fi procesată la anumite niveluri ale creierului care sunt în mod 


particular rezistente la modificări datorate unor noi inputuri (LeDoux, 
1992). 


c. Empatia 


Ultima cale centrală de inducere a emotiei este empatia cu o altă 
persoană care trăieşte o anumită emoție. Figura 1 sugerează trei surse 
posibile ale unei asemenea „mişcări concordante” sau „comoții” (engl, 
commotion). Săgeata din stânga indică modul de inducere a emotiei 
prin intermediul evaluării. Săgeata din mijloc ilustrează mecanismul 
empatiei. Acest proces necesită simpatie sau chiar emoția opusă, în cazul 
în care nu ne place persoana în cauză, Ultima săgeată, cea din dreapta, 
prezintă mecanismul numit contaminare emoţională (engl, emotional 
contagion), a cărui trăsătură esenţială este observarea expresiei motorii 
a celeilalte persoane, care conduce în final la „imitație motorie” (engl, 
motor mimicry), Modelul (vezi Figura 1) poate fi extins situaţiilor de 
comunicare în mass-media, (de exemplu, televiziune, film) şi a fost în 
continuare adaptat comunicării emoţiilor prin intermediul interpretărilor 
muzicale expresive, caz în care, în locul unui actor care interpretează un 
rol, avem un muzician care interpretează o partitură muzicală, Emotia 

Figura 1. Modelul inducției emoţiilor muzicale - adaptare după modelul 
comotiei (după Scherer, 1998) 


poate fi indusă astfel prin identificarea ascultătorului cu interpretul care 
trece printr-o experiență emoțională cauzată de o anumită idee cuprinsă 
în partitura muzicală. În plus, mişcările expresive ale interpretului sau 
ale cântărețului pot conduce la empatie cu emoția presupusă a fi simțită 
de interpret. E posibil ca acest proces de empatie muzicală să se producă 
cu mai mare probabilitate în cazul în care ascultăm un interpret pe care 
îl admirăm (vezi paragraful despre trăsături ale interpretării) şi care 
interpretează într-o manieră foarte emoțională (vezi paragraful despre 
trăsături ale interpretului). 


Calea periferică 
d. Feedback-ul proprioceptiv 


Această cale de inducere a emoţiilor are la bază ideea că sistemul 
emoţional este alcătuit dintr-un sistem de componente integrate, iar acest 
sistem, ca întreg, poate fi activat prin manipularea tiparului uneia dintre 
componentele sale (vezi Ekman şi Levenson, 1983; McIntosh, 1996). Se ştie 
că anumite aspecte ale muzicii, în special ritmul şi măsura, afectează direct 
ritmul şi mișcarea corpului, De pildă, anumite ritmuri muzicale, cum ar fi 
cele de dans, exercită un puternic efect de contaminare asupra indivizilor, 
cărora le este dificil să nu îşi mişte picioarele sau capul la unison, în ritmul 
respectiv (vezi de exemplu, muzica techno-beat sau marşurile). S-a sugerat 

că o asemenea cuplare a ritmurilor interne cu impulsurile externe (Byers, 
1976) ar putea fi prezente la o vârstă timpurie (Rochat şi Striano, 1999) şi ar 
putea constitui un mecanism prin intermediul căruia se poate presupune 
că muzica s-ar putea propaga sistematic la alte componente ale emotiei, 
producând astfel stări emoționale care nu au existat în prealabil. De pildă, 
ritmul muzical poate avea un impact important asupra respirației şi, prin 
aceasta, asupra funcţiei cardiovasculare şi, ca urmare, asupra mai multor 
sisteme neurofiziologice (Boiten şi colab., 1994), în moduri adeseori 
similare modificărilor fiziologice induse emoţional. 


e. Facilitarea expresiei emoţiilor pre-existente 


Un alt efect al ascultării muzicii, descris de Scherer şi Zentner, 
constă în reducerea sau eliminarea controlului sau a eforturilor de reglare 
emoțională impuse de normele culturale (Ekman, 1984; Scherer, 2000). 
Din acest motiv, susțin autorii, adeseori spectatorii raportează că, în timp 
ce urmăresc un film, în momentul în care începe muzica nu mai pot să-şi 
reţină lacrimile. Atunci când o tendinţă anterioară spre o anumită expresie 
motorie sau reacție fiziologică este întărită prin stimulare externă, s-ar 
putea să fie dificilă menţinerea emoţiilor sub control. 

Pentru a oferi o bază cât mai solidă formulării unei teorii ştiinţifice 
a emoțiilor evocate de muzică, Scherer şi colaboratorii (2001; 2002) au 
desfăşurat mai multe studii de laborator şi de teren. De pildă, într-un 
studiu în care participanţii au fost muzicieni profesionişti (Scherer şi colab. 

2002), s-a arătat că muzica generează alte stări emoționale (de exemplu, 
nostalgie, fascinatie) decât cele asociate cu emoțiile bazale standard. 
Continuând pe această linie, grupul de cercetători condus de Scherer a 
descoperit că stările emoționale evocate de muzică pot fi diferenţiate în 
nouă categorii: uimire, transcendenţă, tandrete, pace, nostalgie, putere, 
voioşie, tensiune şi tristeţe (Zentner, Grandjean şi Scherer, 2008). Pe baza 
acestor rezultate, ei au construit o scală care să măsoare aceste emoţii: 
Scala Emoţională Muzicală Geneva (engl., Geneva Emotional Musical Scale) 
(GEMS), Autorii menţionaţi mai sus au arătat că un model domeniu- 
specific, ca cel reprezentat de GEMS, evaluează şi descrie cu mai multă 
acuratețe emoţiile induse de muzică decât o fac instrumentele utilizate de 
modelele emoțiilor bazale sau ale celor dimensionale (Zentner şi colab., 
2008), 

În concluzie, propunând utilizarea în cercetare a modelului de 
procesare a componentelor emotiei, dar şi modelul domeniu-specific 
reprezentat de GEMS, grupul lui Scherer sugerează că cercetătorii ar trebui 

să utilizeze criteriul sincronizării diferitelor componente ale emotiei ca 
dovadă că un individ chiar trăieşte o anumită emoție la un moment dat. 
Utilizând criteriul amintit, afirmaţia că muzica induce emoţii ar putea fi 
susținută de studii care ar utiliza măsurători ale mai multor componente 
şi care ar demonstra că ascultarea unei anumite piese muzicale duce de 
fiecare dată la sincronizarea unora dintre diferitele componente, sugestie 
pe care am utilizat-o cu succes în studiile din această lucrare (vezi studiile 
1 şi 4). 


1.5. Modelul BRECVEM: un cadru teoretic unificat 


Cum fac sunetele, care sunt, la urma urmei, doar sunete, 
să aibă puterea de a emotiona atât de profund 
pe cei care le ascultă? (Reimer, 2003, p.73) 


Una dintre principalele probleme cu care se confruntă cercetătorii 
este explicarea modului în care muzica induce emoții în ascultători. 
Majoritatea cercetărilor care au încercat să explice reacțiile emoționale ale 
ascultătorilor la muzică au neglijat explicarea mecanismelor psihologic 
care sunt responsabile de răspunsurile emoționale la muzică (Juslin şi 
Văstfjăll, 2008). 

Un prim pas în dezvoltarea unui cadru teoretic explicativ este 
cunoaşterea fenomenului pe care cadrul teoretic respectiv intenționează 
să-l explice. În cazul de față, autorii modelului (Juslin şi colab., 2009) 
propun un cadru teoretic unificat, în care un accent deosebit se pune pe 
studierea prevalentei' emoțiilor muzicale în literatura de specialitate (vezi 
Juslin şi Laukka, 2004; Sloboda, 1992; Zentner şi colab., 2008; Juslin şi colab., 
2009) şi care explică această prevalenta în termenii a şapte mecanisme 
distincte. Majoritatea oamenilor de știință care au cercetat mecanismele 
responsabile pentru evocarea emoţiilor în ascultători s-au limitat doar la 
descrierea unuia sau a mai multor mecanisme (de exemplu, Berlyne, 1971; 
Scherer şi Zentner, 2001; Sloboda şi Juslin, 2001). De pildă, Levinson (1887) 
a sugerat două mecanisme paralele: căile senzoriale şi cele imaginativ- 
perceptuale, Alţi cercetători au susţinut că evaluarea cognitivă ar fi cea 


> Termenul mecanism psihologic se referă la orice procesare de informaţie care are ca rezultat 
inducerea emoțiilor prin ascultarea muzicii (Juslin şi Văstfjăll, 2008), 

* Termenul prevalență, împrumutat din epidemiologie, se referă la frecvența relativă a 
apariţiei unui fenomen (de pildă, anumite emoții) în populaţia de interes. 

mai potrivită abordare pentru explicarea emoțiilor muzicale (Watterman, 
1996). 

Pornind de la munca de pionierat a lui Berlyne (1971) şi Meyer 
(1956), Juslin şi Văsstfjăll (2008a) au sugerat un cadru teoretic care descria 
şase mecanisme (plus evaluarea cognitivă) prin intermediul cărora muzica 
evocă emoții. Continuând cercetările pe această linie, ei au propus o nouă 
versiune a cadrului teoretic anterior, care descrie şapte mecanisme care 
ar putea fi responsabile de răspunsurile emoționale la muzică: reflexele 
trunchiului cerebral, sincronizarea ritmică, conditionarea evaluativă, 
contaminarea emoțională, imageria vizuală, memoria episodică şi 
expectanta muzicală. Aceste mecanisme depind de funcţii cerebrale 
distincte, care s-au dezvoltat treptat pe parcursul procesului evoluționist 
şi sunt considerate „sisteme de procesare a informaţiei” la diferite niveluri 
ale creierului, care utilizează multiple modalități pentru a detecta aspecte 
semnificative din mediu. Toate aceste mecanisme, deşi îşi au originea în 
afara domeniului muzical, potfi activate atunci când au ca „obiect” muzica, 
pe care o tratează ca şi cum ar conţine informații care, într-un fel sau altul, 
garantează un răspuns emotional. O asumpftie implicită a modelului este că 
toate emoțiile dezvoltate ca răspuns la muzică necesită mediere, în sensul 
că orice inducere a emotiei prin intermediul muzicii presupune procesare 
informaţională. Descrierea caracteristicilor fiecărui mecanism şi a setului 

de ipoteze care le susțin sunt deocamdată preliminare, subliniază autorii 
(pentru discuţii, vezi Juslin şi Văstfjăll 2008a, 2008b), dar pot fi utilizate 


cu succes de cercetătorii care investighează răspunsurile emoționale la 
muzică. 


1.5.1. Mecanisme 


Reflexul trunchiului cerebral este un proces prin intermediul căruia 
o emoție este indusă de muzică, deoarece anumite caracteristici acustice 
ale muzicii sunt interpretate la nivelul trunchiului cerebral ca semnalând 
evenimente importante şi urgente. Sistemul perceptual scanează constant 
mediul înconjurător pentru a detecta modificări sau evenimente cu 
relevanţă pentru organism. Sunete care îndeplinesc anumite criterii (de 
exemplu, sunete subite, stridente, disonante, puternice, cu tempo rapid), 
pe parcursul stadiilor timpurii ale procesării auditive, induc activare la 
nivelul SNC, Deşi procesele care susțin acest gen de răspunsuri nu sunt 
cunoscute pe deplin, există anumite dovezi care sugerează că există o 
strânsă conexiune între aceste răspunsuri şi formațiunea reticulata a 

trunchiului cerebral şi nucleii intralaminari ai talamusului, care primesc 
inputuri de la sistemul auditiv. Trunchiul cerebral este o structură veche 
filogenetic a creierului, care susține multiple funcţii senzoriale şi motorii, 
care includ: percepţia auditivă, activarea emoţională, frecvența cardiacă, 
respirația, medierea şi controlul atentional, mişcarea (Joseph, 2000). Ca 
urmare, procese fiziologice relationate cu emoțiile pot fi influențate pe 
această cale, astfel încât să contribuie la creşterea sau reducerea nivelului 
de activare al celui care ascultă muzică (Berlyne, 1971). 

Sincronizarea ritmică se referă la procesul prin care o emoție este 
indusă de o piesă muzicală prin intermediul ritmului muzicii, care 
interacționează cu un anumit ritm intern al corpului, de pildă, frecvența 
cardiacă. Aceasta din urmă, are tendința de a se ajusta ritmului exterior 
produs de muzică până când ajung la aceeaşi periodicitate ritmică. 
Frecvența cardiacă, astfel adaptată, poate difuza, prin intermediul 
feedback-ului proprioceptiv, la celelalte componente ale emotiei, 
producând creşterea activării în ascultător. 

Sincronizarea este un proces care poate fi întâlnit sub o formă sau 
alta peste tot în natură, iar oamenii par să aibă o înclinaţie înnăscută 
înspre sincronizare. S-a sugerat că sincronizarea este prezentă mai ales în 
activităţi în care coordonarea ritmică contribuie la eficientizarea muncii 
fizice (Clayton, 2009). Deşi sincronizarea nu a fost direct studiată în relație 
cu emoțiile muzicale, există studii care arată că frecvența cardiacă este 
direct afectată de tempo (Landreth şi Landreth, 1974), există o tendinţă a 
ascultătorilor muzicii de a-şi sincroniza frecvenţa cardiacă sau respirația 
cu ritmul muzicii şi că pulsul ar putea fi controlat ascultând muzica 
potrivită (Harrer şi Harrer, 1977). Un alt studiu (Kneutgen, 1970) a 
raportat că respirația bebelusilor cărora li s-au cântat cântece de leagăn 
s-a sincronizat cu ritmul cântecelor. În plus, o cercetare recentă a sugerat 
că activităţile cooperante şi oscilatorii ale neuronilor cerebrali ar putea fi 
parte a bazei pentru reglarea coordonării senzorio-motorii şi a percepției 
ritmului (Jones, 2009). Sincronizarea nu se produce instantaneu (Clayton 
şi colab., 2005), ea este un proces de inducere mai lent decât reflexul 
trunchiului cerebral, de pildă. 

Conditionarea evaluativă (EC) este procesul prin care muzica induce 
emoție din cauză că stimulul muzical a fost adeseori asociat cu alt stimul 
pozitiv sau negativ (De Houwer şi colab., 2001) de exemplu, cu cineva 
drag, În timp, prin repetate asocieri, simpla prezenţă a piesei muzicale 
respective va evoca bucurie, chiar în absenţa persoanei dragi. Sunt puține 
studii de muzică pe EC (vezi Blair şi Shimps, 1992), deşi EC are unele 

trăsături care ar face-o un candidat interesant de studiat în legătură cu 
muzica. De pildă, EC poate apărea chiar şi atunci când individul nu 
este conştient de contingenta dintre cei doi stimuli (Martin şi colab, 
1084) şi este foarte rezistentă la extinctie, în comparație cu conditionarea 
clasică. Adeseori muzica este prezentă în situații în care nu ea reprezintă 
activitatea principală (Sloboda şi colab., 2001) şi în care apă apărea 
cu uşurinţă un proces de condiționare subtil, inconştient. În acest sens, 
este cât se poate de plauzibil ca EC să fie responsabilă de multe dintre 
răspunsurile noastre la muzică, din viata de toate zilele, chiar şi de efectul 
simplei expuneri (vezi Zajonc, 2001). 

Contaminarea emoţională este definită ca tendința de imitare şi 
sincronizare a expresiilor faciale, vocalizărilor, posturilor şi mişcărilor cu 
ale altei persoane şi, în consecinţă, ajungerea la convergenţă emoțională 
cu celălalt (Hatfield, Cacioppo şi Rapson, 1994). În cazul muzicii, aceasta 
se referă la procesul prin care emoția este indusă de o piesă muzicală, 
din cauză că ascultătorul percepe expresia emoțională a muzicii pe care 
apoi o imită intern (Juslin, 2001). Deoarece muzica poate adesea infatisa 
tipare sonore similare celor care apar în limbajul emoțional vorbit (Juslin 
şi Laukka, 2003), s-a sugerat că suntem activati de aspecte ale muzicii 
asemănătoare vocii, printr-un proces în care un „modul” nervos răspunde 
rapid şi automat la anumite trăsături ale stimulului, conducând la imitarea 
internă a emotiei percepute (Juslin, 2001). Un studiu de neuroimagistică 
cerebrală funcțională (RMNf) a arătat că ascultarea muzicii a activat arii 
cerebrale asociate unui circuit corespunzător formării reprezentărilor pre- 
vocale ale producerii sunetelor vocale (Koelsch şi colab. 2006). Concluzia 
autorilor a fost că aceasta ar putea reflecta un mecanism de funcţionare 
de tip oglindă, asemănător aşa numitilor „neuroni de tip oglindă” care se 
crede că sunt responsabili de contaminarea emoțională prin intermediul 
altor canale decât cele verbale (Preston şi de Waal, 2002). 

Imageria vizuală se referă la procesul prin care emoția este indusă în 
ascultător din cauză că, pe parcursul auditiei, acesta evocă anumite imagini 
vizuale (de exemplu, un răsărit de soare). Emoţiile trăite sunt rezultatul 
interacțiunii dintre muzică şi aceste imagini. Se pare că, ascultătorii 
conceptualizează structura muzicală prin intermediul reprezentărilor 
metaforice non-verbale dintre muzică şi schemele simbolice înrădăcinate 
în experienţa fizică (Lakoff şi Johnson, 1980) - de pildă, auzind mişcarea 
melodică în sens ascendent. În relaţie cu muzica, imageria vizuală a fost 
explorată mai mult în contextul terapiei muzicale (Toomey, 1996-7; Bonny 
şi Savary, 1973). O caracteristică importantă a acestui mecanism este că 

ascultătorul poate influența procesul într-o mare măsură. Deşi imaginile 
pot apărea spontan, ascultătorul poate adeseori să evoce imaginile, să le 
manipuleze sau chiar să le alunge, după dorință. 

Memoria episodică este procesul prin care o emoție este indusă în 
ascultător, deoarece muzica evocă amintiri sau evenimente cu specific 
personal din viața ascultătorului (Baumgartner, 1992). Amintirea evocată 
este întotdeauna însoţită de emoția asociată cu respectiva amintire. Dat 
fiind faptul că muzica este adeseori utilizată de ascultători pentru a le 
reaminti evenimente valoroase din trecut, s-a sugerat că o importantă 
funcție a muzicii în viata de toate zilele ar fi cea de evocare „nostalgică”. 
S-a arătat că un rol remarcabil îl joacă muzica în viata adolescenților, 
în ceea ce priveşte dezvoltarea identității de sine (Saarikallio, 2007). 
Aşadar, este de aşteptat ca emoțiile episodice asociate cu muzica din 
perioada adultă tânără să fie mai frecvente şi mai vii în comparaţie cu alte 
perioade ale vieţii. De pildă, adulţii în vârstă au preferat şi au ştiut mai 
multe amănunte despre muzica populară din timpul tinereții lor, decât 
despre cea din viața adultă. Mai mult, ei au avut şi reacţii emoționale mai 
puternice la ascultarea muzicii respective (Shulkind şi colab., 1999). Studii 
recente au sugerat că amintirile episodice evocă adesea emoții muzicale 
(Janata şi colab., 2007; Juslin şi colab., 2008, 2009). 

Expectanta muzicală se referă la un proces prin care o emoție este 
indusă în ascultător din cauză că o anumită trăsătură a muzicii violează, 
întârzie sau confirmă aşteptările ascultătorului în legătură cu continuarea 
muzicii (Meyer, 1956; Narmour, 1992). Aşteptările se bazează pe experiența 
anterioară a ascultătorului cu acelaşi stil muzical. De exemplu, progresia 
secventialé a notelor muzicale Mi-FA# setează aşteptarea că muzica va 
continua cu SOL#. Dacă acest lucru nu se întâmplă, ascultătorii obişnuiţi 
cu acest idiom muzical ar putea fi surprinşi. Deşi extrem de pretuita, 
teoria lui Meyer este dificil de testat şi nu a stimulat prea mult cercetarea 
în domeniul emotiei (vezi Sloboda, 1991; Steinbeis şi colab., 2006). De 
pildă, o piesă muzicală, poate genera diferite aşteptări muzicale la diferite 
niveluri ale muzicii, iar aceste aşteptări pot fi diferite la diferiţi ascultători. 

Juslin şi colaboratorii (2010) atrag atenţia asupra faptului că doar 
câteva dintre aceste mecanisme au fost studiate în legătură cu muzica 
şi că un singur mecanism nu poate explica multiplele instantieri ale 
emoțiilor muzicale. Din moment ce nu există încă un model care să explice 
procesele care susţin inducerea emoţiilor prin muzică, un prim pas ar fi 
descrierea cât mai exactă a fiecărui mecanism în parte. Sintetizând teoria şi 
rezultatele cercetărilor din diferite domenii, altele decât muzica, Juslin şi 

colaboratorii (2010) au propus un set de ipoteze care să ghideze cercetătorii 
în distingerea diferitelor mecanisme. Aceste ipoteze pot fi divizate în două 
sub-grupe: prima se referă la caracteristicile mecanismelor psihologice 
ca atare, iar a doua la caracterul procesului de inducere asociat fiecărui 


mecanism (vezi Juslin şi colab., 2010). 


1.5.2. Caracteristici ale mecanismelor 


V Funcţia valorii de supravieţuire — descrie cele mai importante 
beneficii pe care le-a adus funcţia respectivă organismelor care 
deţineau acea funcție (de exemplu, imageria vizuală). 

v Focalizarea pe informatie — descrie pe larg tipul de informatie 
pe care il procesează fiecare mecanism. De pildă, EC se 
concentreaza pe covariatia dintre evenimente. 

V Dezvoltarea ontogenetică — are legătură cu timpul aproximativ 
în dezvoltarea umană, în care respectivul mecanism a început să 
aibă un efect notabil asupra răspunsurilor emoționale la muzică. 

VY Regiuni cerebrale cheie — descrie acele regiuni ale creierului care 
au fost cel mai adesea asociate cu fiecare mecanism, în studiile 
de imagistică cerebrală (vezi Peretz, 2001; Lane, 2000). 

V Influenţa culturii/invatarea — reflectă modul în care fiecare 
mecanism este influenţat diferit de muzica aparținând diferitelor 
culturi. 


1.5.3. Procese de inducere a emofiei asociate fiecărui mecanism 


¥ Emoţia indusă — specifică ce stări afective se presupune a fi 
induse în funcţie de fiecare mecanism. 

V Viteza de inducere - se referă la timpul necesar fiecărui 
mecanism în comparaţie cu celelalte, pentru a induce o emoție 
într-o anumită situație. 

V Gradul de influență volitional’ - reprezintă măsura în care 
ascultătorul poate influenţa în mod activ procesul de inducere. 

¥ Accesibilitatea la conştiinţă — reflectă gradul în care cel putin 
anumite aspecte ale procesului de inducere sunt disponibile 
conştiinţei ascultătorului, astfel încât acesta să aibă capacitatea 
de a-şi explica răspunsul. 

Y Modularitatea - se referă la gradul in care procesul de inducere 
al fiecărui mecanism funcţionează ca un modul independent, 

încapsulat informaţional, care poate fi activat în paralel cu alte 
procese psihologice. 

V Dependenţa de structura muzicală - specifică măsura în care 
procesul de inducere este dependent de structura muzicală sau 
de stilul muzical al piesei ascultate, 


O implicatie importantă a cadrului teoretic, propus de Juslin şi 
colaboratorii, este aceea că utilizarea acestuia în cercetare ar putea rezolva 
multe dintre contradicţiile specifice acestui domeniu. Autorii sugerează 
că testarea acestui cadru teoretic ar trebui să implice o abordare care să 
consiste în efectul combinat al studiilor de laborator şi al celor de teren. 
Studiile de teren ar permite cercetătorilor să studieze reacțiile emoționale 
ale ascultătorilor în mediul lor natural, ceea ce ar conduce apoi la 
generarea de ipoteze despre posibili factori cauzali ai răspunsurilor 
emoţionale la muzică. Aceşti factori ar urma să fie formalizati în modele 
preliminare, care ar fi apoi testate în experimente. Combinând abordările, 
s-ar putea ajunge la principii generale care ar putea forma baza unui nou 
model explicativ al procesului de inducere a emoțiilor prin muzică şi al 
multiplelor relaţii dintre diferitele mecanisme. 


1.6. Abordarea cognitivistă vs. emotivistă 


Una dintre problemele care au constituit motiv de aprige dezbateri 
între cercetătorii care studiază emoțiile şi muzica a fost însăşi existența 
emoțiilor induse de muzică. Cercetătorii nu sunt încă de acord dacă 
muzica doar exprimă emoțiile conţinute în partitură sau induce emoții 
în ascultători. Kivy (1994) a fost primul cercetător care a făcut distincția 
între aşa-numita poziție „cognitivistă”, care susține că emoțiile encodate 
sunt doar recunoscute în muzică, şi poziţia „emotivistă” în care se susține 
inducerea emoțiilor prin intermediul muzicii. Kivy, cognitivist radical, 
argumentează că emoția simțită pe parcursul ascultării muzicii este un 
produs al naturii expresive a muzicii şi nu este cu necesitate o emoție pe 
care o trăim în mod obişnuit. El a negat de pildă, în primele sale cercetări 
(1987, 1989), că cineva ar putea să se întristeze ascultând muzica tristă. El 
susținea că muzica exprimă o emoție numai dacă aceasta activează sau are 
tendinţa de a activa emoție într-un ascultător educat, calificat. Explicația 
lui este că, uneori, muzica activează numai răspunsuri de tip „ecou” în 
ascultător, 

Acest punct de vedere nu ia în calcul mărturia multor iubitori 
de muzică şi nici rezultatele experimentale din studiile psihologice 
(Krumhansl, 1997; Gabrielsson, 2002). În acord cu teoreticienii evaluării 
(de exemplu, Smith şi colab., 1993), Kivy susţine că emoţiile presupun 
evaluarea cognitivă a unui scop, dar că în muzică nu există un scop, cu 
excepţia muzicii în sine. În consecință, ascultătorii raportează că muzica 
este veselă sau tristă din cauză că muzica exprimă bucurie sau tristețe, şi 
nu din cauză că muzica i-ar face să fie veseli sau trişti. Totuşi, în studiile 
următoare (1993, 1994), Kivy îşi reevaluează poziția acceptând că muzica 
are tendința uneori de a emotiona putin anumiţi ascultători. Pornind 
de la asumptia conform căreia componentele fiziologice, psihologice 
şi comportamentale trebuie să prezinte o anumită sincronizare pentru 
ca o emoție să se dezvolte (Scherer, 2004), lipsa sincronizării dintre 
răspunsurile fiziologice şi răspunsurile subiective obținute de Grewe şi 
colaboratorii (2007) au fost interpretate ca dovadă a faptului că muzica 
nu induce răspunsuri emoţionale în ascultători, întărind astfel poziția 
cognitivista. 

În contrast cu „cognitiviştii”, „emotiviştii” susțin că muzica induce 
sau evocă emoții în ascultători (vezi Davis, 2001). Dat fiind faptul că o 
principală componentă a emotiei este evaluarea cognitivă, o problemă cu 
care s-au confruntat susținătorii poziției „emotiviste” a fost dificultatea de 
a explica reacțiile emoţionale la muzică în termenii acestei componente. 
Unii cercetători au sugerat că emoțiile induse de muzică nu implică cu 
necesitate evaluare cognitivă (de exemplu, Maddel, 2002) şi că ar exista alte 
mecanisme care ar fi responsabile de apariția emoțiilor muzicale. Juslin şi 
Văstfjăll (2008) argumentează că evaluarea cognitivă este doar una dintre 
căile prin care sunt induse emoţiile şi propun iniţial alte şase mecanisme 
prin care pot fi explicate emoțiile induse de muzică. Într-un studiu recent, 
Juslin şi colaboratorii (2010) adaugă încă un mecanism, care fusese doar 
sugerat în cercetarea anterioară (vezi Modelul BRECVEM). O abordare 
diferită este cea care sugerează că experiența afectivă a muzicii implică 
doar componenta subiectivă a emoţiei fără cognitia asociată (Matravers, 
1998), sugestie care face neclară distincția dintre emoție şi dispoziție. 

Unele studii sunt de acord că răspunsurile emoționale la muzică pot 
fi, de fapt, răspunsuri (reacţii) simpatice (Ridley, 1995) sau că muzica este 
capabilă să producă reacţii generalizate, fără obiect (Radford, 1989, 1991), 
în timp ce altele argumentează că muzica este expresivă din cauză că o 
trăim imaginativ sub forma unei naratiuni despre un personaj (arhetip) 
nedefinit, care ar sălăşlui în interiorul ei şi care exprimă o anumită emoție 

= în consecinţă, ascultătorul simte aceeaşi emoție (Levinson, 1996, 2006; 
Robinson, 2005). Pe aceeaşi linie de argumentare, Davies (2001) este de 
părere că emoțiile ascultătorilor ar putea oglindi emoțiile exprimate de 
muzică prin intermediul „contaminării emoţionale”, 

O perspectivă alternativă (Scherer, 2004; Zentner şi colab., 2008), 
argumentează că reacţiile emoționale la muzică sunt generale, dar că 
acestea diferă de concepțiile standard ale emotiei. Se presupune astfel că 
muzica provoacă o clasă de emoții distincte - emoţiile estetice, care sunt 
diferite de emoțiile obişnuite sau utilitare. De pildă, transcendenfa este o 
emoție raportată frecvent ca răspuns la ascultarea muzicii, care nu poate 
fi cartografiată cu uşurinţă într-un spațiu bidimensional definit de arousal 
şi valență şi este diferită de emoțiile prototipice utilizate în abordarea 
categorială. Într-un studiu de referință, care a utilizat rapoarte subiective 
retrospective (Zentner şi colab., 2008), participanţii au enumerat cât de 
des au perceput şi simțit un mare număr de termeni afectivi ca răspuns 
la ascultarea muzicii. Rezultatele au relevat că răspunsurile afective 
generale la muzică pot fi grupate în una dintre cele 9 categorii obținute 
(vezi Cap. 2). 

O modalitate de sustinere a pozitiei emotiviste a fost studierea 
corelatelor fiziologice ale emotiilor subiective (Rickard, 2004; Krumhansl, 
1997). Pe această linie, s-a arătat că răspunsurile fiziologice periferice şi 
centrale la muzică sunt similare cu cele care acompaniază răspunsurile 
emoționale în general (Nykliçek şi colab., 1997; Witvliet şi Vrana, 2007). 

Deşi disputa este încă vie, o privire generală asupra literaturii scoate 
în evidenţă faptul că granița dintre cele două alternative — recunoaşterea 
emofiei şi experienţa ei — ar fi oarecum estompate în realitate, că cele două 
alternative ar putea fi văzute ca extreme ale unui continuum (Gabrielsson, 
2001) şi că între acestea ar exista mai multe similarități decât diferențe 
(Evans şi Schubert, 2008; Vieillard şi colab., 2008). 

O tentativă de rezolvare a dezbaterii dintre „cognitivişti” şi 
„emotivişti” a fost sugerată de un studiu recent (Lundqvist şi colab., 
2009), în care s-au măsurat răspunsurile subiective, activitatea facială şi 
neurovegetativă la 32 de participanți, în timp ce aceştia au ascultat piese 
muzicale compuse special pentru a exprima fie bucurie, fie tristețe, cu 
scopul de a crea condiţiile cele mai propice pentru răspunsuri emoţionale 
de tip contaminare emoțională. Rezultatele au arătat că a existat o 
sincronizare a manifestărilor componentelor experientiale, expresive şi 
fiziologice ale sistemului emotional, susţinând astfel poziția emotivistă. 
Mai precis, muzica veselă în comparaţie cu cea tristă a generat mai multă 

activitate zigomatică, conductanță a pielii mai ridicată, temperatura la 
nivelul degetului mai scăzută, iar participanții au raportat că au simțit 
mai multă bucurie şi mai puțină tristețe. Mai mult, emoția indusă în 
ascultători a fost aceeaşi cu cea exprimată de muzică, descoperire care 
este compatibilă cu ideea că muzica poate evoca emoții prin intermediul 
mecanismului contaminării emoţionale (vezi Juslin, 2008; 2010). 

În concluzie, dacă luăm în considerare toate dovezile menţionate, 
este evident că ascultarea muzicii declanşează adesea răspunsuri 
emoționale complexe, care diferă de emoțiile capturate de modelele 
emoțiilor dimensionale sau bazale, perspectivă susținută şi de rezultatele 
studiilor din această lucrare de doctorat (vezi studiile experimentale). 


1.7. Stimuli muzicali utilizați în cercetare 


Studiile care au raportat utilizarea muzicii în investigaţiile lor au 
utilizat paradigme experimentale în care au folosit fragmente muzicale 
plăcute, neplăcute sau care induceau frică, bucurie, tristețe sau calm. 
Stimulii muzicali utilizaţi în cercetările de până acum au fost selectați din 
toate genurile de muzică: clasică, muzică de film, folk, muzică uşoară, 
jazz etc. La acestea s-a adăugat muzică generată pe calculator, fragmente 
muzicale compuse special pentru cercetare sau elemente constituente ale 
structurii muzicale, cum ar fi tonuri simple ale gamei, intervale şi acorduri 
muzicale. 

Natura stimulilor muzicali utilizați şi durata lor sunt două dintre 
principalele aspecte care diferenţiază cercetările dedicate conținutului 
expresiv al muzicii. O lungă perioadă de timp, stimulii muzicali utilizați în 
cercetare au fost stimuli simpli, cu validitate ecologică redusă. Utilizarea 
acestui gen de stimuli poate să ne informeze despre abilitățile auditive 
ale ascultătorilor mai degrabă decât despre abilitățile lor muzicale, iar 
diferenţele de expertiză dintre grupurile de participanţi studiate sunt 
dificil de interpretat (Bigand şi Poulin-Charronnat, 2006). De pildă, s-a 
arătat că recunoaşterea unei melodii cunoscute are loc progresiv, pe 
măsură ce muzica avansează. Pentru a vedea de cât timp e necesar pentru 
ca procesul de recunoaştere să aibă loc, două grupuri de participanţi 
(muzicieni şi non-muzicieni) au ascultat fragmente de melodii familiare 
şi nefamiliare, de durate progresiv crescătoare. Rezultatele au arătat că 3 
secunde de muzică sunt suficiente pentru ca o melodie să fie recunoscută, 
dar că familiaritatea cu stimulul şi nivelul expertizei muzicale afectează 

acest proces (Dalla Bella, Peretz şi Aronoff, 2003). În ceea ce priveşte 
viteza de recunoaştere a diferitelor emoții, s-a arătat că 3-5 s de fragmente 
muzicale orchestrale din operele lui Wagner au fost suficiente pentru 
categorizarea cu succes a conţinutului emoțional al muzicii (Watt şi Ash, 
1998). Pe aceeaşi linie, Peretz şi colaboratorii (2001) au arătat, pentru 
prima dată, că ascultătorii non-muzicieni erau capabili să distingă muzica 
veselă de cea tristă in mai putin de o jumătate de secundă de la începerea 
auditiei. O descoperire importantă a demonstrat că manipularea duratei 
fragmentelor muzicale (de la 30 s la 1 min) nu modifică răspunsurile 
emoţionale. Totuşi, utilizarea unor stimuli muzicali foarte scurți poate 
afecta procesarea valentei emoționale a muzicii (Bigand şi Poulin- 
Charronnat, 2006). 

Trăsătura comună a acestor cercetări a fost că majoritatea au folosit 
stimuli muzicali scurți sau, în cel mai bun caz, fraze muzicale de câteva 
măsuri (Kamenetsky, David şi Trehub, 1997) sau piese scurte (Tilllmann 
şi Bigand, 1998; Tilllmann, Bigand şi Madurell, 1998) din compoziții 
muzicale clasice. Există puține cercetări care au utilizat fragmente lungi, 
coerente din punct de vedere muzical şi dramatic (Balteș, Avram, Miclea 
şi Miu, 2011) sau piese muzicale întregi (Rickard, 2004) pentru a identifica 
arousalul şi valența emoțională a compozițiilor respective. Aşa cum 
autori ale unor studii de referință (de exemplu, Juslin, 2001) au arătat, 
prea puține cercetări au examinat răspunsurile evaluative la muzică, mai 
ales cele legate de impactul emoțional al muzicii asupra ascultătorului. 

Efectul muzicii asupra memoriei a fost investigat utilizând ca stimuli 
un fragment dintr-o sonată pentru pian de Mozart şi un fragment de 
muzică de jazz (Balch şi Lewis, 1996). S-a arătat că reactualizarea unei liste 
de cuvinte prezentate pe fundalul muzical al unuia dintre fragmentele 
amintite mai sus este afectată de tempoul cu care era executat fragmentul 
muzical. Utilizând RMNf, Baumgartner şi colaboratorii (2006) au urmărit 
să vadă felul în care stimulii muzicali afectează percepția imaginilor 
afective. În acest scop, ei au prezentat doar imagini din International 
Affective Picture System (Lang, 1988) care evocau frică, fericire sau tristețe 
sau imagini asociate cu fragmente muzicale congruente emoțional 
(Gustav Holst, The Planets, pentru frică; Samuel Barber, Adagio, pentru 
tristețe; Beethoven, Simfonia nr. 6, pentru fericire), Evaluările subiective 
ale participanţilor au arătat clar că experiența emoţională a fost mult 
mai intensă în condiția muzică plus imagini versus imagini singure. S-a 
observat, de asemenea, o clară disociere funcţională şi structurală între 
cele două condiţii. Pe lângă o activare a zonelor cunoscute a fi implicate 

în procesele emoționale de integrare auditiv-vizuale, situația combinată 
a arătat o creştere a activării în multe structuri cunoscute a fi implicate în 
procesarea emoțională, cum ar fi amigdala, hipocampul sau insula. 
Pornind de la modelul reţelei semantice a memoriei, descris de 
Gordon Bower, a fost realizat un studiu în care s-au folosit ca stimuli 80 
de fragmente de muzică simfonică de film, pentru a investiga influența 
proprietăților emoţionale ale muzicii asupra performanței de recunoaştere 
la o probă de memorie aplicată ulterior (Eschrich, Munte şi Altenmuller, 
2007). Acest model susține că emoțiile ar fi reprezentate într-o reţea de 
noduri, alături sau împreună cu imagini, cuvinte sau muzică. Stimularea 
nodurilor emoționale declanşează activarea la mai multe niveluri, dar 
scade pragul de excitabilitate al nodurilor asociate, permiţând astfel 
recuperarea unui item din memorie. Rezultatul studiului a arătat că 
fragmentele muzicale evaluate ca foarte plăcute sunt reamintite cel mai 
bine, sugerând astfel că valența emoțională ar fi un modulator puternic al 
memoriei episodice pentru muzică. 

Rolul structurii muzicale asupra procesării emoționale este susținut 
de teoria emoţiilor muzicale propusă de Meyer (1956), care susține 
că violarea sau confirmarea expectantelor muzicale produce emoții in 
ascultător. În acord cu această asumptie, Sloboda (1991) a descoperit că 
structurile muzicale specifice declanşează reacţii psihofiziologice specifice. 
De pildă, armoniile noi sau neaşteptate pot provoca fiori datorită violării 
expectantelor sonore senzoriale ale ascultătorilor. Mai mult, s-a arătat că 
percepția acordurilor neregulate duce la o creştere a tensiunii percepute 
care a fost asociată cu experiența emoţională trăită pe parcursul auditiei 
(Koelsch, 2005) Este interesant de remarcat că studii recente de imagistică 
cerebrală, care au utilizat secvenţe de acorduri regulate şi neregulate, au 
raportat o creştere a activării cerebrale în cortexul orbitofrontal lateral. Se 
ştie că această structură paralimbică joacă un rol important în procesarea 
emoțiilor. 

Într-o meta-analiză cuprinzând 41 de studii asupra emoțiilor 
exprimate de muzică, s-a arătat că emoţii, precum fericirea, tristeţea, furia, 
ameninţarea sau tandretea au fost decodate de ascultători cu o acuratețe 
mult peste nivelul şansei (Juslin şi Laukka, 2003, citat în Vieillard, Peretz, 
Gosslin şi colab., 2007). În ceea ce priveşte viteza de recunoaştere a 
diferitelor emoţii, Peretz şi colaboratorii (1998) au arătat pentru prima 
dată că ascultătorii non-muzicieni erau capabili să distingă muzica veselă 
de cea tristă în mai puţin de o jumătate de secundă de la începerea auditiei. 
Bigand şi colaboratorii (citat în Vieillard, Peretz, Gosslin şi colab., 2007) 

au oferit suport empiric pentru fidelitatea răspunsurilor emoționale la 
muzică într-o situaţie test-retest, în care ascultători cu educaţie muzicală 
şi ascultători fără educație muzicală au fost solicitați să grupeze fragmente 
muzicale în funcție de similaritatea conţinutului lor muzical emotional. 
Rezultatele au arătat că gruparea a avut o fidelitate extrem de ridicată, 
indiferent de educația muzicală a ascultătorilor. 

Procesarea emoțională a muzicii apare devreme în dezvoltare. 
De la 2 la 4 luni, bebeluşii manifestă preferință pentru muzica plăcută, 
consonantă şi distres la auzul celei neplăcute, disonante (Trainor, Tsang, 
şi Cheung, 2002). La vârsta de trei ani, copiii pot discerne între muzica 
tristă şi cea veselă a propriei culturi (Kastner şi Crowder, 1990). La patru 
ani, copiii recunosc explicit bucuria (Cunnigam și Sterling, 1988), iar la 
şase ani, ei sunt capabili să identifice în muzică emoţii, precum supărarea, 
amenințarea sau furia. Mai mult, la cinci ani, copiii reuşesc să discrimineze 
foarte bine muzica veselă de cea tristă, utilizând ca factor de discriminare 
diferențele de tempo (repede vs. lent), în timp ce, la şase ani, ei sunt 
capabili să realizeze această diferență folosind ca indiciu modificările de 
tonalitate (major vs. minor), la fel cum fac şi adulţii (Dalla Bella şi colab., 
2001, citat in Vieillard, Peretz, Gosslin şi colab., 2007). 

Deşi muzica a Început să fie utilizată cu succes in multe studii, totuşi, 
rămân multe întrebări neelucidate. Încă nu se cunoaşte pe deplin felul în 
care muzica reuşeşte să evoce emoții şi nici de ce muzica reprezintă o 
modalitate atât de puternică de declanşare a emoțiilor. Interesul tot mai 
pregnant al cercetătorilor pentru utilizarea muzicii în studiul emotiei şi 
cognitiei s-a manifestat şi prin crearea unor arhive de stimuli sonori, dar 
şi de stimuli muzicali standardizati, cu norme de arousal şi valență. Asa 
a fost creată arhiva International Affective Digital Sounds (LADS, 2007) de 
către grupul lui Peter Lang, de la NIH. LADS conţine 167 de sunete care 
reprezintă diferite evenimente din viață (de exemplu, tuse, fulger, cutie 
muzicală, râs de copil, ploaie etc.) şi a fost creat cu scopul de a oferi un set 
de stimuli sonori standardizati pentru studiul emotiei şi atenției. 

Un pas important în studiul emofiei este crearea de curând a unui 
set de 56 de stimuli muzicali standardizati de către un grup de cercetători 
care au mai utilizat muzica în investigaţiile lor (Vieillard, Peretz, Gosslin 
şi colab., 2007), Fragmentele muzicale care alcătuiesc această arhivă au 
fost compuse în genul muzicii de film, astfel încât să exprime bucurie, 
supărare, amenințare şi starea de linişte, pace, calm; acestea au o durată 
de 12.4 secunde. Acest set de stimuli muzicali a fost creat special pentru 
cercetarea emotiei şi poate fi foarte uşor manipulat, susțin autorii. Depildă, 

unele caracteristici structurale (de exemplu, tempo) pot fi manipulate cu 
uşurinţă, astfel încât aceeaşi muzică poate comunica emoții într-o manieră 
gradată. i i 

Capodoperele muzicale clasice sunt caracterizate de variate surse 
sonore şi elemente muzicale constitutive, care necesită o manieră de 
abordare expertă pentru a pune în valoare conţinutul de idei intenționat 
de compozitor, cu scopul obţinerii unor stări afective definite. Din moment 
ce aranjamentul complicat al trăsăturilor muzicale sunt cele care evocă un 
răspuns afectiv global (Altenmuller, Schurmann, Lim şi Parlitz, 2002) şi 
considerând că utilizarea compozițiilor muzicale întregi au o mai bună 
validitate externă atunci când se investighează răspunsurile emoționale la 
muzică, cercetarea de fata şi-a propus utilizarea cu preponderență a unor 
fragmente muzicale coerente din punct de vedere muzical şi dramatic 
(vezi studiile experimentale). 


1.8. Corelate fiziologice ale emoțiilor 


Emofiile sunt însoţite de reacţii subiective, fiziologice şi 
comportamentale. În consecinţă, este importantă integrarea măsurătorilor 
fiziologice în designurile experimentale care investighează răspunsurile 
emoționale la muzică. Relaţiile complexe dintre emoții şi răspunsurile 
fiziologice asociate au fost abordate în numeroase studii (de exemplu, 
Shapiro, Jamner, Goldstein şi Delfino 2001; Watanuki şi Kim, 2005). 
În ultimii ani, un număr tot mai mare de studii au situat în centrul 
preocupărilor lor corelatele psihofiziologice ale emoțiilor induse de 
muzică (Dimberg, 1990; Bartlett, 1996; Krumhansl, 1997; Khalfa, Peretz, 
Blondin şi Manon, 2002; Rickard, 2004; Watanuki şi Kim, 2005). Cei mai 
utilizați parametri fiziologici au fost frecvența cardiacă (engl., HR), variația 
frecvenţei cardiace (engl., HRV), conductanfa electrică a pielii (engl.,SCL), 
temperatura pielii, frecvența respirației (engl., RR) şi electromiograma 
mușchilor faciali (engl, EMG). 

O cercetare de referință (Krumhansl, 1997), a măsurat SCL, 
funcţiile cardiace, vasculare şi respiratorii pe care le-a asociat apoi cu 
măsurători subiective ale emoțiilor frică, bucurie şi tensiune din timpul 
ascultării unor fragmente muzicale. Cele mai importante modificări au 
fost determinate de fragmentele muzicale care exprimau tristeţe şi au 
fost identificate la nivelul tensiunii arteriale, HR şi SCL. Fragmentele 
muzicale care exprimau frică au produs modificări ale amplitudinii şi 

timpului necesar tranzitului sângelui (măsurătoare asociată cu tensiunea 
arterială), iar fragmentele muzicale care exprimau bucurie au produs cele 
mai importante modificări la nivelul respirației. Aceste rezultate au fost 
interpretate ca relevante pentru susținerea perspectivei emotiviste, în care 
emoțiile sunt induse de muzică, nu doar percepute în muzică. 

Bradley şi Lang (2000) au înregistrat date fiziologice corelate cu 
măsurători subiective, în timp ce participanţii la studiu ascultau sunete 
precum: tipete, sunete erotice, explozii. Utilizând probe vizuale, ei au 
mai măsurat şi reflexul de tresărire şi EMG facial. Rezultatele lor au 
arătat că ascultarea sunetelor neplăcute, în comparație cu cele plăcute, a 
condus la decelerarea HR, creşterea activității la nivelul EMG şi la reacții 
mai pronunțate ale reflexului de tresărire. În plus, sunetele activatoare 
emoțional, în comparaţie cu celeneutre au declanşat modificări importante 
la nivelul SCL. 

Pentru investigarea bazelor neurofiziologice ale emoțiilor induse de 
muzică sau percepute în muzică, pe lângă parametrii fiziologici periferici 
amintiți, numeroase studii au început să folosească metode imagistice 
cerebrale funcționale, precum, tomografia cu emisie de pozitroni 
(engl., PET), electroencefalografia (engl., EEG) sau rezonanța magnetică 
funcțională (engl, MRI). 

Una dintre cele mai folosite metode din neurostiintele cognitive, 
EEG, a fost folosită pentru studierea relației dintre muzică şi limbaj 
(Koelsch şi colab., 2004) sau pentru cuantificarea emoțiilor (Jeong şi colab., 
1998). Tot cu EEG s-a obţinut un efect de lateralizare cerebrală asociată cu 
evaluarea valentei emoționale a pieselor muzicale (Altenmuller şi colab., 
2002; Kim şi colab., 2003). Într-un studiu de caz cu un pacient epileptic 
(Dellacherie şi colab., 2009), s-a arătat că acordurile muzicale pot declanşa 
potențiale evocate (extrase de pe EEG) în ariile cerebrale auditive (de la 200 
ms), în cortexul orbitofrontal (500-1000 ms) şi, cel mai târziu, în amigdală 
(1200-1400 ms) și că acestea sunt modulate de gradul de disonanta şi de 
tonalitatea acordurilor muzicale. Diferenţele electrofiziologice la nivelul 
acestor structuri confirmă că (1) disonanţa este procesată mai întâi în ariile 
auditive (Fishman, 2001); (2) regiunile prefrontale răspund mai degrabă 
la stimuli de tip recompensă (Wallis, 2007); şi că (3) implicarea girusului 
cingulat anterior şi a amigdalei stângi în procesarea disonanţei pare să 
reflecte procesare emoţională (Koelsch, Fritz şi Schlaug, 2008). Alt studiu, 
care a investigat răspunsurile emoţionale plăcute (Blood şi Zatorre, 2001) 
la muzica aleasă de participanţi muzicieni, a arătat că intensitatea fiorilor a 
fost asociată cu creşterea circulaţiei sangvine în regiuni cerebrale asociate 

cu recompensa (Bardo, 1998), regiuni paralimbice şi regiuni asociate cu 
procesele de activare. 

Studii de imagistică cerebrală (Blood, Zatorre, Bermudez şi Evans, 
1999; Blood şi Zatorre, 2001) au arătat că anumite emoții muzicale intense 
recrutează rețele limbice şi paralimbice implicate în integrarea informaţiei 
senzoriale şi cognitive. Activitatea în regiunile cerebrale paralimbice 
(cum ar fi girusurile orbito-frontal, subcalosal sau fronto-polar), asociate 
anterior cu răspunsuri emoționale generale (Zatorre, 1988; Zatorre, 
Evans, Meyer şi Gjedde, 1992), a corelat cu emoţii neplăcute declanşate de 
acorduri muzicale cu diferite grade de disonanta (Blood şi colab., 1999). 
În aceeaşi linie cu studiile de mai sus, Koelsch şi colaboratorii (2006) au 
evocat diferite emoții cu muzică plăcută şi neplăcută şi au descoperit 
că regiuni cerebrale distincte (adică amigdala, hipocampul, girusul 
parahipocampic şi polii temporali) erau activate pe parcursul procesării 
emoțiilor. Numeroase alte studii au investigat la nivelul creierului 
procesarea emoțiilor asociate cu muzica (pentru sinteze vezi Limb, 2006; 
Peretz şi Zatorre, 2005), dar, dat fiind faptul că în studiul de față nu am 
utilizat metode neuroimagistice, nu le vom trece în revistă aici. 


1.9. Măsurători ale emoţiilor 


Considerate constructe ştiinţifice, emoțiile pot fi măsurate la mai 
multe niveluri: (1) măsurători subiective (chestionare de autoevaluare); (2) 
comportament expresiv; (3) măsurători fiziologice; (4) metode imagistice. 


1.9.1. Măsurători subiective 


Există diferite tehnici de evaluare a emoţiilor participanților, cum 
ar fi: scalele afective, descrierile libere şi utilizarea „Spaţiului afectiv”. 
Măsurătorile emoţionale pot fi achiziționate continuu, în timp real sau în 
anumite momente prestabilite. Scalele dimensionale (pentru sinteză vezi 
Schubert, 2002) au fost utilizate cu succes pentru studierea experienţei 
estetice induse de muzică (Capperella-Sheldon, 1992; Madsen şi colab., 
1993), a fiorilor muzicali (Panksepp, 1995), a nivelului emoțional al 
muzicii (Sloboda şi colab., 1997), a emotivitatii muzicale (Lychner, 1998), a 
unor emoții precum frică, fericire, tristeţe şi tensiune percepute în muzică 
(Krumhansl, 1997), 

> Scalele cu adjective 

Printre primii cercetători care au studiat emoţiile în muzică a fost 
Kate Hevner (1936; 1937). Procedura ei presupunea împărțirea muzicii 
în segmente distincte, care erau audiate fiecare separat de participanţi, 
după care aceştia erau rugaţi să evalueze emoţiile pe care credeau că 
le-a exprimat muzica, utilizând scale de adjective (de exemplu, frică, 
furie, exaltare). Deşi considerată inovativă la timpul respectiv, o limită 
importantă a acestei metode a fost că nu a luat în considerare o proprietate 
importantă a emoțiilor muzicale, aceea că ele au nevoie de timp pentru a 
se dezvolta. 


> Descrierile libere 

O abordare interesantă fost cea a lui Gabrielsson şi Wik (2003), care 
au investigat emoţii puternice declanşate pe parcursul ascultării muzicii. 
În acest scop, ei au colectat rapoarte verbale libere ale participanţilor 
după audierea unor piese muzicale întregi. Problema acestei abordări 
fost clasificarea diferitelor rapoarte şi integrarea lor fără niciun fel de 
standardizare. 


> Spaţiul emotional 

Ideea cartografierii emoțiilor într-un spaţiu afectiv tridimensional îi 
aparţine psihologului german Wilhelm Wundt (1911). Aceste dimensiuni 
au fost denumite Valenta sau Plăcere, Arousal şi Dominanţă. Continuând 
pe linia lui Wundt, Schlosberg (1954) a folosit tot trei dimensiuni în 
cercetările sale, deşi el a pus în discuţie utilitatea Dominanţei, dat fiind 
faptul că aceasta este legată de Arousal. Tot trei dimensiuni au utilizat şi 
Lang şi colaboratorii (1988) în IAPS. În acest sistem, percepția imaginilor a 
fost testată cu Manechinul de Autoevaluare (engl., Self-Assesment Manikin). Pe 
de altă parte, Russell (1980), utilizând metoda scalării multidimensionale, 
a identificat două dimensiuni pe care puteau fi plasate adjectivele 
emoționale. Aceste dimensiuni au fost numite „valenţă” şi „arousal”. 


1.9.2. Metode specifice emoțiilor induse de muzică 


În majoritatea studiilor amintite, participanţii au ascultat muzică, 
pe care au evaluat-o apoi pe scale de tipul bucurie - tristeţe. Totuşi, 
sunt cercetători care consideră că acest gen de măsurători subiective nu 
reprezintă o cale de testare suficient de riguroasă şi propun metode mai 
specifice de studiere a răspunsurilor emoţionale la muzică, 

Una dintre metodele utilizate, metoda eşantionării experienţei 
(engl., Experience Sampling Method) (ESM), a fost folosită cu succes în 
cercetare (vezi Juslin şi colab., 2008) şi presupune ca participanții la studiu 
să fie echipați cu mini-computere portabile,pe care trebuie să le poarte 
o anumită perioadă de timp. Pe parcursul perioadei experimentale, 
echipamentul va emite semnale sonore la anumite intervale de timp, 
moment în care participanţii trebuie să răspundă la anumite întrebări 
legate de respectiva experiență sonoră. Într-un studiu de referință (Juslin 
şi colab., 2008), 32 de participanţi au purtat mini-computere timp de 14 
zile, perioadă în care aparatele au emis semnale sonore de şapte ori în 
fiecare zi. Semnalele sonore emise de mini-computere au fost fie simple 
zgomote scurte, fie muzică. Participanţii erau instruiți ca, în momentul 
emiterii sunetelor, să răspundă imediat la întrebări legate de experiența 
lor sonoră. În 37% din cazuri, mini-computerul a emis muzică. După 
analizarea datelor, rezultatele au arătat că participanţii au raportat că 
muzica a influenţat emoţiile doar în 64% din timpul in care au purtat 
respectivul echipament. 

Un avantaj important al ESM este că această metodă permite 
investigarea evenimentelor muzicale în mediul în care acestea apar şi 
se dezvoltă spontan şi natural. Un alt avantaj al ESM este că permite 
efectuarea de măsurători repetate în momente diferite. Informaţia astfel 
obținută poate releva aspecte importante atât despre evenimentele care 
au precedat experiențele emoţionale, cât şi despre consecințele asociate 
acestor experienţe. 

O metodă specifică de cercetare a muzicii şi emotiei a fost introdusă 
de curând de cercetătorii Zentner, Grandjean şi Scherer (2008). Descrierea 
complexităţii şi a bogăției efectelor emoționale ale muzicii implică mai 
mult decât utilizarea câtorva emoții bazale, argumentează în studiul 
lor Zentner şi colaboratorii (2008). Aceşti cercetători au arătat că, dând 
participanților să evalueze o anumită emoție, oferă acestora oportunitatea 
creării unei categorii şi a unei idei despre emoția respectivă. Prin urmare, 
scala însăşi poate influența descrierea emoțiilor participanţilor. S-a 
susținut că, de la o generaţie la alta sau chiar în cadrul aceleaşi generații, 
un anumit termen emoţional specific poate avea semnificaţii diferite 
(Izard, 2007). Pentru a evita astfel de probleme şi cu scopul de a obţine 
rezultate valide ştiinţific, cercetătorii mai sus amintiți au întreprins o serie 
de studii. În primul studiu, 92 de participanţi, studenţi, au evaluat 515 
termeni în funcție de modul în care considerau ei că termenul respectiv 
era sau nu un adjectiv suficient de bun pentru a descrie o stare afectivă. 

După ce au revăzut termenii colectionati, cercetătorii au alcătuit o 
listă care conţinea cuvintele relevante în relație cu muzica. În al doilea 
studiu, alți 262 de participanţi au utilizat lista respectivă, pentru a evalua 
frecvenţa cu care simțeau emoțiile respective atunci când ascultau muzică 
şi cât de des percepeau emoţiile respective atunci când ascultau muzică. 
Al treilea studiu s-a desfăşurat cu ocazia unui festival de muzică, la care 
801 dintre ascultători au acceptat să participe la cercetare. Participanții 
au completat un chestionar în care au evaluat cât de des au simţit pe 
parcursul festivalului 66 dintre termenii emotionali colectati în studiul 
anterior. Modelul care a rezultat, GEMS, este alcătuit din 40 de termeni 
structurati în nouă factori: uimire, transcendent, tandreţe, nostalgie, 
pace, putere, voioşie, tensiune şi tristețe. Pentru studiile emotiei induse de 
muzică, acest model reprezintă un instrument domeniu-specific extrem 
de util pentru evidențierea naturii reflective a emoțiilor induse de muzică. 
În plus, s-a arătat că acest model depăşeşte modelele emoțiilor bazale şi 
cele dimensionale în ceea ce priveşte emoțiile induse de muzică (Eerola şi 
Vuoskoski, 2010). 

Un alt instrument eficient în cercetarea efectelor muzicii asupra 
emoțiilor este Modelul episodului emotional prototipic (engl., Prototypical 
Emotion-Episode Model) (PEEM) utilizat de Konecni (2008), în cercetare. 
Analizând cu atenție literatura dedicată studiului emoțiilor şi muzicii, 
acest cercetător a găsit o slabă susținere ştiinţifică a ideii inducerii 
emoțiilor prin muzică. Ceea ce se poate afirma cu mai multă claritate 
este că emoțiile diferă drastic de dispoziţii, atitudini şi trăsăturile de 
personalitate. Konecni consideră că trebuie să ținem seama de aceste 
diferențe atunci când studiem efectul muzicii asupra emoțiilor. Acesta 
este şi motivul pentru care el a utilizat PEEM în cercetarea sa. PEEM 
este un model care explică comportamentele care rezultă ca urmare a 
ascultării muzicii prin evaluarea evenimentului, a interpretării acestuia, a 
arousalului şi a frecvenţei emotiei specifice. 


1.9.3. Măsurători fiziologice 

> Conductanta electrică a pielii 

Conductanţa electrică a pielii (engl, SC) măsoară în microsiemenşi 
(pS) conductanta la nivelul suprafeţei pielii, care este în strânsă legătură 
cu activitatea glandelor ecrine, responsabile de producerea transpiratiei. 
Aceste glande sunt inervate de sistemul nervos simpatic. Nivelul SC este 
determinat de cantitatea de transpiratie produsă la nivelul pielii, ceea ce 


Scanned with CamScanner 


76 


Emofiile induse de muzică 
pilula 


face din SC un indicator util al activității simpatice (Dawson şi colab., 2000). 
Indicii SC sunt filtrati în doi parametri: nivelul conductanței electrice a 
pielii (engl., SCL) care măsoară nivelul tonic; şi răspunsul electric al pielii 
(engl, SCR) care măsoară nivelul fazic al SC. 

SC este culeasă cu ajutorul a doi electrozi plasați pe suprafața 
eminenţelor tenare ale palmei sau pe suprafața volară a falangelor 
mediale sau distale ale degetelor index şi medius. Nivelul SCL creşte 
odată cu nivelul vigilentei şi descreşte cu relaxarea, motiv pentru care 
SCL este utilizat ca un indicator al activării fiziologice (Alexander şi colab., 
2005). Se consideră că SCR reprezintă doar o mică fracțiune din SCL. 
Prezentarea unui stimul nou, neaşteptat, semnificativ sau aversiv este 
probabil să declanşeze SCR specific. Cu excepţia răspunsurilor declanşate 
de stimuli aversivi, aceste SCR se consideră a fi, în general, componente 
ale răspunsului de orientare (Dawson şi colab., 2000). _ + 

Mai multe regiuni cerebrale sunt implicate în activarea sistemului 
nervos simpatic. Hipotalamusul joacă un rol central în controlul 
transpiratiei, prin termoreglare. Alte arii cerebrale, precum cortexul 
frontal, formațiunea reticulară şi ganglionii bazali, au influență asupra 
procesului transpiratiei (Boucsein, 1992). S-a arătat de pildă, că stimularea 
formaţiunii reticulare declanşează SCR (Dawson şi colab., 2000). 

Khalfa şi colaboratorii (2002) au măsurat modificările SCR ca 
răspuns la emoții induse de muzică. Ei au confirmat existența relației 
dintre emoții distincte şi nivelul SCR şi au descoperit că amplitudinea 
SCR este relationata semnificativ cu emoții precum frica şi bucuria, dar că 
frica declanşează cele mai mari niveluri ale SCR. 


> Frecventa cardiacă și variaţia frecvenţei cardiace 

Frecvența cardiacă (engl., HR) şi variaţia frecvenţei cardiace (engl, 
HRV) sunt parametri utilizați frecvent în cercetarea psihofiziologică. 
Aceşti doi indici ai activității cardiace sunt măsurați ca atare de pe 
electrocardiograma (ECG) standard. Distanța dintre două unde R 
succesive denotă distanța dintre două bătăi succesive ale inimii (engl. IBI). 
HR se calculează ca valoare inversă a lui IBI. Un parametru important al 
HRV este variabilitatea lui IBI, 

Componentele periodice ale HRV tind să se agrege în cadrul câtorva 
benzi de frecvență, Influența oscilatorie a respirației asupra HR este 
reflectată de activitatea în banda de înaltă frecvență (engl, HF) a HRV, 
cunoscută și sub numele de aritmia sinusală respiratorie (engl., RSA). Se 
crede că RSA este mediată cu preponderență de fluctuațiile funcţionării 

nervului vag, acest parametru putând fi considerat, în consecinţă, un index 
al activităţii vagale. Fluctuatiile intervalelor R-R apar şi ca frecvenţe joase 
(între 0.05 - 0.15 Hz) şi sunt cunoscute ca activitatea în banda de joasă de 
frecvenţă (eng]., LF) a HRV. S-a sugerat că ritmurile LF reflectă, în special, 
modularea simpatică asupra inimii (Malliani şi colab., 1991), dar mai multi 
cercetători au sugerat că, de fapt, originea acestei influenţe este dublă: 
simpatică şi parasimpatică (Akselrod şi colab., 1985). În consecință, unii 
cercetători consideră că raportul LF/HF oglindeşte fluctuațiile simpato- 
vagale sau modulatiile simpatice asupra inimii (vezi The Task Force, 1996; 
Bernston şi colab., 1997). Interpretarea fiziologică a frecvenţelor foarte 
joase (engl., VLF şi ULF) ale HRV nu a fost încă elucidată. 

Un studiu de referinţă (Nyklicek şi colab., 1997) a cercetat efectele 
emoțiilor induse de muzică asupra sistemului cardiovascular. Au fost 
investigate o gamă largă de variabile cardiorespiratorii. Autorii au reuşit 
să evidentieze diferite tipare ale activității sistemului nervos vegetativ 
pe parcursul condiţiilor emoţionale induse de stimulii muzicali. S-a 
descoperit că valența şi activarea au fost responsabile de 70% din varianta 
înregistrărilor neurovegetative. 

Alte studii (Thayer şi Lane, 2000; Thayer şi Siegle, 2002) au arătat 
că HRV a fost asociată cu activitatea corticală prefrontală în mai multe 
domenii (de exemplu, afectiv, fiziologic, cognitiv). În plus, această 
complexă categorie de indicatori cardiaci pare să joace un rol important 
în anumite tulburări psihice relationate cu emoția, cum ar fi anxietatea, 
depresia sau schizofrenia (Mujica-Parodi şi colab., 2005; Thayer şi colab., 
1998). 

Emotii induse de muzica de operă. 
Efecte psihofiziologice ale muzicii, 
scenariului și jocului scenic: 


Maria Callas exploded the concept of what beautiful singing means: 
Is it pretty sounds and pure tones? Or should beauty evolve from text, 
musical shape, dramatic intent and, especially, emotional truth? 
(Anthony Tommassini in “A Voice and a Legend That Still 
Fascinate; Callas Is What Opera Should Be, 

The New York Times, 15 septembrie, 1997) 


2.1, Introducere 


Emoţiile induse de muzică au atras doar recent atenţia savanților din 
ştiinţele afective şi cognitive (Juslin şi Vastfjall, 2008; Scherer şi Zentner, 
2001). Studiile de teren au confirmat faptul că muzica este un fenomen 
prezent în aproape toate aspectele vieţii oamenilor, unele dintre cele mai 
importante funcţii ale sale fiind acelea de modificare a dispozitiei şi de 


‘FR, Balteș, J. Avram, M. Miclea, & A.C. Miu (2011). Psychophysiology of music-induced 
emotions in opera: Effects of music, plot, and acting. A scientist's tribute to Maria Callas. 
Brain and Cognition (Elsevier) 

reglare emoţională (DeNora, 1999; Juslin, Liljestrom, Vastfjall, Barradas 
şi Silva, 2008; Sloboda, O'Neil şi Ivaldi, 2001). În viata de zi cu zi, muzica 
duce la creşterea afectivității pozitive, a vigilenţei şi a concentrării(Sloboda 
şi colab., 2001). În plus, oferă oportunitatea ventilării emoţiilor puternice, 
a stimulării sau a reducerii intensității acestora (DeNora, 1999). Din aceste 
motive, muzica a fost asociată cu geneza şi controlul emoțiilor. 

În ciuda dezbaterilor anterioare asupra posibilităţii ca muzica să 
inducă emoții la ascultători (aşa-numita poziţie „emotivistă”) sau doar 
să exprime emoții (adică poziţia „cognitivistă”) (Kivy, 1990; Scherer şi 
Zentner, 2001), cercetările recente au susținut, în general, perspectiva 
emotivistă, conform căreia muzica induce modificări subiective (de 
exemplu, tristeţe), comportamentale (de exemplu, plâns) şi fiziologice (de 
exemplu, decelerarea frecvenţei cardiace, HR) (Bharucha, Curtis şi Paroo, 
2006; Juslin şi Vastfjall, 2008; Koelsch, 2005; Scherer şi Zentner, 2001). in 
plus, mecanismele prin care muzica induce emoții (de exemplu, asociere 
semantică, contaminare emoțională bazată pe observarea expresiilor vocale 
şi faciale) (Bezdek şi Gerrig, 2008; Hietanen, Surakka şi Linnankoski, 1998; 
Lundqvist şi Dimberg, 1995) s-ar putea să nu fie specifice muzicii. Această 
posibilitate a început să fie însă studiată doar de puţină vreme (Juslin şi 
Vastfjall, 2008; Scherer şi Zentner, 2001). Studiul de faţă susține abordarea 
emotivistă şi va examina efectele muzicii de operă asupra răspunsurilor 
fiziologice şi a evaluărilor subiective ale emoțiilor ascultătorilor. 

Una dintre modalitățile de a susține poziția emotivistă a fost 
identificarea răspunsurilor fiziologice pe parcursul ascultării muzicii 
(Krumhansl, 1997; Nyklicek şi colab., 1997). Această abordare a extins 
studiile asupra diferentierii fiziologice a emoţiilor induse de expresii 
faciale (Ekman, Levenson şi Friesen, 1983), la imagini (Codispoti, Bradley 
şi Lang, 2001) şi chiar sunete naturale (Bradley şi Lang, 2000). Studii 
anterioare au indicat că doar anumite emotii(de exemplu, frică, dezgust) 
pot fi distinse pe baza răspunsurilor neurovegetative (Levenson, 1992), 
dar mărimea efectului în aceste studii a fost mică sau, în cel mai bun caz, 
medie (Cacioppo, Berntsen, Klein şi Poehlmann, 1997), Aceste descoperiri 
nu sunt surprinzătoare, dacă luăm în considerare capacitatea limitată 
a imaginilor gi a cuvintelor de a induce emoţii în condiţii de laborator. 
Studii de psihofiziologie recente au utilizat stimuli mult mai complecși, 
cum ar fi de pildă, filmele gi, în consecinţă, au reuşit să inducă experiențe 
emoţionale asociate cu răspunsuri fiziologice mai diferenţiate (de 
exemplu, Frazier, Strauss şi Steinhauer, 2004; Kreibig, Wilhelm, Roth şi 
Gross, 2007), 

2.1.1, Psihofiziologia emoţiilor induse de muzica 


S-a arătat că, la fel ca filmele, muzica produce modificări fiziologice 
care pot să distingă unele emoții. În două studii de referință, Krumhansl 
(1997) şi Nyklicek şi colaboratorii (1997) au măsurat o multitudine de 
răspunsuri cardiovasculare, electrodermale şi respiratorii în asociere cu 
autoevaluări subiective ale emoțiilor induse de muzică. Emotiile au fost 
diferențiate pe baza anumitor răspunsuri fiziologice, cum ar fi aritmia 
sinusală respiratorie (engl., RSA) şi intervalele dintre bătăi succesive ale 
inimii (engl., IBI) (Nyklicek şi colab., 1997). De pildă, evaluarea tristetii a 
corelat pozitiv cu IBI, tensiunea sistolică (engl., SBP) şi diastolică (engl., 
DBP), dar negativ cu nivelul conductanfei electrice a pielii (engl., SCL) 
(Krumhansl, 1997; vezi si Khalfa, Peretz, Blondin şi Manon, 2002). S-a 
estimat că 62.5% din varianta arousalului emotional a fost explicată de 
modificările fiziologice (Nyklicek şi colab., 1997). Există doar un singur 
studiu care a măsurat emoțiile subiective şi răspunsurile electrodermale 
şi respiratorii la un eşantion de spectatori (N=27), pe parcursul mai multor 
spectacole ale operelor lui Wagner, prezentate la festivalul de operă 
de la Bayreuth, în perioada 1987-1988 (Vaitl, Vehrs şi Sternagel, 1993). 
În contrast cu studiile de laborator, aceste rezultate de teren sugerează 
că răspunsurile fiziologice au fost diferite pentru variile laitmotive 
ale operelor, dar că a existat o slabă corespondenţă între măsurătorile 
subiective şi cele fiziologice ale emoţiilor. 

Studiile psihofiziologice s-au concentrat, prin urmare, asupra 
coerentei dintre componentele subiective, comportamentale şi fiziologice 
ale emoţiilor induse de muzică. Lundqvist şi colaboratorii au raportat o 
asociere între bucuria indusă de muzică şi creşterea conductantei electrice 
a pielii, susţinând prin aceasta poziţia emotivistă. În contrast, un alt studiu 
a descoperit că arousalul emotional ridicat apărea fără modificări la nivelul 
conductanjei electrice a pielii (Grewe şi colab., 2007a). Ultimul tipar de 
rezultate a fost interpretat ca argument în sprijinul poziţiei cognitiviste, 
deşi participanţii au fost clar instruiți să evalueze conţinutul emotional al 
arousalului pe care l-au simţit, şi nu al celui exprimat de muzică. Aceste 
rezultate aparent divergente s-ar putea datora diferenţelor metodologice 
dintre cele două studii, dat fiind faptul că unul dintre studii a utilizat un 
instrument de evaluare subiectiv care a măsurat modificări ale câtorva 
emoții bazale (Lundquist şi colab., 2009), în timp ce celălalt studiu a 
măsurat modificările la nivelul arousalului şi al valentei emoțiilor (Grewe 
şi colab., 2007a), În plus, există emoții induse specific de muzică, dar care 

nu sunt surprinse de măsurătorile utilizate în cazul emoțiilor bazale, cum 
ar fi de pildă, cel utilizat de Lundqvist şi colaboratorii (2009), 


2.1.2, Emofii specifice induse de muzică 


S-a susținut că emoțiile estetice sunt mai expresive şi mai profunde 
(Sloboda, 1992), mai nuanţate şi mai subtile (Scherer şi Zentner, 2001) 
decât alte emoții, mai generale. Într-adevăr, gama emoțiilor induse 
de muzică trece dincolo de graniţele emoțiilor surprinse de modelele 
emoțiilor bazale. Un studiu de teren recent a arătat că un model cu nouă 
factori s-a potrivit cel mai bine descriptorilor emotionali care au fost aleşi 
de ascultătorii care au participat la un festival de muzică clasică (Zentner, 
Grandjean şi Scherer, 2008). Acest model a inclus categorii emoționale 
(de exemplu, uimire, transcendenta), care nu fac parte din niciun model 
curent al emoțiilor. Scala Muzicală Emoţională Geneva (engl., The Geneva 
Emotional Musical Scale) (GEMS) este primul chestionar proiectat pentru 
măsurarea emoțiilor induse de muzică (Zentner şi colab., 2008). Din câte 
stim, până acum, niciun studiu nu a investigat corelatia dintrerăspunsurile 
fiziologice şi emoţiile induse de muzică măsurate cu GEMS. 


2.1.3. Fiori induși de muzică 


Emoţiile induse de muzică sunt adeseori însoțite de senzații fizice 
cum sunt fiorii, adică senzaţii de tremurături sau furnicături care străbat 
corpul ca rezultat al emotiei intense. Două studii de referință au indicat 
că marea majoritate a indivizilor au fost sensibili la fiori (Sloboda, 1991) si 
că aceste fenomene corporale au fost asociate cu emoții induse de muzică, 
mai ales cu tristeţe şi melancolie (Panksepp, 1995). Evenimente muzicale 
cum ar fi crescendourile sau solo-ul unui instrument detaşându-se de 
pe un fond muzical orchestral au indus fiori (Grewe, Nagel, Kopiez şi 
Altenmuller, 2007b; Panksepp, 1995), Studiile de psihofiziologie au arătat 
că fiorii induşi de muzică au corelat cu creşterea conductantei electrice 
a pielii gi a frecvenţei cardiace (Grewe şi colab., 2007b; Rickard, 2004). 
Scopul studiului de faţă este integrarea măsurării fiorilor, a emoțiilor 
induse de muzică, aşa cum sunt ele reflectate de GEMS, şi a unei largi 
game de modificări fiziologice, 

2.1.4. Durata stimulilor muzicali 


Un aspect important care diferențiază studiile asupra emoțiilor 
induse de muzică este durata stimulilor muzicali. De pildă, multe studii au 
utilizat stimuli muzicali scurţi (adică de câteva secunde) şi monotoni. S-a 
sugerat că, pentru amorsarea unei semnificații emoţionale, este suficientă 
chiar mai putin de o secundă de muzică (Bigand, Vieillard, Madurell, 


‘Marozeau şi Dacquet, 2005; Peretz, Blood, Penhune şiZatorre, 2001; Watt 


şi Ash, 1998). Totuşi, această abordare are cel putin două limitări. În 
primul rând, implică, de obicei, răspunsuri cu alegeri forţate, care măresc 
dificultatea procesării valentei emoționale (Bigand şi colab., 2005; Peretz 
si colab., 2001). În al doilea rând, categorizarea corectă a conținutului 
emoțional al muzicii s-ar putea să reflecte doar emoțiile pe care ascultătorii 
le percep in muzica. E posibil ca o secundă de muzică să nu fie un timp 
suficient de lung pentru dezvoltarea unui răspuns emoțional. În orice caz, 
durata mai lungă a stimulilor muzicali duce la creşterea magnitudinii 
răspunsurilor psihofiziologice la emoțiile induse de muzică (Witvliet 
şiVrana, 2007). Studiile de psihofiziologie au utilizat în general stimuli 
mai lungi (adică stimuli cu durata de la 6 la 600 de secunde) şi au existat 
argumente care au susținut că utilizarea pieselor muzicale întregi au o 
validitate externă mai mare atunci când se investighează răspunsurile 
emoționale la muzică. 


2.1.5. Multiple surse ale emoţiilor în muzica de operă 


Durata stimulilor muzicali, la fel ca integrarea muzicii cu 
indicii vizuale şi semantice congruente, au o importantă contribuție 
la răspunsurile emoționale pe care oamenii le dezvoltă pe parcursul 
spectacolelor muzicale (Bezdek şi Gerrig, 2008; Scherer şi Zentner, 2001). 
Spectacolele de operă implică atât interpretare vocală (cântat propriu-zis), 
cât şi scenică (joc scenic), ceea ce multiplică mecanismele prin care sunt 
induse emoţiile în spectatori. Opera adaugă puterea scenariului dramatic 
și personalitatea interpretului, mesajului afectiv al partiturii muzicale şi al 
expresivităţii emoţionale a vocii (Scherer, 1995). Atmosfera bogată audio- 
vizuală, care se detaşează din acompaniamentul orchestral, decorurile 
scenice şi costumele sunt, de asemenea, de o mare importanţă. Obiectivul 
acestui studiu a fost să investigheze pentru întâia dată contribuțiile 
cumulative ale ascultării muzicii, scenariului (adică învățarea contextului 
evenimentelor pe care le descrie muzica) şi a vizionării spectacolului 
(adică înregistrarea video), la declanşarea emoţiilor induse de operă. 

Aceste surse pot susține geneza emoțiilor muzicale fie independent, 
fie concertat. Cercetările asupra muzicii de film susțin ultima posibilitate. 
De pildă, muzica prezentată la începutul unei scene de film a influenţat 
valența emoțională a cuvintelor pe care participanţii le-au folosit în 
continuarea naratiunilor generate pe baza scenei (Vitouch, 2001). În plus, 
evaluarea personajelor care afişau emoții neutre a fost semnificativ afectată 
de conţinutul emoțional al muzicii care acompania filmul (Tan, Spackman 
şi Bezdek, 2007). Versurile au, de asemenea, o contribuție importantă 
în declanşarea răspunsurilor emoționale la muzică. De pildă, efectul 
emoțional al muzicii şi al versurilor a fost investigat prin combinarea 
fragmentelor muzicale cu versuri care comunicau aceeaşi emoție sau o 
emoție diferită (Ali şi Peynircioglu, 2006; Stratton şi Zalanowski, 1994). 
Aceste studii au indicat că versurile intensifică emoția în cazul în care 
muzica transmite tristețe sau furie. Mai mult decât atât, aceste emoții au 
fost transferate cu uşurinţă imaginilor care au fost în mod arbitrar asociate 
cu cântecele (Ali şi Peynircioglu, 2006). Pe lângă acestea, stimuli vizuali 
cum ar fi expresiile faciale sunt integrați preatentional cu stimuli vocali şi 
influențează evaluarea emoțională a celor din urmă (de Gelder, Bocker, 
Tuomainen, Hensen şi Vroomen, 1999). Prin urmare, se pare că expresiile 
faciale ale cântăreților influențează procesarea emoțională a muzicii. În 
general, muzica, versurile şi stimulii vizuali par să contribuie semnificativ 
la geneza emoțiilor induse de muzică şi această contribuţie concertată 
ar putea explica de ce muzica de operă este atât de eficace în inducerea 
emoțiilor. Totuşi, până la această dată, această complexă chestiune nu a 
fost încă investigată. 


2.2. Obiectivele studiului 


Obiectivul major al acestui studiu a fost investigarea răspunsurilor 
emoționale şi fiziologice la muzica de operă. Cu scopul de a maximiza 
validitatea externă, am ales un fragment muzical complex şi coerent din 
punct de vedere dramatic din opera Tosca de Giacomo Puccini. Soprana 
Maria Callas şi baritonul Tito Gobbi au dat o interpretare legendară 
principalelor roluri din Tosca, iar spectacolul lor de la Covent Garden, 
din 1964, a fost, din fericire, filmat. În acest spectacol, ambii artişti 
impresionează prin identificarea emoţională cu personajul interpretat şi 
prin modul în care reușesc să redea combinaţia de senzualitate, ură, frică, 
vulnerabilitate emoţională şi indignare prin intermediul vocii şi al jocului 
scenic (Huck, 1984). Studierea psihofiziologiei emotiei pe parcursul 

acestui spectacol ne-a oferit oportunitatea de a surprinde in mod științific 
o ilustrare a forţei emoţionale pe care au inspirat-o artişti de talia Mariei 
Callas. 

Acest studiu a avut trei condiţii experimentale care au investigat 
contribuţiile muzicii, scenariului şi a interpretării scenice la declanşarea 
răspunsurilor emoţionale, Mai întâi, participanţii au ascultat fragmentul 
muzical. Apoi, au citit rezumatul scenariului, după care au ascultat din 
nou acelaşi fragment muzical. În a treia condiţie, participanţii au ascultat 
şi urmărit în acelaşi timp fragmentul muzical filmat şi subtitrat în limba 
română. Între cele trei condiţii experimentale, am măsurat emoțiile induse 
de muzică utilizând atât chestionare dimensionale, cât şi chestionare care 
evaluau emoțiile specifice induse de muzică. Pe parcursul condiţiilor 
experimentale, au fost înregistrate în mod continuu răspunsurile 
cardiovasculare, electrodermale şi respiratorii, iar participanţii au notat 
ori de câte ori au simțit fiori. 

Din moment ce există foarte puține studii de psihofiziologie dedicate 
studiului emoțiilor în muzica de operă (iar muzica de operă este atât de 
diversă), prezentul studiu este, în consecință, unul explorator. Bazându- 
ne pe conţinutul muzical şi dramatic al acestui fragment muzical, ne- 
am aşteptat ca acesta să inducă un tipar de emoții caracterizat prin 
intensificarea emoțiilor neplăcute (de exemplu, tristeţe) şi reducerea celor 
plăcute (de exemplu, voioşie, pace). În plus, bazându-ne pe literatura din 
arii de cercetare înrudite (de exemplu, tristețea indusă de muzica de film), 
ne-am aşteptat la modificarea balanței simpato-vagale, cu retragere vagală 
şi activare simpatică, la fel ca la descreşterea conductantei electrice a pielii 
şi a frecvenţei respiratorii (engl, RR). Am fost în mod specific interesați 
de felul în care fiecare condiţie succesivă, care adăuga un nou nivel de 
complexitate experienţei ascultătorilor, va influența emoţiile induse de 
muzică şi corelatele lor fiziologice. 


2,3. Metode 


2,3,1, Participanți 

Pentru acest studiu au fost selectaţi 37 de voluntari (dintr-un grup 
iniţial de 45 de voluntari) sănătoşi, dreptaci (25 de femei; media de 
vârstă = 21.4 ani, cu vârste cuprinse între 19 şi 24 de ani) şi cu auz bun. 
Mărimea eşantionului a fost determinată utilizând, a priori, analiza de 
putere statistică (puterea = 0,95; alfa = 0,05; mărimea efectului f = 0.25), 
derulată în programul G-Power 3.1 (Faul, Erdfelder, LangşiBuchner, 

2007). Participanţii nu au avut o educaţie muzicală semnificativă, dar 
au raportat că muzica ocupa o parte importantă din viaţa lor. Niciunul 
dintre participanţi nu a raportat vreunul din următoarele antecedente: să 
fi ascultat Tosca înainte; să fi avut o preferinţă pentru muzica de operă; 
sau să fi cunoscut limba italiană. Aceste criterii de includere au fost 
importante pentru că ne-au permis să controlăm gradul de familiaritate 
cu piesa muzicală selectată şi cu înţelegerea versurilor. Niciunul dintre 
participanţi nu a raportat probleme cardiovasculare sau neurologice 
sau orice alt tratament care ar fi interferat cu funcţiile cardiovasculare şi 
autonome. Participanţii au fost rugaţi să nu consume alcool, cafeină şi să 
nu fumeze cu cel puţin patru ore înaintea experimentului. Toţi participanții 
au semnat un acord prin care consimteau să participe la experiment, iar 
procedurile au fost în consens cu recomandările Declaraţiei de la Helsinki, 
pentru studiile cu participanţi umani. 


2.3.2. Materiale 


Am utilizat un fragment din opera Tosca de Giacomo Puccini 
(Act II), filmat la Covent Garden, în 1964, având în distribuție pe Maria 
Callas în rolul Floriei Tosca, Tito Gobbi în rolul baronului Scarpia şi 
Renato Cioni în rolul pictorului Mario Cavaradossi (Zeffirelli, 2002). Am 
selectat şi juxtapus două fragmente (adică fragmentul 1 de la 11’:00” 
[Scarpia: Ed or fra noi parliam da buoni amici] la 22:31” [Scarpia: Io? Voi!] 
şi fragmentul 2 de la 23':36” [Tosca: Quanto?] la 31’:35” [Tosca: Perché me 
ne rimuneri cosi?]), pentru următoarele motive. În primul rand, aceste 
fragmente conțin scenariul care implică cele trei roluri principale. În al 
doilea rând, aceste fragmente sunt eterogene din punct de vedere muzical 
şi dramatic, conţin o largă varietate dinamică şi ritmică, fraze muzicale 
ample ascendente şi descendente, un ambitus vocal extins şi tensiune 
emoțională. În plus, în abordarea noastră, inducerea emoțiilor muzicale 
se bazează în mod explicit pe utilizarea unor fragmente muzicale lungi 
(de exemplu, 19:30” în acest studiu) din opere cunoscute, cu scopul de 
a replica în mod credibil contextul muzical în care sunt induse emoțiile 
în lumea reală (Grewe şi colab., 2007a; Juslin şi Vastfjall, 2008; Rickard, 
2004), Muzica a fost prezentată cu ajutorul unui sistem Technics RP-F600, 
prin intermediul unor căşti cu izolare fonică de înaltă calitate. Înainte de 
începerea experimentului, a fost prezentat un sunet de testare care a dat 
oportunitatea participanţilor să regleze intensitatea sunetului la un nivel 
confortabil. Înaintea celei de a doua condiţii experimentale, imediat după 

ce participanţii au citit scenariul, experimentatorii au verificat cât de bine 
au înţeles aceştia scenariul, punând următoarele întrebări: (1) care sunt 
rolurile principale; (2) ce se întâmplă în această operă; (3) ce se întâmplă 
în fragmentul ascultat? Marea majoritate a participanţilor au răspuns 
corect la aceste întrebări. Cei care au omis sau nu au fost siguri de anumite 
detalii au putut reciti scenariul şi au fost ajutaţi cu explicaţii suplimentare 
de către experimentator, Această condiţie experimentală începea numai 
după ce fiecare participant răspundea corect la toate întrebările legate 
de scenariu. Filmul a fost prezentat pe un monitor Samsung SyncMaster 
205BW (50.8 cm), localizat la 1.5 m în faţa scaunului participantului. 
Camera experimentală a fost slab luminată şi a fost menţinută la un nivel 
de temperatură confortabil. 


2.3.3. Procedura 


Au existat trei condiții experimentale: (1) ascultarea muzicii; (2) 
reascultarea muzicii după aflarea scenariului; şi (3) reascultarea muzicii 
în acelaşi timp cu urmărirea spectacolului filmat. Studii anterioare au 
arătat că expunerea repetată nu afectează semnificativ răspunsurile 
psihofiziologice induse de muzică (Grewe şi colab., 2007a, 2007b). Totuşi, 
am inclus şi o condiţie de control, în care un eşantion independent de N=9 
participanți au ascultat de trei ori succesiv acelaşi fragment muzical, pentru 
a verifica dacă expunerea repetată la muzică influențează măsurătorile 
subiective şi fiziologice. Au fost utilizate aceleaşi chestionare şi s-au 
efectuat aceleaşi înregistrări fiziologice atât în experimentul principal, cât 
şi în cel suplimentar de control, cu excepția SBP şi DBP care nu au fost 
măsurate în experimentul de control. Participanţii din experimentul de 
control au întrunit toate condiţiile de includere care le-au fost aplicate şi 
celor din experimentul principal. 

Fiecare participant, la sosirea în laborator, a completat Scalele 
de Afectivitate Pozitivă şi Negativă (engl, Positive and Negative Affect 
Schedule) (PANAS) (Watson şi Clark, 1994), cu scopul de a controla 
diferențele de dispoziţie afectivă dinaintea începerii experimentului. 
După o perioadă de habituare, pe parcursul căreia participanţilor li s-a 
explicat că, în timp ce vor audia muzică, li se vor face câteva înregistrări 
fiziologice non-invazive, acestora le-au fost atagati electrozii pentru SCL 
şi cei pentru electrocardiogramă, banda transductorului de respiraţie şi o 
manşetă gonflabilă cuplată la un monitor automat de măsurare a tensiunii 
arteriale, Participanţii au fost instruiți să se aşeze cât mai confortabil, să 


Scanned with CamScanner 


20 Emofiile induse de muzică 
a 


se relaxeze, să asculte cu multă atenție muzica şi să-şi monitorizeze cu 
grijă emoţiile pe care le simțeau în legătură cu muzica, fără a încerca să 
le controleze în vreun fel. Au fost, de asemenea, cu insistență instruiți 
să încerce să identifice emoțiile pe care le simțeau în timp ce ascultau 
muzica, şi nu emoțiile pe care le exprima muzica. În plus, li s-a cerut să 
noteze pe o coală de hârtie numărul fiorilor pe care i-au trăit pe parcursul 
fiecărei condiții. 

Fiecare condiţie a fost precedată de 5 minute de pauză, pe parcursul 
căreia au fost înregistrate nivelurile de bază ale măsurătorilor fiziologice. 
Participanții completau fiecare condiție experimentală şi, dacă nu doreau 
o pauză, puteau continua imediat cu următoarea condiție. Mai întâi, ei au 
ascultat fragmentul muzical. În condiţia a doua, li s-a dat un rezumat al 
scenariului. Utilizând un scurt chestionar, experimentatorii se asigurau în 
primul rând că participanţii au înțeles scenariul şi cunoşteau rolurile, apoi 
ascultau din nou acelaşi fragment muzical. Îna treia condiţie, participanții 
ascultau muzica urmărind în acelaşi timp filmul spectacolului. Cu scopul 
de a facilita înțelegerea completă a scenariului şi jocului scenic, filmul a 
fost subtitrat în limba română. 

După fiecare condiție experimentală, participanţilor li s-a cerut să 
evalueze, pe scale de la 1 la 5, arousalul (1 — non-activator, la 5 - activator) 
şi valența emoțională (1 — neplăcut, la 5 - plăcut) induse de muzică, şi 
să completeze GEMS (Zentner şi colab., 2007) pentru emoțiile induse de 
muzică. 


2.3.4. Măsurători subiective 


Scalele de afectivitate pozitivă (PA) şi negativă (NA) din PANAS-I 
(Watson şi Clark, 1994) includ fiecare câte 20 de itemi, care măsoară 
dispoziția afectivă din ultimele câteva săptămâni până în prezent. Pentru 
măsurarea arousalului şi a valentei emoţionale am utilizat Manechinul 
de Autoevaluare (engl., Self-Assessment Manikin) (SAM) (Bradley şi Lang, 
1994). SAM este o tehnică de evaluare pictorială, non-verbal, care măsoară 
în mod direct nivelul de plăcere (valența) şi activare (arousalul) (dar şi 
dominanţa, care nu a fost măsurată în acest studiu), asociate cu reacția 
afectivă a unei persoane la o largă varietate de stimuli. Pentru măsurarea 
emoțiilor induse de muzică (de exemplu, uimire, transcendenta, tandrete, 
pace), am utilizat varianta lungă (adică de 45 de itemi) a GEMS-ului 
(Zentner şi colab, 2008), Scorurile la GEMS sunt grupate pe nouă factori: 
uimire, transcendenţă, tandrete, nostalgie, pace, putere, voioşie, tensiune 

şi tristeţe. În timp ce evaluarea dimensională ne-a permis evaluarea 
globală a modificărilor arousalului şi valentei emoţionale, GEMS ne-a 
oferit posibilitatea de a identifica în mod real emoţiile specifice care au 
fost induse de fiecare condiţie experimentală. Fiorii subiectivi au fost, de 
asemenea, înregistraţi. 


2.3.5. Măsurători fiziologice 


ECG, SCL şi respiraţia au fost înregistrate continuu pe durata 
nivelurilor de bază şi a condiţiilor experimentale, cu ajutorul unui sistem 
BIOPAC MP150 şi a electrozilor şi transductorilor specifici. Tensiunea 
sangvină a fost măsurată intermitent, la intervale fixe pe durata condițiilor 
experimentale. 

Măsurători cardiovasculare. Am înregistrat ECG, utilizând electrozi 
Ag/AgCl de unică folosinţă, plasați într-o configurație de tip II modificată, 
cu o rată de eşantionare de 500Hz/s şi amplificati cu ajutorul modulelor 
speciale ECG100C. Am inspectat vizual înregistrările, apoi, pentru a 
exclude artefactele, le-am editat în programul AcqKnowledge 3.9.0.17, 
după care toate înregistrările au fost analizate utilizând Nevrokard 7.0.1 
(Intellectual Services, Ljubljana, Slovenia). Am calculat HR şi indicii 
variaţiei HR (engl., HRV) în domeniile frecvență şi timp astfel: media 
intervalelor dintre unde succesive R-R (IBI); puterea în banda de înaltă 
frecvență (HF-HRV) a variaţiei frecvenței cardiace (-0.15-0.4 Hz la adulţi), 
cunoscută şi sub numele de aritmia sinusală respiratorie (RSA); puterea 
în banda de joasă (LF-HRV) (~0.05-0.15 Hz) şi foarte joasă frecvenţă (VLF- 
HRV) (0-0.05 Hz) a HRY, cât şi raportul LF/HF. Ultimele trei măsurători, 
obţinute prin analiză spectrală sunt raportate în unități normalizate (vezi 
Task Force Report, 1996), RSA reflectă modularea vagală asupra inimii, 
în timp ce LF-HRV reflectă interacţiunea complexă dintre influenţele 
simpatice şi vagale (vezi Eckberg, 1997; Kingwell şi colab., 1994; Miu, 
Heilman şi Miclea, 2009; Task Force of the European Society of Cardiology 
and the North American Society of Pacing and Electrophysiology, 1996). 
HR şi IBI corelează negativ, Aceste măsurători au fost derivate din fiecare 
nivel de bază gi condiţie experimentală, Analizele statistice ale RSA au 
inclus frecvenţa respiratorie, drept covariată, pentru a controla influența 
respirației asupra acestei măsurători, Prin urmare, în rezultatele raportate 
am controlat influenţa respirației asupra HF-HRV. 

Conductanţa electrică a pielii. După curăţarea şi abradarea pielii, am 
înregistrat SCL de la nivelul a doi electrozi TSD203 pentru răspunsuri 

electrodermale, umpluticu gel izotonic şi plasați pe suprafeţele palmare ale 
degetelor index şi mijlociu. Pentru amplificarea semnalului înregistrărilor 
SCL, am utilizat module GSR100C. Am estimat SCL prin extragerea ariei 
de sub curbă (uS/s) din fiecare linie de bază şi condiție experimentală, 
după ce, în prealabil, am filtrat înregistrările SCL prin aplicarea funcţiei 
diferenţiale (engl., difference) din programul AcqKnowledge, aşa cum 
apare descris în Bechara, Damasio, Damasio şi Lee, 1999 (vezi şi Miu, 
Heilman şi Houser, 2008). 

Respirația. Am măsurat respiraţia cu ajutorul unei benzi de respirație 
plasată în jurul sternului, sub sâni. Datele au fost înregistrate cu modulul 
RSP100C şi transductorul TSD201 ale sistemului Biopac. TSD201 poate 
măsura tipare respiratorii abdominale şi toracice de la lente la foarte 
rapide, fără pierderi în amplitudinea semnalului sau în linearitatea 
optimă. Frecvența respirației (engl, RR), în cicli pe minut, a fost calculată 
respiraţie de respiraţie cu ajutorul programului AcqKnowledge. 

Tensiunea. Tensiunea sistolică şi diastolică (în milimetri de mercur) 
a fost măsurată intermitent cu un aparat de tensiune automat (Digital 
Blood Pressure monitor, Vital System), prin plasarea unei benzi gonflabile 
pe partea superioară a braţului drept al participantului. Măsurătoarea a 
fost iniţiată la finalul nivelului de bază, la minutele 5, 10, 15 şi la finalul 
condiției muzicale. 


2.3.6. Transformarea datelor brute 


Pentru măsurătorile fiziologice continue (adică toate, cu excepția SBP 
şi DBP), am calculat diferențele de scoruri prin scăderea fiecărui nivel de 
bază (adică perioada de relaxare care preceda fiecare condiţie a experienţei 
muzicale) din măsurătoarea făcută în timpul condiţiei experimentale 
corespunzătoare (vezi Kreibig şi colab., 2007). În cazul SBP şi DBP, care 
au fost măsurate intermitent, am calculat mai întâi media aritmetică a 
datelor fiziologice din perioada de relaxare şi condițiile experimentale, 
după care am derivat aceeaşi diferenţă de scoruri, Scorurile brute au fost 
apoi transformate în scoruri standard T, pentru normalizare. 


2,3.7, Analize statistice 


Am inspectat datele pentru identificarea scorurilor extreme 
(engl., outliers) (Stevens, 2002, pp. 14-17) — doar 0,8% dintre date au 
fost excluse, Am utilizat măsurători repetate ANOVA şi ANCOVA, 

urmate de teste post-hoc, pentru a determina dacă au existat diferente in 
experienţa emoţională şi răspunsurile fiziologice între condiţiile muzicale 
experimentale. Mărimea efectului pentru testele t şi AN/COVA sunt 
raportate ca valori ale lui Cohen d şi n şi interpretate după cum urmează: 
d=0.2 sau n, 220.01 - mărime a efectului mică; d=0.5 sau 1),'=0.059 — mărime 
a efectului medie; şi d=0.8 sau n,'=0.138 -mărime a efectului mare (Cohen, 
1988). Am folosit, de asemenea, testul non-parametric al lui Friedman, 
pentru a analiza potentialele diferențe de frecvență a fiorilor dintre 
condiţiile experimentale. În plus, analizele de corelaţie ne-au permis să 
testăm asocierea dintre experiența emoţională, răspunsurile fiziologice 
şi fiori. Analize de regresie simple au fost utilizate pentru a vedea dacă 
dispoziţia afectivă (adică PA şi NA) au prezis trăirea emoţională (adică 
evaluarea dimensională şi specifică a emotiei) şi răspunsurile fiziologice. 
Datele sunt raportate în grafice ca medii + 1 abatere standard a mediilor 


(SEM). 


2.4. Rezultate 


Afectivitatea generală. O ANCOVA 3 (experiența muzicală: ascultarea 
muzicii vs. aflarea scenariului vs. jocul scenic) x 2 (sex: femei vs. bărbaţi) 
a indicat că experiența muzicală a avut un efect principal semnificativ 
asupra arousalului emotional autoevaluat (F[4, 32] =6.19, p=0.002, 1),-0.12). 
Am inclus in aceste analize NA si PA drept covariate, pentru a controla 
dispoziţia afectivă a participanților de dinaintea începerii experimentului. 

Analiza datelor unui eşantion de control suplimentar au indicat 
că expunerea repetată la muzică nu a avut efect semnificativ asupra 
arousalului şi valentei emoţionale (p=0.3 pentru ambele). În plus, am 
comparat prima condiție muzicală din experimentul de control cu condiţia 
de ascultare a muzicii din experimentul principal, cu scopul de a verifica 
similaritatea acestora, Într-adevăr, nu au fost diferenţe semnificative între 
scorurile arousalului (t[45] =1.29, ns) şi valenţei (t[45] =1.23, ns) între prima 
condiţie a experimentului principal şi, respectiv, cea a experimentului de 
control, 

Deși arousalul şi valența emoţională nu au fost măsurate înaintea 
primei condiţii experimentale din cauză că ar fi fost dificil să găsim un 
stimul atât de complex, dar neutru emoţional, cu care să comparăm prima 
condiţie experimentală, am explorat totuşi experiența emoţională indusă 
de ascultarea muzicii, prin utilizarea testelor t Student pentru eşantioane 

independente. Media aşteptată a fost valoarea medie a evaluării scalei 
SAM. Aceste analize au indicat că ascultarea muzicii a fost asociată cu 
creşterea valorilor scorurilor arousalului emotional (t[35]=2.42, p=0.02, 
Cohen's d=0.3) şi ale valentei emoţionale (t[35]=8.57, p<0.0001, Cohen's 
d=1). În continuare, comparând cele trei condiții experimentale, am 
descoperit că urmărirea spectacolului a crescut semnificativ arousalul 
emotional în comparaţie cu aflarea scenariului şi ascultarea muzicii 
(vezi Figura 2.1). Nici efectul principal al sexului, nici interacțiunea sex x 
experiență muzicală nu au avut un efect semnificativ asupra arousalului 
şi a valentei emoționale. 

Figura 2.1. Modificări ale arousalului şi valentei emoționale (SAM) 
induse de (1) ascultarea muzicii; (2) reascultarea muzicii după aflarea 
scenariului; gi (3) reascultarea muzicii în acelaşi timp cu urmărirea 
spectacolului filmat. Emotii induse de muzică 


Efectele experienţei muzicale şi sexului asupra emoțiilor induse de 
muzică măsurate cu GEMS au fost, de asemenea, investigate. Analizele 
ANCOVA3 (experienţa muzicală: ascultarea muzicii vs. aflarea scenariului 
vs, jocul scenic) x 2 (sex: femei vs, bărbaţi) au indicat că experiența 

muzicală a indus emoții specifice. PA şi NA au fost, din nou, incluse drept 
covariate in aceste analize. 

Analizele datelor suplimentare din eşantionul de control au arătat că 
expunerea repetată la muzică nu a avut un efect semnificativ asupra niciuneia 
dintre măsurătorile de la GEMS (p>0.1 la toate). Am comparat, de asemenea, 
tiparul scorurilor la GEMS dintre primele condiţii ale experimentului 
principal şi, respectiv, ale celui de control. A existat o singură diferență 
semnificativă la emoția tandrete (t[45]=2.25, p=0.02), care a avut scoruri 
mai mari în condiţia de ascultare a muzicii din experimentul principal. 

Figura 2.2, Modificări ale scorurilor GEMS la (1) ascultarea muzicii; 
(2) reascultarea muzicii după aflarea scenariului; şi (3) reascultarea 
muzicii în acelaşi timp cu urmărirea spectacolului filmat 


Comparând cele trei condiţii experimentale, am descoperit că 
aflarea scenariului gi jocul scenic au avut efecte semnificative asupra unor 
emoţii distincte induse de muzică (vezi Figura 2.2). Pe de o parte, aflarea 
scenariului a redus scorurile la pace (GEMS) (F[4, 32]=7.84, p=0.0009, 
n, p =0.23) şi voioşie (GEMS) (F[4, 32]=5.85, p=0.004, n, =0.17) şi a crescut 

scorurile la tristețe (GEMS) (F[4, 32]=10.98, p=0.0001, 1170.32). Pe de 
altă parte, urmărirea jocului scenic a crescut scorurile la emoţiile uimire 
(F[4, 32]=8.13, p=0.0007, 1,’-0.23) şi transcendenţă (FIA, 32]=4.02, p=0.02, 
n,=0.1 1) din GEMS. Nici efectul principal al sexului, nici interacţiunea sex 
x experienţă muzicală asupra emoţiilor specifice nu au fost semnificative 
statistic, 


Răspunsuri fiziologice. Analiza datelor eşantionului suplimentar 


de control a indicat că expunerea repetată la muzică nu a avut un efect 
semnificativ asupra niciuneia dintre măsurătorile fiziologice (p>0.39 la 
toate). 


Change from baseline (T-values) 


Parameters 


Figura 2.3, Modificări fiziologice la (1) ascultarea muzicii; (2) reascultarea 


muzicii după aflarea scenariului; şi (3) reascultarea muzicii în acelaşi 
timp cu urmărirea spectacolului filmat 


Totuşi, câteva măsurători fiziologice au fost semnificativ diferite 


între primele condiţii ale experimentului de control şi a celui principal: IBI 
(t[45]=4.77, p<0.0001), SCL (t[45]=3.19, p=0.002) şi RR (t[45]=2.09, p=0.04), 
cu valori mai mici în prima condiţie a experimentului de control. 

Au existat efecte principale ale experienţei muzicale asupra 
răspunsurilor fiziologice, În comparaţie cu măsurătorile nivelului de 
bază, ascultarea muzicii (adică prima condiţie) a scăzut semnificativ RR 
(F[4, 32]=9.12, p=0.005, 1,=0.29), IBI (F[4, 32]=3.11, p=0.02, 1,'=0.09) şi SCL 
(F[4, 32]=29.76, p<0,0001, ny =0.75). Ín următoarele condiții experimentale, 
atât aflarea scenariului, cât şi urmărirea jocului scenic au influențat în 
mod specific măsurătorile fiziologice (Figura 2.3). Pe de o parte, aflarea 
scenariului a dus la descreşterea semnificativă a RSA (F[4, 32]=3.05, 
p=0.05, 1,?=0.08) şi la creşterea LF-HRV (F[4, 32]=3.49, p=0.03, n, =0.09) 
şi LF/HE (F[4, 32]=3.77, p=0.02, n4=0.1), în comparație cu ascultarea 
muzicii. Pe de altă parte, urmărirea acțiunii scenice a redus semnificativ 
IBI (F[4, 32]=2.98, p=0.05, n,=0.08) şi SCL (F[4, 32]-3.2, p=0.04, 7,2=0.09) în 
comparație cu ascultarea muzicii. 

Experiența fiorilor. Expunerea repetată a eşantionului de control la 
muzică nu a avut un efect semnificativ asupra fiorilor raportați (p=0.3). Nu 
au existat diferențe semnificative între frecvenţa fiorilor din experimentul 
de control, în comparaţie cu frecvența fiorilor din experimentul principal. 

Rezultatele testului non-parametric Friedman, cu ajutorul căruia 
am comparat cele trei condiții experimentale, au indicat că expunerea la 
acţiunea scenică a crescut semnificativ numărul fiorilor raportați (x*=8.92, 
p=0.01), în comparaţie cu aflarea scenariului şi ascultarea muzicii. 

Relaţiile dintre emoția indusă de muzică, fiori şi răspunsurile fiziologice. 
Am analizat corelatiile dintre emoții, fiori şi răspunsurile fiziologice din 
cadrul fiecărei condiţii ale experienţei muzicale. Paragraful următor 
raportează principalele tipare de corelaţii pentru care am avut ipoteze 
a priori. Aceste analize au indicat că LF-HRV a corelat pozitiv, iar RSA 
negativ cu arousalul emotional după aflarea scenariului spectacolului. 
În aceeaşi condiţie, frecvenţa fiorilor a corelat, de asemenea, negativ cu 
arousalul emoţional. În contrast, RR a corelat pozitiv cu valența emoțională 
(adică RR crescut pentru valența pozitivă), pe parcursul ascultării muzicii. 

Analizele emoţiilor induse de muzică au arătat că LF-HRV a corelat 
pozitiv, iar RSA negativ cu nivelul emoţiilor uimire, putere şi voioşie 
după aflarea scenariului. De asemenea, LF-HRV a corelat pozitiv, iar 
RSA negativ cu frecvenţa fiorilor, atât după aflarea scenariului, cât şi 
pe parcursul urmăririi jocului scenic, Fiorii au corelat pozitiv cu nivelul 
emoțiilor uimire gi transcenden{a în toate cele trei condiţii experimentale 
ale experienţei muzicale, Am verificat, de asemenea, dacă această corelație 
a fost replicată şi în experimentul de control şi rezultatele au confirmat 
că fiorii au corelat semnificativ cu uimirea (r=0.65, p=0.05) şi marginal cu 

transcendenta (r=0.6, p=0.08). Un alt tipar de corelaţii pozitive a fost cel 
între RR, uimire (în toate cele trei condiţii experimentale ale experienţei 
muzicale) şi transcendenta (în condiţia de ascultare a muzicii şi cea a 
urmăririi spectacolului). 

Dispozitia afectivă prealabilă şi emoţiile induse de muzică. PA şi NA au 
corelat semnificativ (r=- 0.45, p<0.01), însă corelatia scăzută dintre ele 
ne-a permis utilizarea ambelor ca predictori (adică multicolinearitatea a 
fost neglijabilă). Ipoteza noastră a fost că NA va prezice pozitiv emoțiile 
neplăcute măsurate cu GEMS (adică nostalgia, tristeţea, tensiunea) şi că 
va prezice negativ emoțiile plăcute (adică uimire, transcendență, putere, 
tandrete, pace şi voioşie). Ne-am aşteptat, de asemenea, ca PA să prezică 
negativ emoțiile neplăcute şi pozitiv pe cele plăcute. În plus, bazându-ne 
pe cercetările lui Panksepp (1995), am presupus că NA va prezice negativ 
fiorii şi RSA. Pe baza asumptiei că doar prima condiţie (adică ascultarea 
muzicii) va fi direct afectată de dispoziția afectivă anterioară, am efectuat 
analizele de regresie doar asupra emoțiilor induse de muzică şi a fiorilor 
din prima condiție experimentală. Rezultatele au indicat că puterea 
(R=0.53, p=0.0009, 1,’=0.28) şi voioşia (R=0.45, p=0.05, n,2-0.21) au fost 
negativ prezise de NA. În contrast, PA a prezis pozitiv puterea (R=0.51, 
p<0.001, n,2=0.26) şi voioşia (R=0.38, p=0.02, n,2-0.15). 


2.5. Discuţii 


Rezultatele acestui studiu au confirmat faptul că ascultarea 
muzicii, aflarea scenariului şi jocul scenic au avut efecte specifice asupra 
răspunsurilor emoţionale măsurate la nivel subiectiv şi fiziologic. 


2.5.1, Efectele muzicii, scenariului şi interpretării 


În comparaţie cu mediile scorurilor aşteptate, ascultarea muzicii 
a dus la creşterea arousalului şi valentei emoționale. În plus, ascultarea 
muzicii a scăzut RR, IBI şi SCL, în comparaţie cu nivelul de bază fiziologic. 
Aceste rezultate extind observaţiile studiilor anterioare, care au arătat că 
muzica tristă se asociază cu descreşterea SCL, iar tristețea indusă de muzică 
este discriminată cel mai bine de modificările respiratorii (Krumhansl, 
1997; Nyklicek gi colab., 1997), Mai mult, observaţiile noastre, care arată 
că descresterea SCL asociată cu acest fragment muzical, sunt în acord cu 
studiile care au indus tristeţea prin sarcini de directionare a acţiunilor 
faciale (Ekman şi colab,, 1983; Levenson, 1992). 

Ar putea părea că rezultatele în care am obținut tipare de RR şi SCL 
scăzut şi HR ridicat, în condiţia de ascultare a muzicii, sunt contradictorii. 
Observaţii anterioare au indicat că tonalităţile minore ale muzicii au 
crescut HR (Hyde şi Scalapino, 1918), în timp ce tempo-ul muzicii a 
influențat RR (Diserens, 1920), Recent, Bernardi şi colaboratorii (2009) au 
raportat că accentele expresive sau crescendourile (de exemplu, în Nessun 
dorma din Turandot de Puccini) au indus vasoconstrictia pielii în acelaşi 
timp cu creşterea tensiunii arteriale şi a HR. A existat, de asemenea, o 
creştere a adâncimii respirației pe durata crescendo-urilor muzicale, 
dar aceste modulatii ale puterii respiratorii au fost independente de 
modificările cardiovasculare. Şi în studiul de faţă se arată că ascultarea 
muzicii a dus la modularea independentă a RR şi HR, iar RR a corelat 
cu valența negativă, uimirea şi transcendenta. De asemenea, în acord cu 
rezultatele prezente, Nakahara şi colaboratorii (2010) au descoperit că 
executarea preludiului No. 1 de Bach cu expresie emoţională a dus la 
creşterea HR şi la descreşterea RR la pianişti, în comparație cu executarea 
aceleiaşi piese muzicale fără expresie emoțională. Prin urmare, aceste 
studii sugerează că emoțiile induse de muzică pot modula independent 
activitățile respiratorii şi cardiovasculare, iar acest tipar de modificări 
fiziologice poate contribui la receptivitatea sau activarea la muzică 
(Bernardi şi colab., 2009; prezentul studiu) şi la capacitatea interpretilor 
de a încorpora expresivitate în interpretarea lor (Nakahara şi colab., 2010). 

Analizele noastrede control, pe datele dela un eşantion independent, 
au indicat că reascultarea de trei ori a fragmentului muzical nu a crescut 
arousalulşi valența, nici nu a indus alte modificări fiziologice. Nu au existat 
diferențe între condiţiile experimentului de control, ceea ce a demonstrat 
că ascultarea repetată a muzicii în sine nu a afectat măsurătorile subiective 
şi fiziologice. Cu toate acestea, relevanta măsurătorilor fiziologice din 
experimentul de control este limitată. Au existat diferenţe de IBI şi RR 
între eşantionul folosit în experimentul de control şi cel principal. Acestea 
s-au datorat, probabil, mărimii reduse a eşantionului de control (N=9, 
în comparaţie cu N=37 în experimentul principal). În general, datele de 
control au susţinut perspectiva conform căreia modificările observate 
în experimental principal nu s-au datorat numai repetării muzicii, deşi 
această inferenţă ar trebui privită cu precauţie, ținând cont de unele 
rezultate fiziologice obţinute, Pentru a confirma în mod univoc că nu doar 
expunerea repetată la muzică a dus la modificarea activităţii fiziologice, 
ar fi necesară replicarea constatărilor din experimentul de control cu un 
eşantion similar ca mărime cu cel din experimentul principal. 

Aflarea scenariului înaintea ascultării pentru a doua oară a 
fragmentului muzical (în experimentul principal) a indus un tipar de 
modificări emoţionale care a inclus reducerea scorurilor la pace şi uimire 
şi creşterea la cele de tristeţe. La nivel fiziologic, aflarea scenariului a dus 
la descresterea RSA şi la creşterea LF-HRV. Modificările la nivelul RSA 
reflectă supresie vagală, care a fost asociată cu trăsături şi stări emoţionale 
negative, cum ar fi anxietatea şi depresia (Bleil, Gianaros, Jennings, Flory 
şi Manuck, 2008; Miu şi colab., 2009). Rezumatul scenariului pe care 
participanţii l-au citit înaintea reascultării fragmentului muzical descrie 
evenimente emoționale negative (de exemplu, Scarpia îl torturează pe 
Cavaradossi şi o hărţuieşte pe Tosca; vezi Materiale suplimentare). De 
aceea, argumentăm că tristeţea indusă de aflarea scenariului a declanşat 
supresie vagală, care nu a fost explicată nici de modificările respiratorii 
concomitente (am controlat RR în analizele RSA), nici de reascultarea 
fragmentului muzical în sine. Creşterea LF-HRV sugerează că aflarea 
scenariului a facilitat, de asemenea, şi activitatea simpatică. Totuşi, 
LF-HRV reflectă probabil o interacțiune complexă dintre influenţele 
vagale şi simpatice asupra inimii (Eckberg, 1997; Miu şi colab., 2009), prin 
urmare, efectul scenariului asupra activității simpatice ar trebui privit cu 
precauţie. În general, aflarea scenariului a influenţat semnificativ emoțiile 
induse de muzică şi a modificat balanța simpato-vagală în direcția unei 
mai mari predispozitii spre acțiune. 

În comparaţie cu primele două condiţii experimentale, urmărirea 
jocului scenic a crescut arousalul şi valența emoţională (SAM). Mai mult, a 
crescut uimirea şi transcendenta (GEMS), emoții care sunt specific induse 
de muzică (Zentner şi colab., 2008). În comparație cu ascultarea muzicii şi 
aflarea scenariului, urmărirea jocului scenica adăugatexperienţei muzicale 
numeroși stimuli vizuo-spatiali şi socio-emotionali: expresii faciale, 
gesturi, posturi, decoruri şi subtitrarea în limba română. Aceşti factori au 
contribuit, probabil, la procesarea semantică a muzicii şi expresiilor vocale 
şi sugerăm că această condiţie experimentală a aproximat cel mai bine 
întreaga experienţă muzicală a ascultătorilor care participă la un spectacol 
live de muzică de operă, În comparaţie cu ascultarea muzicii, urmărirea 
jocului scenic a descrescut IBI şi SCL. În plus, urmărirea jocului scenic a 
fost asociată, de asemenea, cu raportarea unui număr mai mare de fiori 
induşi muzical, Studii anterioare au raportat că evaluarea tristetii induse 
de muzică a corelat pozitiv cu IBI şi negativ cu SCL (Krumhansl, 1997; 
Nyklicek şi colab., 1997), Pe lângă acestea, fiorii induşi muzical au corelatcu 
creşterea SCL și HR (Guhn, Hamm şi Zentner, 2007). Aparenta divergență 

dintre rezultatele studiilor anterioare şi constatările prezentului studiu, în 
care creşterea uimirii şi transcendentei s-au asociat cu descreşterea IBI şi 
SCL şi cu mai mulţi fiori induşi muzical, poate fi explicată prin diferenţele 
la nivelul măsurătorilor şi al design-ului experimental. În primul rând, 
studiile anterioare au utilizat fragmente de muzică clasică orchestrală 
scurte, în timp ce noi ne-am focalizat atenţia pe muzica de operă. În al 
doilea rând, studiile anterioare au investigat doar ascultarea muzicii, pe 
când observaţiile noastre se bazează pe o condiţie care implică ascultarea 
muzicii concomitent cu urmărirea interpretării scenice. În al treilea rând, 
concluziile lor se bazează pe comparații dintre muzica exprimând emoții 
negative şi pozitive, identificate prin utilizarea chestionarelor de emoții 
bazale. În experimentul de fat’, urmărirea jocului scenic a indus uimire 
şi transcendență măsurate cu GEMS. Global, rezultatele noastre arată 
pentru prima dată, că urmărirea jocului scenic contribuie la inducerea 
muzicală a uimirii şi transcendentei, care se asociază cu descreşterea IBI 
şi SCL şi cu creşterea numărului de fiori. 

În rezumat, atât ascultarea muzicii (în comparaţie cu perioada de 
relaxare), cât şi urmărirea jocului scenic (în comparație cu ascultarea 
muzicii) au dus la descreşterea IBI şi SCL. Aşa cum se poate vedea în fig. 
2.3, IBI a urmat aceeaşi tendinţă de descrestere, în timp ce SCL a rămas 
la acelaşi nivel după aflarea scenariului, în comparaţie cu ascultarea 
muzicii. Aceasta înseamnă că aflarea scenariului nu a avut o influență 
semnificativă asupra acestor variabile fiziologice, dar, cu toate acestea, 
ele au rămas la nivelul indus de ascultarea muzicii (adică nu au revenit 
la nivelul de bază). Prin urmare, ascultarea muzicii a descrescut RR, IBI 
şi SCL, aflarea scenariului nu a avut efect asupra acestor măsurători, iar 
urmărirea jocului scenic a descrescut semnificativ din nou, IBI şi SCL. 
Aceste rezultate indică faptul că IBI şi SCL sunt principalele variabile 
fiziologice care sunt influențate de ascultarea muzicii şi urmărirea jocului 
scenic. Singurele variabile care au fost influențate specific de aflarea 
scenariului au fost RSA şi LF-HRV, ceea ce indică faptul că aceste variabile 
sunt sensibile la adăugarea semnificației în acest context. Aşadar, balanța 
simpato-vagală poate face distincţia între indivizii care au aflat recent 
scenariul (de exemplu, imediat înaintea începerii unui spectacol de operă 
la care participă pentru prima dată) şi cei care cunoşteau scenariul, din 
cauză că mai văzuseră spectacolul cu alt prilej. S-a raportat de curând 
că, în comparaţie cu non-muzicienii, muzicienii prezintă modificări 
cardiovasculare şi respiratorii mai rapide la muzică, în special în cazul 
ariilor mai „intelectuale” comparate cu ariile lirice de operă (Bernardi şi 

colab,, 2009). Aceasta se poate datora în parte diferenţelor de familiaritate 
cu rolurile şi scenariul operei, la care balanța simpato-vagală ar putea fi 
sensibilă în mod special, 


2.5.2, Coerenta dintre modificările subiective și fiziologice 


A existat o dezbatere activă între oamenii de ştiinţă emotivisti 
vs. cognitivişti, în care se argumenta dacă ascultătorii muzicii trăiesc 
cu adevărat emoţiile sau doar identifică emoțiile exprimate de muzică 
(Kivy, 1990; Scherer şi Zentner, 2001). Acest studiu a integrat măsurători 
subiective şi fiziologice ale răspunsurilor emoţionale, contribuind prin 
aceasta la dezvoltarea literaturii psihofiziologiei muzicii. Pe această linie, 
o nouă şi importantă contribuţie a acestui studiu este aceea că noi am 
corelat emoțiile induse de muzică măsurate cu un instrument domeniu- 
specific (adică GEMS), cu o gamă largă de modificări fiziologice asociate 
cu emoția. De pildă, am descoperit că uimirea indusă de muzică a corelat 
pozitiv cu RR şi fiorii pe parcursul condiţiilor experimentale. Mai mult, 
comparând corelatiile modificărilor subiective şi fiziologice dintre 
cele trei condiţii experimentale, se poate observa creşterea coerentei 
psihofiziologice, mai ales dupa aflarea scenariului. Aceasta ar putea 
sugera că adăugarea semnificației ar putea fi mai degrabă asociată 
coerentei dintre modificările subiective şi fiziologice induse de muzică, 
decât prin furnizarea de informație senzorială adițională (de exemplu, 
urmărirea interpretării scenice). 


2.5.3, Dispoziţie afectivă si sex 


Constatările noastre care arată că dispoziţia afectivă prezice 
emoțiile induse de muzică (de exemplu, putere, voioşie) sugerează că 
cercetări viitoare, care vor studia emoțiile induse de muzică, ar trebui 
să controleze această potenţială variabilă confundată. În mod specific, 
NA a prezis negativ şi PA a prezis pozitiv puterea şi voioşia induse de 
ascultarea muzicii, Aceste rezultate aduc argumente în favoarea rolului 
dispozifiei afective în geneza emoţiilor induse de muzică, care sunt, de 
asemenea, în conformitate cu rezultatele altor studii (vezi Kreutz, Ott, 
Teichmann, Osawa şi Vaitl, 2008), Într-un studiu de teren recent (vezi 
Cap. 2), noi am confirmat şi extins relaţiile dintre dispoziţia afectivă pe 
care participanţii au raportat-o înaintea începerii unui spectacol de operă 
live şi tristeţea şi transcendenta (GEMS) induse muzical. Aceasta indică 

faptul că influenţa dispozitiei afective nu se limitează la emoţii precum 
uimire şi transcendenţă. Totuşi, specificitatea acestei asocieri în relație cu 
stimulii muzicali şi contextul fizic (adică studii de laborator vs, studii de 
teren) ar trebui investigată de studiile viitoare. 

Bazându-ne pe observaţiile studiilor anterioare, am controlat, de 
asemenea, în analizele prezente, şi diferenţele de sex. Într-un studiu de 
referință, s-a arătat că, în comparaţie cu bărbaţii, femeile au evaluat ca 
fiind mai triste cântecele care au produs fiori (Panksepp, 1995). Un alt 
studiu a raportat că femeile au prezentat un nivel al SCL mai ridicat la 
muzica de tip „heavy metal” în comparație cu muzica renascentistă (Nater 
şi colab., 2006). În lumina acestor rezultate, studiul de față a testat efectele 
sexului şi interacțiunea dintre sex şi experiența muzicală. Ne-am aşteptat 
ca femeile să fie mai reactive după aflarea scenariului şi mai ales pe 
parcursul urmăririi jocului scenic, datorită empatiei emoţionale crescute 
față de rolul feminin din fragmentul muzical. Totuşi, nu am descoperit 
nici un efect principal semnificativ, nici un efect al interacțiunii dintre sex 
şi experiența muzicală, asupra răspunsurilor subiective şi fiziologice. 


2.5.4. Implicații şi limite potențiale 

Una dintre limitele potenţiale ar fi aceea ca doar simpla expunere 
repetată la muzică să fi influenţat tiparul de rezultate prezent. Totuşi, 
această posibilitate a fost controlată prin măsurarea aceloraşi răspunsuri 
fiziologice şi subiective, în timp ce un eşantion independent de control 
a reascultat de trei ori acelaşi fragment muzical. Rezultatele obținute 
cu acest eşantion au indicat că arousalul şi valența emoţională, emoțiile 
induse de muzică sau măsurătorile fiziologice nu s-au modificat doar 
prin simpla reascultare a muzicii. Aceste rezultate sunt, de asemenea, 
în conformitate cu rezultatele cercetărilor anterioare ale lui Grewe şi 
colaboratorii (2007a, b). Totuşi, recunoaştem că o limită reală a studiului 
de faţă constă în numărul mic al participanţilor din eşantionul de control, 
în comparaţie cu eşantionul din experimentul principal. 

În lumina studiilor anterioare, este puţin probabil ca expertiza 
muzicală şi (ne)intelegerea limbii originale în care s-a interpretat 
spectacolul să fi distorsionat rezultatele noastre. De pildă, Bigand şi 
colaboratorii (2005) au arătat că clasificarea fragmentelor muzicale în 
funcţie de conţinutul lor emoţional nu a fost diferită între muzicieni şi 
non-muzicieni. Un alt studiu a descoperit că răspunsurile emoţionale nu 
sunt afectate de traducerea cântecelor într-o altă limbă decât cea originală 

de interpretare (Chiaschi, 2007), aşa cum am procedat noi în cea de-a treia 
condiție experimentală. Este, de asemenea, putin probabil ca ascultarea 
muzicii cu.ochii deschişi să fi influențat în acest studiu emoțiile induse 
de muzică (Kallinen, 2004). Totuşi, studiile viitoare ar trebui să controleze 
variabilele de personalitate (de exemplu, absorbţia) care se ştie că 
influenţează arousalul emoţional indus de muzică (Kreutz şi colab., 2008). 

Aceste rezultate au implicaţii teoretice şi metodologice. În primul 
rând ele contribuie la literatura care susține poziţia emotivistă în 
psihologia muzicii. În al doilea rând, ele aduc, de asemenea, dovezi în 
favoarea diferențieri fiziologice a emoțiilor. În al treilea rând, luând în 
considerare faptul că măsurătorile fiziologice au avut tendinţa de a corela 
în mare măsură cu scorurile de la GEMS, iar uimirea şi transcendenta 
au jucat un rol proeminent special, rezultatele prezente evidenţiază 
utilitatea instrumentelor domeniu-specifice în evaluarea emoțiilor induse 
de muzică.. În al patrulea rând, multe studii anterioare au plătit scump 
controlul experimental, prin utilizarea de măsurători brute ale emoţiilor 
şi ale unor pasaje sonore care durau doar câteva secunde (Peretz şi 
colab., 2001; Vieillard şi colab., 2008). Deşi aceste studii au contribuit la 
înțelegerea condiţiilor minime care erau necesare pentru exprimarea unui 
anumit conținut emoțional, este totuşi neclar, adeseori, dacă descoperirile 
acestor studii au vreo legătură cu experiența muzicii în viața adevărată. 
În consecință, am ales să utilizăm un fragment de 19 minute din Tosca, 
editat astfel încât să conțină un scenariu coerent, pentru a simula în mod 
real condiţiile adevărate în care opera induce emoții. Tiparul bogat şi 
complex al rezultatelor fiziologice din acest studiu subliniază importanța 
validității externe în studiile de laborator care cercetează inducerea 
emoțiilor muzicale. 

Fiecare condiție experimentală din acest studiu a manipulat o 
variabilă în plus faţă de condiţiile anterioare (adică scenariul pentru a doua 
condiţie şi contextul vizual pentru cea de-a treia condiţie experimentală). 
Rațiunea din spatele acestui tip de design intra-subiecti este aceea că 
orice modificare care se dezvoltă într-una dintre condiţii comparativ cu 
cea anterioară este determinată de variabila suplimentară manipulată 
în respectiva condiție, Totuşi, este posibil ca, mai degrabă decât să fi 
fost specific indusă de fiecare nouă variabilă care a fost manipulată 
într-o anumită condiţie experimentală, modificările să se fi datorat doar 
simplei intensificări a complexităţii senzoriale şi semantice a experienţei 
muzicale, De pildă, contextul vizual care a fost adăugat în a treia condiţie 
experimentală e posibil să fi clarificat semnificaţia muzicii sau să fi permis 

creşterea adâncimii procesării, comparativ cu primele două condiţii. Alte 
studii au utilizat abordări similare prin juxtapunerea muzicii cu imagini 
sau a versurilor cu muzică şi au susţinut că modificările emoționale au 
fost specific induse de variabila care a diferit între condiţii (de exemplu, 
Ali şi Peynircioglu, 2006). 

Ne-am putea întreba dacă acest tipar de constatări ar putea fi 
generalizat la toată muzica de operă sau este un tipar singular, care se 
aplică doar acestui stil de spectacol de muzică de operă (adică aparținând 
verismului), compozitorului, fragmentului sau interpretării. Scherer şi 
Zentner (2001) au evidenţiat faptul că emoţiile induse de muzică depind 
de câțiva factori, cum ar fi trăsăturile structurale ale muzicii (adică sunet, 
melodie, tempo, ritm, armonie), trăsături ale interpretării (de exemplu, 
aparența fizică, expresia, reputaţia, capacităţile tehnice şi interpretative 
ale interpretului), trăsături ale ascultătorului (de exemplu, expertiza 
muzicală, personalitatea, dispoziția afectivă) şi trăsături ale contextului 
(de exemplu, locul de desfăşurare al spectacolului, cadrul social al 
evenimentului). Acest studiu a investigat influența dispozitiei afective şi a 
controlat importante trăsături ale ascultătorului (adică expertiza muzicală, 
familiaritatea cu muzica selectată, preferința pentru muzica clasică sau 
de operă). În plus, toţi participanţii au ascultat muzica în acelaşi cadru 
fizic (adică laboratorul nostru). Toate acestea reprezintă argumente în 
favoarea generalitatii descoperirilor noastre. A fost dincolo de intențiile 
acestui studiu de a investiga influenţa structurii muzicale sau influenţele 
spectacolului asupra emoțiilor induse de muzică. E posibil ca interpretarea 
de excepţie a Mariei Callas şi a lui Tito Gobbi din acest spectacol de Tosca 
să fi mărit capacitatea acestui extras muzical de a induce emoții. Totuşi, 
sugerăm că tiparul de emoții raportate aici nu ar fi fost diferit în cazul în 
care am fi folosit o interpretare diferită a acestui spectacol, cu o distribuție 
de artişti care să fi fost vocal şi dramatic comparabili (sau cel puţin pe 
aproape) de Maria Callas şi Tito Gobbi. Studii viitoare ar putea investiga 
dacă aceste descoperiri ar putea fi replicate cu extrase muzicale din alte 
opere de Puccini gi alti compozitori, care ar putea, de dragul comparatiei, 
să fie similare cel puţin ca durată, număr de roluri şi valență emoțională 
a scenariului cu bucata muzicală pe care am folosit-o noi în acest studiu. 


2.5.5. Concluzii 


În concluzie, acest studiu a descoperit că ascultarea muzicii, aflarea 
scenariului şi urmărirea jocului scenic au avut efecte specifice asupra 

emoțiilor induse de muzică şi a corelatelor lor fiziologice. Opera impune 
nenumărate provocări cercetării datorită modalitatilor sale multiple, 
muzicale şi dramatice, prin care induce emoţii. Deşi acest studiu a atins 
doar anumite aspecte a ceea ce înseamnă studiul emoțiilor în muzica 
de operă, el deschide noi perspective pentru studiile viitoare asupra 
mecanismelor care stau la baza emoțiilor induse de muzică în operă. 

muzicale la un spectacol de operă live. 
Diferențe interindividuale în empatie 

si imagerie vizuală 


3.1. Introducere 


Participarea la un spectacol muzical este o experiență percepută, în 
general, ca fiind mult mai plăcută decât simpla ascultare a înregistrărilor, 
din cauză că spectacolul live include o experienţă vizuală care îl face să 
fie mai „real” şi, in plus, există posibilitatea spontaneitatii in interpretarea 
scenică (Dobson, 2008). in plus, sentimentul împărtăşirii experienţei 
emoționale cu ceilalți membri ai publicului din sala de spectacol 
contribuie, de asemenea, la plăcerea urmăririi unui concert (Thompson, 
2006; Timmers, 2007) sau spectacol muzical, Există factori contextuali 
precum dispoziţia afectivă, anticiparea muzicală şi cadrul de desfăşurare, 
care se știe că influenţează receptivitatea audienței dinaintea începerii 
spectacolului, Ceea ce este, însă, decisiv pentru ca publicul să înțeleagă 
şi să vibreze pe parcursul urmăririi spectacolului este modul în care 
interpretul reuşeşte să se implice şi să integreze cântul cu jocul scenic 
(Hindemith, 2009; Thompson, 2007), De aceea, sarcina artiştilor interpreți 
este una dublă; ei se străduiesc nu doar să comunice emoțiile pe care 

le exprimă muzica, dar şi să inducă acele emoții în publicul din sala de 
spectacol (vezi Kivy, 1990). 

Genul operistic de interpretare este un caz special de muzică 
inductoare de emoţii, din cauză că mesajului afectiv al partiturii şi 
expresivitatii vocii interpretului i se adaugă puterea scenariului şi cea a 
personalităţii interpretului (Balteş, Avram, Miclea şi Miu, 2011; Scherer, 
1995), S-a susţinut că empatia şi imageria vizuală sunt printre principalele 
mecanisme implicate în experiența trăirii emoțiilor muzicale (Juslin 
şi Vastfjall, 2008; Scherer şi Zentner, 2001). Într-adevăr, empatia ajută 
cântărețul să găsească modalităţile vocale şi dramatice ale exprimării 
emoțiilor capturate în partitura muzicală, dar şi în rolul interpretat. În plus, 
empatia este, probabil, mecanismul critic necesar pentru ca spectatorii să 
trăiască cu adevărat emoțiile exprimate de cântăreţ. Pe această cale, emoția 
induce ,,comotie” (engl., commotion), adică ne tulbură, ne face să trăim un 
freamăt emotional profund (Scherer şi Zentner, 2001). 

Empatia, ca mecanism care contribuie la înţelegerea şi trăirea 
experienţei emoționale muzicale, presupune imitarea internă a tiparelor 
emotionaleexpresive pecarespectatorii le identifică înatitudinile gesturale, 
posturale şi, mai ales, în expresiile faciale şi vocale ale interpretului (Juslin 
şi Vastfjall, 2008; Scherer şi Zentner, 2001). Cercetări anterioare au arătat 
că persoanele expuse imaginilor unor fete cu încărcătură emoțională, 
activează automat aceiaşi muşchi faciali şi raportează trăirea aceleiaşi 
emoții ca şi cea exprimată de imaginea respectivă (Dimberg, Thunberg 
şi Elmehed, 2000). Similar, observarea posturilor corporale care denotă 
frică activează arii cerebrale asociate cu procesele emoţionale, precum 
şi cu reprezentări ale acţiunii şi mişcării (de Gelder, Snyder, Greve, 
Gerard şi Hadjikhani, 2004). Ascultarea muzicii activează, de asemenea, 
structuri nervoase implicate în emoție, dar şi reprezentări premotorii ale 
producerii sunetelor vocale (Koelsch, Fritz, Cramon, Muller şi Friederici, 
2006). De aceea, există opinia că stimulii sociali şi emotionali utilizați 
pentru exprimarea emoțiilor în muzica de operă activează automat tipare 
emoţionale și motorii în ascultători, pe calea mecanismelor cerebrale 
neuronale de tip oglindă (Molnar-Szakacs şi Overy, 2006). 

Muzica poate induce şi imagini vizuale în ascultători, cum ar fi 
scene din natură sau experienţe de extra-corporalitate (McKinney şi Tims, 
1995; Osborne, 1989), Există mari diferente individuale in cee ce priveste 
abilitatea de a genera imagini vizuale (Marks, 1973), iar aceasta poate 
afecta magnitudinea emoţiilor muzicale. Utilizând protocolul Imageriei 
Ghidate şi Muzicii (engl., Guided Imagery and Music), în care ascultătorii îşi 

împărtăşesc imaginile trăite în timp real, pe parcursul ascultării muzicii, 
s-a raportat că imageria indusă muzical a condus la relaxare adâncă şi a 
redus răspunsurile la stres (McKinney, Antoni, Kumar, Tims şi McCabe, 
1997). Totuşi, până acum, nu a fost investigată relația dintre imageria 
vizuală şi emoțiile muzicale, S-a sugerat că imageria vizuală poate 
interactiona cu empatia în inducerea emoțiilor muzicale: „de asemenea, 
poate exista acolo un soi de empatie cu emoția presupusă a fi simțită de 
interpret, care poate fi construită în imaginaţia noastră prin evidenţierea 
unei «idei» despre care se crede că este responsabilă de starea emoțională 
care este exprimată” (Scherer şi Zentner, 2001). 

Există prea puţine dovezi empirice despre influența factorilor 
sociali (adică ascultarea muzicii în grup) asupra emoțiilor muzicale. De 
pildă, două studii de laborator recente au arătat că nu există diferențe 
între numărul fiorilor raportați în condiţia ascultării muzicii in grup şi 
cea individuală (Sutherland şi colab., 2009), dar că feedback-ul social 
influențează evaluările emoționale ale muzicii (Egermann, Grewe, Kopiez 
şi Altenmuller, 2009). Deşi astfel de studii de laborator şi experimente 
pe internet, în care sunt comparate condiții experimentale individuale 
şi de grup, pot atrage atenția asupra mecanismelor de bază care susțin 
emoțiile muzicale, studiile de teren sunt esenţiale pentru testarea acestor 
mecanisme sociale şi emoționale în mediul lor natural (Juslin şi Vastfjall, 
2008; Scherer, 2004; Scherer şi Zentner, 2001). Acest tip de abordare a 
produs deja date valoroase despre frecvența şi funcțiile ascultării muzicii 
în viata de zi cu zi (Juslin, Liljestrom, Vastfjall, Barradas şi Silva, 2008; 
Sloboda, O'Neilşi Ivaldi, 1991), cât şi despre structura factorială a emoțiilor 
muzicale (Zentner, Grandjean şi Scherer, 2008). Totuşi, studiile de teren au 
rămas evazive în ceea ce priveşte mecanismele care stau la baza emoțiilor 
muzicale, Din câte ştim până acum, există doar un singur studiu de teren 
care a măsurat evaluările emoţionale, răspunsurile electrodermale şi 
respiratorii ale unui mic eşantion de spectatori (adică 27 de ascultători), pe 
parcursul câtorva spectacole live cu opere de Wagner, interpretate în teatrul 
de operă de la Bayreuth în stagiunea 1987-1988 (Vaitl, Vehrs şi Sternagel, 
1993), Rezultatele raportate au sugerat că răspunsurile fiziologice au 
diferit între Jaitmotivele operei şi că a existat o slabă corespondenţă între 
măsurătorile fiziologice şi cele subiective ale emoțiilor. Având în vedere 
faptul că rolul diferitelor mecanisme (de exemplu, empatie, imagerie 
vizuală) care susțin emoțiile muzicale poate fi diferit între condiţiile de 
laborator şi cele din situaţiile sociale naturale (Juslin şi Vastfjall, 2008), 
acest studiu de teren a fost proiectat pentru a investiga pentru prima dată 

influența empatiei, a imageriei vizuale şi a dispozitiei afective, controlând 
în acelaşi timp efectele personalității, preferințelor muzicale, vârstei şi 
sexului asupra măsurătorilor multidimensionale ale emoţiilor muzicale 
pe parcursul unui spectacol de operă interpretat pe viu, într-o sală de 
concert, 


3.2. Metode 


3.2.1. Participanți 


În acest studiu, au participat N=120 (86 de femei; media de vârstă 
= 32.4 + 17.41) de participanţi, cu vârste cuprinse între 18 şi 87 de ani. 
Aceştia au răspuns unui anunţ în care se solicitau voluntari pentru un 
studiu de teren care avea ca subiect psihologia muzicii. Anunţul a fost 
afişat în campusul Universităţii „Babeş-Bolyai” şi la casa de bilete a Operei 
Naţionale din Cluj-Napoca. 


3.2:2. Măsurători subiective 


Testul scurt al preferințelor muzicale (STOMP) (engl., Short Test of Music 
Preferences). Testul este alcătuit dintr-o scală cu 14 itemi, care măsoară 
preferințele muzicale pe patru mari dimensiuni; (1) reflexiva şi complexă 
(de exemplu, blues, clasică, folk şi jazz); (2) intensă şi rebelă (de exemplu, 
alternativă, heavy metal şi rock); (3) versificat şi convențională (de 
exemplu, populară, religioasă, pop şi coloane sonore); şi (4) energetică şi 
ritmică (de exemplu, electronică, hip-hop/rap, soul) (Rentfrow şi Gosling, 
2003). 

Chestionarul de personalitate a lui Zuckerman-Kuhlman (ZKPQ) (engl. 
Zuckerman-Kuhlman Personality Questionnaire). ZKPQ este un inventar de 
personalitate cu 99 de itemi, care include cinci scale: (1) căutarea impulsivă 
de senzaţii: lipsa planificării şi tendinţa de a acţiona impulsiv, fără a te 
gândi, ca şi tendința de asumare de riscuri de dragul senzatiilor intense 
şi a experienţelor noi; (2) neuroticism-anxietate: afectare emoţională, 
tensiune, îngrijorare, teamă, indecizie obsesivă, lipsa încrederii în 
sine gi sensibilitate la critică; (3) agresiune ostilitate: predispozitie spre 
exprimare verbală agresivă, temperament violent şi nerăbdare cu ceilalţi; 
(4) sociabilitate: numărul de prieteni al unei persoane şi durata timpului 
petrecut împreună cu aceştia, participarea la petreceri şi preferința de a 
fi cu ceilalţi (Opre, Kiss şi Opre, 2003; Zuckerman, Kuhlman, Joireman, 
Teta şi Kraft, 1993), Mai sunt zece itemi care măsoară infrecventa, adică 

detectează lipsa de atenţie la sarcină sau o preocupare excesivă în cee ce 
priveşte dezirabilitatea socială, 

Chestionarul de empatie Toronto (TEQ) (engl., Toronto Empathy 
Questionnaire). Acest instrument psihometric cu 16 itemi măsoară empatia 
ca proces emoţional sau ca o perspectivă asupra stării afective a celuilalt 
(Spreng, McKinnon, Mar şi Levine, 2009), Acest chestionar include un grup 
de itemi înrudiţi (de pildă, Sunt sensibil la dispoziţiile afective ale celorlalți 
sau Când cineva este entuziasmat, tind să mă entuziasmez şi eu), alcătuiți din 
mai multe măsurători anterioare ale răspunsurilor empatice, din care s-a 
construit o măsurătoare unidimensională a empatiei. 

Chestionarul de imagerie vizuală (VVIQ) (engl., Vividness of Visual 
Imagery Questionnaire). VVIQ include patru grupuri a câte patru itemi 
care descriu diferite situații sau imagini. Participanţii sunt instruiți să fie 
atenți şi să aibă în vedere toate elementele care se formează atunci când se 
gândesc la o anumită situaţie (de exemplu, mişcarea şi lungimea pasului 
când persoana merge) sau imagine (de pildă, scenă la ţară cu copaci, 
munți şi văi). Procedura este efectuată cu ochii închişi şi cu ochii deschişi, 
fiecare imagine fiind cotată pe o scală de claritate a imaginii de 5 puncte 
(Marks, 1973). 

Scala de afectivitate pozitivă şi negativă — Varianta lungă (PANAS-X) 
(engl., Positive and Negative Affect Schedule — Expanded Form). Prima parte a 
acestui instrument (PANAS-I) include două scale de afectivitate generală 
(fiecare de câte 20 de itemi) care măsoară dispoziția pozitivă (PA) şi 
negativă (NA) din ultimele săptămâni până în prezent. A doua parte 
(PANAS-II) include 60 de itemi care permit identificarea următoarelor 
dimensiuni afective în momentul administrării chestionarului: frică, 
ostilitate, vină, jovialitate, încredere şi atenție (Watson şi Clark, 1994). 

Scala Emoţională Muzicală Geneva (GEMS) (engl., Geneva Emotional 
Music Scale). Pentru măsurarea emoțiilor induse de muzică (de exemplu, 
uimire, transcendenţă, tandrete, pace), am utilizat varianta lungă (adică 
de 45 de itemi) a GEMS-ului (Zentner şi colab., 2008). Scorurile la GEMS 
se grupează pe nouă factori: uimire; transcendenţă; tandrete; nostalgie; 
pace; putere; voioşie; tensiune și tristeţe, 


3,2.3, Contextul muzical 


Studiul a avut loc pe parcursul desfăşurării unui spectacol cu opera 
Madama Butterfly de Giacomo Puccini, la Opera Naţională din Cluj-Napoca, 

România, în data de 16 noiembrie 2009 (pentru detalii privind distribuţia, 
vezi http://operaclyj.ro/prog_nov09,html#16). 

Madama Butterfly este una dintre cele mai iubite opere din lume. 
De pildă, într-o clasificare a celor mai interpretate opere din America 
de Nord, aceasta se clasifică pe primul loc în topul Opera America 
(informatie culeasă de la adresa h!tp://www.operaamerica.org, în 29 
martie 2010). Dar care sunt sursele dramatice şi muzicale ale popularității 
acestei compoziţii? Cio-cio-san (Butterfly), rolul principal feminin din 
operă, este o tânără de 15 ani, dintr-o nobilă, dar scăpătată familie, care 
a fost nevoită să devină geisha înainte de a-l întâlni pe B. F. Pinkerton, 
un ofițer de marină american. În actul I, Butterfly se căsătoreşte şi se 
dedică lui Pinkerton, abandonandu-si credința strămoşească şi familia. 
În actul II, o regăsim pe Butterfly aşteptând credincioasă întoarcerea lui 
Pinkerton, care plecase de trei ani cu promisiunea că se va reîntoarce la 
ea. Ea are un copil, luptă cu presiunile sociale şi sărăcia. Aşadar, tensiunea 
scenariului creşte în primele două acte ale operei, făcând trecerea de la 
imaginea unei iubiri aparent idilice (act I) la neajutorare şi îndoială (act 
II). Actul III culminează cu disperarea lui Butterfly - al cărei copil este luat 
de Pinkerton şi noua sa soție, americană - şi cu sinuciderea ei, ca un ultim 
gest de onoare (vezi şi Groos, 1991). Creşterea arousalului emoțional şi a 
valentei negative a scenariului sunt susținute de contrastele dintre frazele 
muzicale lungi cu ambitus larg (actul I gi II) şi frazele muzicale scurte, 
discontinue, aproape recitate (act III), raporturile intensitatilor piano şi 
forte ale dinamicii muzicale etc. 


3.2.4, Procedura 


După ce au semnat un acord de participare, participanții au 
completat STOMP, PANAS-I, TEQ şi VVIQ la sediul laboratorului, cu 
câteva zile înainte de data spectacolului. A fost prezent un experimentator 
pentru a le oferi explicaţii suplimentare în ceea ce priveşte completarea 
chestionarelor, acolo unde era cazul. Imediat după ce au sosit la Operă, 
cu aproximativ o oră înainte de începerea spectacolului, participanţii 
au completat PANAS-II ca o măsură pretest a emoțiilor specifice. După 
fiecare act, li s-a dat câte o copie a chestionarelor PANAS-II si GEMS, 
pentru a evalua emoţiile specifice şi emoțiile muzicale pe care le-au 
simţit pe parcursul actului care tocmai se terminase, Participanţii au fost 
instruiți să completeze chestionarele la sfârşitul fiecărui act, independent 
de răspunsurile lor anterioare, S-a subliniat că e necesar să completeze 

chestionarele imediat ce actul a luat sfârşit şi să încerce să evite distractorii 
(de exemplu, aplauzele la final de act). Participanţii au fost, de asemenea, 
instruiți să noteze pe o foaie oferită împreună cu chestionarele numărul 
fiorilor pe care i-au trăit pe parcursului actului muzical de operă. 


3.2.5. Analiza datelor 


Am analizat diferenţele în ceea ce priveşte emoțiile specifice şi 
emoțiile muzicale, utilizând măsurători repetate ANOVA, având ca factor 
intra-subiect actul operei, iar ca factori inter-subiecti, sexul, empatia sau 
imageria vizuală. Ca teste post-hoc, am utilizat testele Bonferoni pentru 
măsurători repetate. 

Am utilizat regresia ierarhică pentru a determina dacă empatia, 
imageria vizuală şi dispoziţia afectivă au prezis emoțiile şi fiorii care s-au 
dezvoltat pe parcursul actelor operei. Conform recomandărilor statistice 
(Hoyt, Imel şi Chan, 2008), am ales să folosim regresia ierarhică din cauză 
că predictorii noştri au fost masurati de seturi de variabile independente, 
mai degrabă decât de variabile independente individuale. Vârsta, sexul 
(codate ca variabile numerice), personalitatea (adică scorurile la ZKPQ) 
şi preferințele muzicale (adică scorurile la STOMP) au fost introduse în 
regresie la Pasul 1, în timp ce empatia (adică scorurile la TEQ), imageria 
vizuală (adică scorurile la VVIQ) şi dispoziţia afectivă (adică scorurile 
la PANAS-]) au fost introduse în analiza de regresie la Pasul 2. Această 
strategie ne-a permis să determinăm dacă empatia, imageria vizuală şi 
dispoziţia afectivă au fost relationate în mod singular cu emoțiile (adică 
scorurile la PANAS-II şi GEMS) şi cu fiorii, ambele măsurate după fiecare 
act al operei, după ce s-a ținut cont de sexul, personalitatea şi preferințele 
muzicale. Pe lângă coeficienţii de regresie standard (beta), am mai raportat 
mărimile efectelor, indexate de corelatiile semipartiale la pătrat (sr?) şi 
intervalele de încredere (Hoyt şi colab., 2008). 7 

Pentru analizele de regresie am avut câteva ipoteze. In primul rand, 
bazându-ne pe rezultatele noastre anterioare care arătau că uimirea şi 
transcendenţa măsurate cu GEMS sunt declanşate specific de interpretare, 
mai degrabă decât de structura muzicală (Baltes şi colab., 2011)', ne- 
am așteptat ca empatia să prezică în mod particular aceste emoţii, mai 


1 Acel studiu de laborator a făcut disociere între efectele ascultării muzicii, reascultarea 
muzicii după aflarea scenariului şi urmărirea jocului scenic concomitent cu ascultarea 
muzicii, asupra emoțiilor muzicale. În acel studiu, s-a utilizat un fragment din opera Tosca 


de Puccini, 

ales în actul doi şi trei al operei, care sunt mult mai intense din punct de 
vedere emotional. În al doilea rând, conform punctului nostru de vedere, 
în care empatia este unul dintre mecanismele care sunt implicate în 
emoțiile declanşate de structura muzicală, deşi în mod evident în absenţa 
stimulării vizuale (de exemplu, gesturi şi expresii faciale implicate în 
interpretare), am presupus că imageria vizuală va prezice în mod specific 
tensiunea din GEMS. În al treilea rând, ne-am aşteptat ca dispoziţia 
afectivă raportată înainte de începerea spectacolului să prezică emoțiile 
asociate cu scenariul (de exemplu, tristeţea), În al patrulea rând, în acord 
cu sugestiile anterioare conform cărora fiorii se asociază mai degrabă 
cu emoții negative (Panksepp, 1995), decât cu emoţii pozitive, ne-am 
aşteptat ca emoții precum tristețea, în contrast cu emoţii precum voioşia, 
să prezică în mod semnificativ fiorii. În acest fel, aceste ipoteze a priori au 
focalizat analizele noastre de regresie asupra empatiei, imageriei vizuale 
şi dispozitiei afective. Totuşi, din moment ce acesta este un studiu de teren 
asupra emoțiilor muzicale într-un spectacol de operă interpretat pe viu, 
am rămas deschişi şi spre alte posibile relații care ar fi putut să apară între 
predictori şi criterii. Toate analizele au fost derulate in SPSS, iar pragul 
statistic de semnificație a fost setat la p=0.05. 


3.3. Rezultate 


Diferențe între actele operei şi efectele variabilei sex asupra emotiei. Am 
utilizat ANOVA 4 (pretest vs. act I vs. act II vs. act III) x 2 (femei vs. bărbați), 
pentru a testa efectele actului de operă şi a sexului asupra emoțiilor 
specifice măsurate cu PANAS-II. Actul de operă a avutefecte semnificative 
asupra emoțiilor: frică (F[3, 116]=5.57, p=0.001, n, =0.026), ostilitate (F[3, 
116]=3.2, p=0.02, n,=0.015), vină (F[3, 116]=5.23, p=0.001, n, =0.028), tristețe 
(F[3, 116]=4.65, p=0.003, n,2=0.016), jovialitate (F[3, 116]=13.21, p<0.0001, 
7,'=0.054), încredere (F[3, 116]=13.6, p<0.0001, n =0.036) şi atenţie (F[3, 
116)=5,15, p=0.001, 1p?=0.013) (Fig. 3.14). Testele post-hoc au indicat că 
frica şi tristeţea au crescut semnificativ după actul trei, în comparaţie cu 
primele două acte ale operei, În plus, scorurile la vină au scăzut treptat pe 
parcursul spectacolului, astfel încât această emotie s-a redus semnificativ 
după actul doi şi trei, în comparaţie cu scorurile la pretest. Jovialitatea şi 
încrederea au scăzut după actul doi şi trei, în comparaţie cu actul întâi şi 


pretest. Atenţia a fost semnificativ redusă după actul trei, în comparaţie 
cu actul intai şi pretest, 


= 
Scanned with CamScanner 


Studiu de teren asupra emoțiilor muzicale la un spectacol de operă live 117 
——— 


» 
“ 
n 
» 
y | 
. O S 
“4 
1 
H | 
6 
. 
Vay vem lam cam vam vam Wow ECR ETC ER 
ab ow W 


Figura 3.1. Emotiile înregistrate în timpul fiecărui act al spectacolului de 
operă, aşa cum au fost reflectate de PANAS şi GEMS. Abrevieri: FE, frică; 
HOST, ostilitate; GUI, vină; SAD, tristeţe; JOV, jovialitate; SA, încredere 
în sine; ATT, atenție; WO, uimire; TR, transcendenta; TEND, tandrete; 
NOST, nostalgie; PE, pace; POW, putere; JA, activare voioasa (engl, joyful 
activation; TEN, tensiune 


Variabila sex a avut efecte semnificative asupra scorurilor la tristeţe 
(F[1, 118]=6.37, p=0.01, 7,?=0.032) şi încredere (F[1, 118]=4.86, p=0.02, 
n,2=0.03). Testele post-hoc au arătat că femeile au avut scoruri mai mari la 
tristețe şi scoruri scăzute la încredere, în comparaţie cu bărbații. 

ANOVA similare au fost efectuate asupra emoțiilor măsurate 
cu GEMS? şi asupra fiorilor. Actul de operă a avut efecte semnificative 
asupra următoarelor emoții: uimire (F[2, 117]=16.16, p<0.0001, n,*=0.029), 
transcendent (F[2, 117]=9.59, p=0.0001, n,?=0.035), putere (F[2, 117]=7.02, 
p=0.001, n,7=0.016), tandrete (F[2, 117]>5.28, p=0.005, n,*=0.014), pace (F[2, 
117]=10.91, p<0.0001, n,=0.031), voioşie (F[2, 117]=4.11, p=0.01, 7,7=0.08), 
tristețe (F[2, 117]=25.8, p<0.0001, 1,?-0.073) şi tensiune (F[2, 117]=7.27, 
p=0.0009, 7],:=0.02) (Figura 3.1B). Testele post-hoc au indicat că uimirea 
şi transcendenta au crescut semnificativ în actul trei, în comparaţie cu 
celelalte două acte. Puterea a scăzut semnificativ în al doilea act, în 
comparaţie cu primul act, dar a crescut în actul al treilea, în comparaţie cu 
actul al doilea, Tandreţea, pacea şi voioşia au scăzut semnificativ în actele 
doi şi trei, în comparaţie cu primul act. 'Tristeţea a crescut semnificativ în 
actul doi şi trei, în comparaţie cu actul întâi. Tensiunea şi fiorii au crescut 
treptat, dar diferenţele au devenit semnificative statistic doar în actul trei, 


in comparaţie cu primul act, 


a o RI . 
2Din motive evidente, singura diferenţă a fost că nu a existat o măsurătoare pretest (adică, 


imediat înaintea începerii spectacolului) ale emoţiilor muzicale. Din această cauză, actul 
de operă a avut doar trei condiţii (act I vs. act II vs, act II) pentru această măsurătoare, 

Principalele efecte semnificative ale sexului au fost asupra emoţiilor 
nostalgie (F[1, 118]=7.98, p=0.005, n, =0.029) şi tristețe (F[1, 118]=14.97, 
p=0.0002, 1,2=0.08). Femeile au raportat un nivel crescut al nostalgiei şi 
tristetii, în comparaţie cu bărbații. 

Dispoziţia afectivă, empatia şi imageria vizuală ca predictori ai 
emoţiilor. Am utilizat analiza de regresie multiplă pentru a testa efectele 
dispozitiei afective pozitive şi negative, ale empatiei şi imageriei vizuale 
asupra emoțiilor specifice (PANAS) şi a emoțiilor muzicale (GEMS) 
măsurate pe parcursul spectacolului, independent de influența vârstei, 
sexului, personalităţii şi a preferințelor muzicale. Aşadar, vârsta, sexul, 
scorurile la ZKPQ şi chestionarul de preferințe muzicale au fost introduse 
în model primele, urmate de scorurile emoţiilor generale din PANAS, 
de cele ale empatiei şi imageriei vizuale. Am utilizat metoda selecției 
pas cu pas (engl., stepwise method), în primul pas, iar în următorii paşi, 
metoda avansată a selecţiei pas cu pas (engl., forward stepwise method). Din 
moment ce ipotezele noastre erau focalizate pe emoțiile relevante pentru 
conţinutul muzical şi dramatic al spectacolului de operă la care asistau 
participanţii, am făcut regresii ale emotiei tristețe din PAN AS-II, a uimirii, 
transcendentei, tristetii şi tensiunii din GEMS, măsurate după fiecare act, 
asupra predictorilor. Tabelul 3.1 descrie indicii statistici pentru variabilele 
bazate pe ipoteze utilizate în analizele de regresie. 

Tristeţea (PANAS-II) după primul act a fost semnificativ prezisă de 
trăsăturile de personalitate sociabilitate şi agresiune-ostilitate (R2=0.094, 
p>0.005). Adăugarea dispozitiei negative la model a crescut varianta 

prezisă cu 5.4% (F's change p=0.01). După actul doi, doar variabila sex 
a prezis tristeţea (R?=0.052, p=0.01), dar adăugarea dispozitiei pozitive şi 
a celei negative la model a crescut varianta prezisă cu 8.8% (F's change 
p=0.00) şi, respectiv, cu 4.9% (F's change p=0.01). Variabila sex a continuat 
să prezică tristeţea după actul trei, dar dispoziţia afectivă nu a mai avut 
influenţă asupra tristetii la sfârşitul spectacolului de operă, 

Ce putem însă spune despre tristețea măsurată cu GEMS? Sexul şi 
trăsătura agresivitate-ostilitate au prezis semnificativ tristețea după actul 
întâi (R’=0,126, p=0.001), Dispozitia afectivă a adăugat 4.1% (F's change 
p=0.02) varianţei explicate a modelului, Tristetea după actul doi a fost 
prezisă de sex, vârstă gi impulsivitatea ca trăsătură (R:=0.14, p=0.00). 
Adăugarea dispozitiei negative şi pozitive şi a imageriei vizuale a crescut 
varianfa explicată de model cu 4,3% (F's change p=0.01), 7.1% (F's change 
p=0.00) şi, respectiv, 4.8% (F's change p=0,01), Sexul şi vârsta au continuat să 
prezică tristeţea după actul trei, dar efectul dispozitiei afective a dispărut. 

Tabel 3.1. Coeficientii de regresie standardizată (P), corelatiile 
semipartiale la pătrat (sr?) şi intervalele de încredere de 95% (CI) pentru 
variabilele utilizate în analizele de regresie derivate din ipoteze 

Notă: NS, nesemnificativ. 


Tensiunea după primul act a fost prezisă doar de sociabilitatea ca 
trăsătură (R'=0.059, p=0.01). Impulsivitatea ca trăsătură a prezis tensiunea 
după actul doi (R:-0.046, p=0.02). Dispozitia pozitivă a prezis semnificativ 
5.7% (p=0.01) din tensiune după actul trei. 

Vârsta, agresivitatea-ostilitate şi căutarea de senzații (R2=0.162, 
p=0.00) au prezis semnificativ uimirea după primul act. Adăugarea 
imageriei vizuale a crescut varianta explicată de model cu 3.9% (F's change 
p=0.02). Vârsta a prezis uimirea după actul doi (R:=0.042, p=0.03), dar 
empatia a crescut puterea predictivă cu 4.7% (F's change p=0.02). Vârsta 
a continuat să prezică 4.6% din varianta uimirii după actul trei (p=0.02). 

Predictorii semnificativi ai transcendentei după primul act au fost 
vârsta, agresivitatea-ostilitate şi căutarea de senzaţii (R:=0.213, p=0.00). 
Adăugarea la model a imageriei vizuale şi a dispozitiei afective a crescut 
varian{a predictivă cu 3.1% (F's change p=0.04) pentru prima şi, respectiv, 
cu 3,1% (F's change p=0,03) pentru cealaltă. Vârsta, sexul şi preferința 
muzicală pentru stilul muzical conventional au prezis transcendenta 
după actul doi (R’=0,136, p=0,00). Dispozitia afectivă pozitivă adăugată 
modelului a crescut varianja explicată cu 4.1% (F's change p=0.02). 

Vârsta a prezis semnificativ fiorii după actul doi (R:=0.119, p=0.00) 
şi actul trei (R’=0.057, p=0,01), Adăugarea imageriei vizuale modelului a 

crescut predicția cu 3.7% (F's change p=0.03) pentru fiori după actul doi şi 
cu 3.6% (F's change p=0.03) pentru fiori după actul trei. 

Diferenţele de emoţii între quartilele extreme ale empatiei şi 
imageriei vizuale, Am verificat, în plus, ipoteza noastră conform căreia 
empatia intensifică emoţiile pe parcursul spectacolului, comparând 
între scorurile la emoţiile specifice din PANAS-II şi GEMS cu scorurile 
participanţilor din quartilele unu şi patru ale empatiei şi imageriei vizuale. 
Aceste analize au inclus doar sub-eşantioanele participanţilor cu scoruri 
mici (25% din scorurile inferioare) şi mari (25% din scorurile superioare) 
ale empatiei şi imageriei vizuale. 

Au fost N=31 de participanţi în primul quartil (intervalul scorurilor: 
44-56) şi N=32 de participanţi în quartilul patru al scorurilor la empatie 
(intervalul scorurilor: 69-76). Scorurile la empatie au diferit semnificativ 
între cele două eşantioane (empatie mică vs. empatie mare: t[62]=-23.03, 
p<0.0001). ANOVA 3 (actul operei: act I vs. act II vs. act III) x 2 (empatie: 
mică vs. mare) au indicat efecte semnificative principale ale empatiei 
asupra atenției din PANAS (F[1, 61]=6.056, p=0.01, 12-0.01), ca şi asupra 
tandretii (F[1, 61]=5.87, p=0.01, n, =0.06) şi păcii din GEMS (F[1, 61]=4.04, 
p=0.04, 11 70.04). Testele post-hoc au arătat că participanții cu empatie 
mare au raportat niveluri crescute ale atenției şi tandretii în comparație 
cu participanții cu empatie scăzută, mai ales în timpul actului I şi II 
(p<0.04 pentru toate comparatiile). Participanţii empatici au raportat, 
de asemenea, intensificarea emotiei pace în actul doi, în comparaţie cu 
participanții mai putin empatici (p=0.02). 

Au fost N=27 de participanti cu scoruri la imagerie vizuala in primul 
quartil (interval de scoruri: 33-52) si N=30 de participanti cu scoruri in 
quartilul patru (interval de scoruri: 76-158). Scorurile la imagerie vizuală 
au diferit semnificativ între cele două egantioane (imagerie mică vs. mare: 
+[62]=-13.23, p<0.0001). Totuşi, analizele ANOVA au indicat că nu au existat 
efecte semnificative principale ale imageriei vizuale asupra scorurilor la 
emoțiile specifice din PANAS şi din GEMS, 

Emofii muzicale şi fiori. Fiorii au corelat cu transcendenta (70.33, 
p=0.0002), tandreţea (r=0.28, p=0.01), uimirea (r=0.26, p=0.003) şi nostalgia 
(r=0.2, p=0.02) în timpul primului act. În actul al doilea, fiorii au corelat 
cu transcendenţa (r=0,42, p<0,0001), uimirea (r=0.27, p=0.002), tristețea 
(r=0,24, p=0,006), puterea (r=0,22, p=0,01), voioşia (r=0.21, p=0.01) şi 
nostalgia (r=0,19, p=0,03), În timpul ultimului act, fiorii au corelat cu 
tristețea (r=0.36, p<0.0001), uimirea (r=0.27, p=0.003), tensiunea (r=0.25, 
p=0,005) şi nostalgia (r=0,22, p=0.01), 

3.4. Discuţii 


Acest studiu a fost proiectat pentru investigarea relatiilor dintre 
empatie, imagerie vizuală şi dispoziţie afectivă asupra emoţiilor muzicale 
şi a fiorilor măsuraţi în timpul unui spectacol de operă interpretat 
pe viu într-o sală de concerte. Analiza rezultatelor noastre a urmărit 
câteva direcţii: (1) să descrie emoțiile specifice asociate cu fiecare act al 
spectacolului de operă; (2) să determine gradul în care empatia, imageria 
vizuală şi dispoziţia afectivă au prezis emoţiile muzicale şi fiorii; (3) să 
realizeze un contrast al emoțiilor muzicale între eşantioane selectate cu 
scoruri extreme la empatie şi imagerie vizuală; şi, în final, (4) să exploreze 
relațiile dintre emoțiile muzicale şi fiori. 

Am utilizat două măsurători paralele ale emoţiilor: PANAS-II şi 
GEMS. Primul măsoară emoții specifice, cum ar fi tristeţea şi frica, dar 
nu este proiectat pentru măsurarea emoțiilor muzicale. S-a susținut că 
emoțiile estetice sunt mai profunde şi mai semnificative (Sloboda, 1992), 
mai nuanțate şi subtile (Scherer şi Zentner, 2001) decât alte emoții generale. 
Într-adevăr, gama emoțiilor induse de muzică trece cu mult peste cea 
a emoțiilor surprinse de modelele globale ale emoțiilor (de exemplu, 
emoțiile bazale). Un studiu de teren a arătat că un model cu nouă factori 
s-a potrivit cel mai bine descriptorilor emotionali care au fost aleşi de 
cei care ascultau muzica (Zentner şi colab., 2008). Acest model a inclus 
categorii emoționale (de exemplu, uimire, transcendenţă), care nu ocupă 
un loc central în niciunul dintre modelele curente ale emotiei. GEMS este 
primul chestionar proiectat pentru măsurarea emoțiilor muzicale. 

Studiul de față a făcut comparații între măsurători ale emotiei, 
administrate după fiecare act. Participanţii au fost instruiți în mod repetat 
să completeze chestionarele imediat la sfârşitul fiecărui act, bazându-se 
pe emoţiile pe care le-au simţit pe parcursul actului, încercând în acelaşi 
timp să ignore distractorii. Aplauzele ar fi putut reprezenta un puternic 
distractor pentru participanţi, dacă regizorul, dorind să evidentieze 
continuitatea emoţională gi dramatică dintre actele operei, nu ar fi interzis 
ridicarea cortinei la fiecare sfârşit de act pentru aplauzele obişnuite 
dintre acte, În acest sens, susţinem că măsurătorile noastre subiective 
au reflectat fidel emoţiile induse de spectacolul de operă. Tiparul de 
rezultate obținute cu PANAS au indicat că jovialitatea şi încrederea 
au scăzut treptat după actul al doilea şi al treilea, dar frica şi tristețea 
au crescut semnificativ doar după actul al treilea. Scorurile la celelalte 
emoții, mai puţin relevante pentru muzică (de exemplu, vina, atenţia) 

s-au modificat de asemenea. Scorurile la GEMS au reflectat chiar mai 
specific emoţiile asociate cu fiecare act: deznădejdea lui Butterfly din actul 
II a indus scăderea scorurilor la putere; tristeţea a crescut în actul II şi a 
atins punctul culminant în actul III - în mod complementar, tandretea, 
pacea şi voioşia au scăzut în actele II şi III; uimirea şi transcendenta au 
crescut specific în actul III. În plus, emoția tensiune din GEMS, la fel ca 
şi frecvența fiorilor muzicali subiectivi au crescut gradual, iar diferența 
a atins semnificaţia statistică în actul trei, în comparație cu actul întâi. 
În plus, pe lângă sensibilitatea la modificarea emoțională care a fost 
demonstrată de PANAS-II, GEMS a arătat o specificitate impresionantă 
la emoții (de exemplu, tristeţe) care sunt surprinse în partitura muzicală. 
Mai mult, credem că intensificarea uimirii şi a transcendentei, care au 
fost specific raportate de către participanţi după actul III, are cel putin 
două surse: în primul rând, sinuciderea cu caracter ritual a lui Butterfly 
este, probabil, percepută de spectatori ca un gest superior de onoare, care 
inspiră „venerație estetică” (engl. aesthetic awe) (Konecni, 2008); în al doilea 
rând, actul al treilea permite sopranei care interpretează Cio-cio-san să-şi 
desfăşoare gama întreagă a capacităților ei vocale şi dramatice. De aceea, 
sugerăm că GEMS este sensibil atât la trăsăturile structurale, cât şi la cele 
interpretative ale muzicii (Baltes şi colab., 2010; Scherer şi Zentner, 2001). 

Analizele de regresie s-au focalizat asupra empatiei, imageriei 
vizuale şi dispozitiei afective, ca variabile independente, şi asupra 
emoțiilor tristețe din PANAS-II, uimire, transcendenti, tristeţe şi tensiune 
din GEMS, ca variabile dependente. Am descoperit că empatia a contribuit 
la predicția uimirii după actul întâi. Acest rezultat a confirmat ipoteza 
noastră că empatia prezice emotiile asociate cu interpretarea scenică (Baltes 
şi colab., 2011). Imageria vizuală, la rândul ei, a contribuit la explicarea 
variantei următoarelor variabile dependente: (1) uimirea şi transcendenta 
din GEMS după actul întâi, (2) tristeţea din GEMS după actul doi şi (3) 
fiorii după actul doi şi trei, Am urmărit aceste efecte, realizând comparații 
între emoțiile participanţilor selectaţi pentru scoruri în quartilele extreme 
ale empatiei şi imageriei vizuale, Aceste analize au indicat că participanţii 
mai empatici au raportat niveluri crescute ale atenției (PANAS-II), 
precum și ale emoţiilor tandreţe şi pace (GEMS). Global, aceste rezultate 
sugerează că empatia şi imageria vizuală influenţează emotiile muzicale şi 
că rolul lor nu coincide, Aga cum se poate vedea în Tabelul 3.1, corelatiile 
empatiei și imageriei vizuale cu emoţiile nu au fost neglijabile (sr°> 0.1), 
ceea ce oferă suficient suport pentru testarea în continuare a implicatiei 
acestor mecanisme în geneza emoţiilor muzicale, în condiţii de laborator 

controlate. De pildă, un studiu din laboratorul nostru a manipulat 
empatia într-un design experimental inter-subiecti şi a testat impactul 
acestei manipulări asupra emoţiilor muzicale subiective şi a activităţii 
fiziologice asociate acestora (vezi Cap. 4). De asemenea, un studiu 
recent a diferențiat între două stiluri cognitive de ascultare a muzicii: 
muzical-empatici (engl, music-empathizers), care preferă să se acordeze 
conţinutului emoțional al muzicii şi sentimentelor pe care compozitorul 
a dorit să le transmită, şi muzical-sistemici (engl., music-systemizers), care 
aleg să-şi fixeze atenţia asupra aspectelor structurale ale muzicii (Brattico 
şi Jacobsen, 2009; Kreutz, Schubert şi Mitchell, 2008). Considerând că 
muzical-empaticii sunt mai frecvenți printre femei, ne-am fi aşteptat să 
găsim o interacțiune statistică a variabilelor sex, empatie şi actul de operă 
cu emoțiile muzicale. Totuşi, distribuția sexului în eşantioanele noastre 
selectate pentru scoruri extreme la empatie nu a fost una omogenă (de 
exemplu, doar şase bărbaţi cu scoruri în cel mai de sus quartil). Studiul 
nostru în desfăşurare urmăreşte, de asemenea, şi interacțiunea empatiei 
şi sexului cu emoțiile muzicale. 

Analizele de regresie au mai indicat că dispoziţia afectivă a contribuit 
la predicția emoțiilor tristeţe, transcendență şi tensiune. Dispozitia 
afectivă raportată înaintea spectacolului a fost semnificativ asociată cu 
tristețea după actul I şi II şi cu transcendenta după actul I. Aceste rezultate 
sugerează că efectele dispozitiei afective anterioare asupra acestor emoții 
muzicale a început să se disipeze după începerea spectacolului, probabil 
din cauză că atenția spectatorilor a fost copleşită de spectacolul de operă, 
iar muzica a indus „episoade emoționale” succesive, care au modificat 
treptat tonusul afectiv (Scherer şi Zentner, 2001). Totuşi, asocierea 
semnificativă a tensiunii după actul trei cu dispoziţia afectivă pozitivă 
anterioară reprezintă o excepție notabilă — o dispoziţie afectivă plăcută 
înaintea spectacolului ar putea facilita efectele emoțiilor asociate cu opera, 
asupra dispozifiei afective globale de la finalul spectacolului. Sugerăm 
că, dacă cineva este într-o dispoziţie afectivă pozitivă, probabilitatea ca 
el/ea să fie absorbiți de interpretarea muzicală ar putea fi mai mare, iar 
la sfârşitul spectacolului ar raporta o modificare a dispozitiei afective, 
congruentă cu muzica. Cu alte cuvinte, spectatorii care vin la un spectacol 
de operă într-o dispoziţie afectivă pozitivă ar putea fi mult mai deschişi la 
trăirea unor experienţe emoţionale exprimate de interpretarea muzicală 
și scenică, 

O nouă și semnificativă linie de rezultate a indicat că diferențele 
individuale de imagerie vizuală au contribuit la predicția fiorilor 

muzicali după actul II şi III, Fiorii sunt în mod extins folosiţi ca indicator 
al momentelor culminante emoţionale individuale (Grewe, Kopiez 
şi Altenmuller, 2009), Într-adevăr, am descoperit că fiorii au corelat cu 
câteva emoţii muzicale pe parcursul fiecărui act, De pildă, fiorii au fost 
semnificativ asociaţi cu tristeţea, uimirea, tensiunea şi nostalgia după 
ultimul act. Aceste rezultate susțin perspectiva că fiorii muzicali sunt 
măsurători informative ale emoțiilor muzicale şi că ei ar putea fi sensibili 
la trăsăturile structurale şi interpretative ale muzicii. 

Am dorit să verificăm dacă frecvența fiorilor diferă între condiţiile 
de teren şi cele de laborator. În acest scop, frecvența fiorilor din acest 
studiu de teren (medie şi abatere standard =16 + 1.43) a fost comparată 
cu frecvenţa fiorilor din studiul nostru de laborator anterior (medie şi 
abatere standard =10.25 + 1.95), în care participanții au raportat fiorii 
trăiţi în timp ce urmăreau o înregistrare video a unui fragment din Tosca 
(Baltes şi colab., 2011). Diferenţa a fost semnificativă (t[153] =2.01, p=0.04) 
şi sugerează că fiorii sunt mai frecvenți în condiții naturale, în comparație 
cu cele de laborator. Cu toate acestea, aceste rezultate trebuie interpretate 
cu precauţie, în lumina variabilitatii individuale crescute a fiorilor în 
condiţiile comparate în acest studiu, cu un minim de 0 în ambele studii 
şi un maxim de 52 în condiţiile de laborator şi de 92 în cele de teren. 
Studiile de laborator viitoare ar putea controla diferențele individuale în 
ceea ce priveşte fiorii muzicali şi să investigheze dacă emoțiile muzicale 
şi răspunsurile fiziologice au o magnitudine crescută la participanții mai 
sensibili la fiori (care trăiesc sau raportează mai multi fiori). 

Ipoteza noastră, bazată pe cercetarea lui Panksepp (1995), care 
susținea că fiorii sunt asociați cu emoții negative, nu a fost, în aparenţă, 
confirmată în acest studiu. Totuşi, ținând cont de marea variabilitate 
individuală a fiorilor subiectivi raportați, corelatiile pozitive ale fiorilor 
cu unele emoţii plăcute (de exemplu, voioşie şi putere după actul doi) 
ar trebui interpretată cu precauţie, Ipoteza asocierii fiorilor cu valența 
emoţională negativă nu ar trebui, totuşi, înlăturată, În orice caz, pe baza 
rezultatelor prezente şi a celor dintr-un studiu anterior din laboratorul 
nostru (Baltes şi colab., 2011), noi extindem rezultatele studiilor 


? Am ales să comparăm fiorii din actul III al acestui studiu de teren cu fiorii din studiul 
nostru de laborator anterior, din cauză că tensiunea scenariului este comparabilă în actul 
II din Madama Butterfly şi în fragmentul din actul Il din Tosca; ambele eroina sunt puse 
în situaţia de a lua decizii extreme, În plus, durata muzicii este de asemenea comparabilă 
(20-30 minute), Ambele condiţii înseamnă expunerea la un spectacol care implică atât 
interpretare vocală, cât gi joc scenic (live sau înregistrare a unui spectacol live), Prin 
urmare, singura diferenţă pare să fi fost contextul social în care s-a desfăşurat spectacolul 
în acest studiu de teren, 

anterioare şi arătăm că fiorii se asociază cu emoții (de exemplu, uimire 
şi transcendenţă), care sunt induse de interpretarea scenică, mai degrabă 
decât doar de ascultarea muzicii. În acest sens, fiorii ar putea reprezenta 
un marker somatic al sublimului estetic, 

Cu toate că ne-am concentrat asupra relaţiilor emoţiilor muzicale 
cu empatia, imageria vizuală şi dispoziţia afectivă, nu putem ignora 
observaţiile constatate în acest studiu, care arată că personalitatea, sexul, 
vârsta şi preferinţele muzicale au prezis partial emoţiile induse de muzică. 
Studii anterioare au arătat că indivizii cu nivel ridicat al căutării de senzaţii 
au manifestat activare emoţională redusă la muzica de tip heavy-metal, 
deşi răspunsurile lor fiziologice nu au fost diferite de cei care aveau un 
nivel scăzut la această trăsătură de personalitate (Nater, Krebs şi Ehlert, 
2005). Aceste rezultate au indicat că, împreună cu ostilitatea ca trăsătură, 
căutarea de senzaţii a prezis pozitiv uimirea şi transcendenta după actul 
întâi al spectacolului de operă. Noi extindem observațiile anterioare, 
raportând că agresivitatea-ostilitate şi impulsivitatea au prezis pozitiv 
tristețea şi tensiunea după primele două acte, în timp ce sociabilitatea 
ca trăsătură a prezis negativ tristeţea după actul întâi şi a prezis pozitiv 
tensiunea după actul întâi (vezi şi Rickard, 2004). Totuşi, în contrast 
cu rezultate recente care arată că respondentii la fiori sunt in mai mică 
măsură indivizii căutători de senzații şi mai degrabă cei dependenți de 
recompensă (Grewe, Nagel, Kopiez şi Altenmuller, 2007), noi nu am găsit 
asociere între personalitate şi fiori. 

Deşi multe studii au inclus eşantioane de participanți de ambele 
sexe, acestea au rămas evazive în ceea ce priveşte efectele sexului asupra 
emoţiilor muzicale. O excepţie notabilă o constituie studiul lui Nater şi 
colaboratorii (2006), care au comparat răspunsurile subiective şi fiziologice 
dintre bărbaţi şi femei la două fragmente de muzică renascentistă şi de 
tip heavy-metal. Utilizând Chestionarul de Dispozitie Multidimensional 
(engl., Multidimensional Mood Questionnaire), ei au descoperit că nu există 
diferenţe între răspunsurile subiective măsurate înainte şi după ascultarea 
muzicii, la următoarele dimensiuni de dispoziţie: bună vs. proastă, treaz 
vs, somnolent, calm vs, neliniştit (vezi şi Steyer, Schwenkmezger, Notz şi 
Eid, 1997), Totuşi, stimulii utilizaţi în acest studiu au fost scurţi (adică 10 
min.), iar, în acest caz, întrebarea care se pune este dacă sexul ar fi influențat 
emoţiile muzicale şi în condiţii naturale de ascultare a muzicii (adică la un 
spectacol), Rezultatele noastre arată că, în comparaţie cu bărbaţii, femeile 
au avut scoruri mai mari la tristeţe şi mai mici la încredere (PANAS), 
precum gi niveluri mai ridicate ale tristeţii şi nostalgiei din GEMS. În 


Scanned with CamScanner 


125 


126 Emofiile induse de muzică 
_—$—$—$—$—— 


consecinţă, sexul a contribuit la predicția scorurilor tristefii din PANAS 
şi GEMS după actul II şi III, la fel ca la predicția scorurilor transcendentei 
din GEMS după actul II. Prin urmare, femeile au manifestat niveluri mai 
ridicate ale tristetii şi transcendenfei pe parcursul acestui spectacol live 
de operă. 

S-a evidenţiat că studiile pe emoţiile induse de muzică ar trebui să se 
concentreze şi asupra unei alte importante variabile, vârsta (de exemplu, 
Brattico şi Jacobsen, 2009). Din fericire, eşantionul din acest studiu de 
teren a inclus participanţi cu vârste cuprinse între 18 şi 87 de ani. Analizele 
noastre de regresie au indicat că vârsta a prezis pozitiv uimirea după fiecare 
act, tristețea din GEMS după actele II şi III, transcendenta după actele I 
şi II, precum şi fiorii după actele II şi III. Astfel, persoanele mai în vârstă 
au manifestat niveluri crescute ale acestor emoții, probabil din cauză că 
emoţiile muzicale implică o deschidere înspre experienţă (engl., openness 
to experience) caracterizată prin deschidere atât înspre idei, cât şi înspre 
sentimente, un grad de complexitate care se dezvoltă doar după vârsta 
adultă de mijloc (Costa şi McCrae, 1976). De asemenea, am descoperit 
că preferința pentru stilul muzical convenţional a contribuit la predicția 
transcendentei după actul al doilea. Acest efect extinde observaţii recente, 
care arată că participanţii care preferă acest gen de muzică prezintă 
o facilitare a emoţiilor cu valență pozitivă şi de mare intensitate, cum 
sunt puterea şi voioşia din GEMS (Witek, 2009). Deşi în acest studiu am 
controlat preferințele muzicale, expunerea anterioară la acest spectacol 
de operă nu am controlat-o. E posibil ca unii dintre participanții noştri 
să mai fi urmărit spectacole cu Madama Butterfly. Deşi această posibilitate 
ar putea fi văzută ca o limită a acestui studiu, argumentăm că alte studii 
au arătat că expunerea repetată la aceiaşi stimuli muzicali nu face decât 
să polarizeze emoţiile atât la muzicieni, cât şi la non-muzicieni (Balteş şi 
colab,, 2010; Grewe şi colab., 2007). 

rezumat, acest studiu a investigat pe de o parte relaţiile complexe 
dintre empatie, imagerie vizuală şi dispoziţie afectivă, iar pede altă parte, 
dintre emoții muzicale şi fiori, Am oferit suport empiric pentru implicarea 
acestor mecanisme în inducerea emoțiilor muzicale măsurate în mediul 
natural în care acestea apar, Aceasta deschide perspectiva pentru studii 
de laborator în care aceste mecanisme să fie manipulate şi în care să fie 
incluse şi măsurători fiziologice ale emoţiilor muzicale, De asemenea, 
aceste rezultate de pionierat ilustrează potenţialul studiilor de teren 
de a contribui la dezvoltarea teoriilor multidimensionale ale emoțiilor 


muzicale. Sălile de spectacol sunt un loc incitant pentru studierea 
emoțiilor muzicale! 

CAPITOLUL 


Spaţiul afectiv și o comparaţie a 
emoțiilor induse de muzică 
între muzicieni și non-muzicieni, în 
cazul Anotimpurilor lui Vivaldi! 


4.1. Introducere 


În ciuda faptului că este o prezență atât de vie în viața noastră, 
muzica ne fascinează şi ne seduce pe nenumărate căi. Puterea muzicii ar 
putea consta în capacitatea ei de a induce sau modula stări emoționale 
preţioase. Într-adevăr, utilizând variate metode precum rapoarte de 
autoevaluare, interviuri sau eşantionarea emoțiilor zilnice, psihologii au 
arătat că muzica poate evoca o gamă largă de emotii puternice, relevante 
subiectiv (Gabrielsson şi Lindström, 1993), Unele dintre aceste emoții 
(de exemplu, uimirea sau sentimentul de a fi emoţionat şi admirativ, 
transcendenfa sau sentimentul de a fi copleșit şi inspirat) sunt mai des 
induse de muzică în comparaţie cu imaginile şi cuvintele (Zentner, 
Grandjean și Scherer, 2008), Muzica poate fi şi un agent de schimbare 


1 F,R, Baltes, M. Miclea, & A.C. Miu (2012). Does everybody like Vivaldi's Four Seasons? 
Affective Space and a comparison of music induced-emotions between musicians and 
non-musicians,Cognition, Brain, Behavior. An Interdisciplinary Journal. ASCR Publishing 
House, ISSN: 1224-8398 Volume XVI, No. 1 (March), 107-119, 

sau promotor al intensificării sau eliberării emoțiilor existente (Sloboda, 
1992), De pildă, muzica are capacitatea de a intensifica afectivitatea 
pozitivă, vigilenta şi concentrarea sau de a facilita funcţiile reglarii 
emoționale (DeNora, 1999; Juslin, Liljestrom, Vastfjall, Barradas şi Silva, 
2008; Sloboda, O'Neil şi Ivaldi, 2001), 

Continuând cercetări anterioare care şi-au concentrat eforturile 
asupra standardizării cuvintelor sau imaginilor cu conţinut emoţional, 
Vieillard, Bouchard şi colaboratorii (2008) au creat prima arhivă de 
stimuli muzicali cu norme afective. Existenţa unor astfel de arhive cu 
stimuli afectivi standardizati permite un control experimental mai bun 
în selectarea stimulilor emotionali şi facilitează comparatia rezultatelor 
dintre studii diferite, desfăşurate în acelaşi laborator sau în laboratoare 
diferite (Lang, Bradley şi Cuthbert, 2005). Arhiva Bouchard conţine stimuli 
muzicali scurţi (12.4 s), generafi pe calculator. Stimuli scurți de acest gen 
au fost deja utilizați cu succes în descrierea timpului minim necesar pentru 
clasificarea cu succes a muzicii, în funcție de conţinutul său emotional. De 
pildă, ascultători fără educație muzicală au fost capabili să facă distincție 
între muzica voioasă şi tristă în mai putin de o jumătate de secundă de la 
începerea auditiei (Peretz, Gagnon şi Bouchard, 1998). Totuşi, utilizarea 
stimulilor muzicali scurți în investigarea emoțiilor induse de muzică 
ar putea fi limitată de anumiţi factori. Procesarea valentei emoționale 
poate fi dificilă în cazul stimulilor muzicali cu dinamică redusă (Bigand, 
Vieillard, Madurell, Marozeau şi Dacquet, 2005). În plus, familiaritatea 
şi nivelul educaţiei muzicale influenţează recunoaşterea melodiilor, iar 
aceste efecte pot fi mai puţin evidente atunci când sunt utilizați stimuli 
muzicali scurți (Dalla Bella, Peretz şi Aronoff, 2003). Mai mult, deşi 
studiile care au utilizat stimuli muzicali scurți subliniază că recunoaşterea 
emoţiilor bazale are loc cu rapiditate, s-ar putea ca doar câteva secunde să 
nu reprezinte suficient timp pentru dezvoltarea deplină a răspunsurilor 
psihofiziologice asociate cu emoţiile induse de muzică. De pildă, 
ascultarea unui fragment muzical complex şi coerent din punct de vedere 
dramatic din opera Tosca, de G, Puccini, a indus emoţii pozitive şi activare 
a sistemului nervos vegetativ, indexate prin creşterea frecvenţei cardiace, 
dar scăderea frecvenței respiratorii şi a conductantei electrice a pielii, în 
comparaţie cu nivelul de bază (Baltes, Avram, Miclea şi Miu, 2011). S-a 
argumentat că aranjamentele complexe ale elementelor muzicale atât de 
caracteristice muzicii din viața de toate zilele inspiră răspunsuri afective 
globale (Altenmuller, Schurmann, Lim şi Parlitz, 2002) şi că utilizarea 
unei întregi piese muzicale are mai mare validitate externă atunci când 

se investighează răspunsurile emoționale la muzică (Balteş și colab., 2011; 
Levitin, 2006; Rickard, 2004). Ca urmare, obiectivul acestui studiu a fost 
explorarea spațiului afectiv al unei întregi compoziții muzicale. Am ales 
să folosim Anotimpurile de A. Vivaldi, presupunând că larga popularitate 
de care se bucură această compoziție muzicală ar putea avea legătură cu 
conținutul ei emoțional. 

Anotimpurile au mai fost folosite în cercetări cognitive care au 
investigat efectele muzicii asupra unor sarcini de memorie sau categorizare 
la adulţii vârstnici (Mammarella, Fairfield şi Cornoldi, 2007; Thompson, 
Moulin, Hayre şi Jones, 2005). Desigur că, în lumina dezvoltării rapide 
a literaturii care este preocupată de studierea muzicii şi a cognitiei, 
cartografierea spaţiului afectiv al muzicii pe care o ascultăm în viaţa de zi 
cu zi, va deveni din ce în ce mai necesară. 

Spaţiul afectiv al stimulilor muzicali a început să fie cartografiat 
utilizându-se cele două dimensiuni ale activării (sau arousal) şi valentei 
(Grewe, Nagel,-Kopiez şi Altenmuller, 2007; Vieillard şi colab., 2008). În 
modelul circumplex al lui Russel, distanța conceptuală dintre diferitele 
emoții şi structura experienţei afective sunt reprezentate pe un cerc care 
are plăcut şi neplăcut (adică valența) la cele două extreme stânga-dreapta 
ale axei orizontale şi activare şi somnolenta (adică arousal) la extremele 
de sus şi de jos ale axei verticale (Russell, 1980). Utilizând metoda scalării 
multidimensionale, care permite investigarea emoțiilor fără utilizarea 
etichetelor lingvistice, un alt studiu a confirmat că activarea emoțională 
şi valența sunt dimensiuni reprezentative ale emoțiilor induse de muzică 
(Bigand şi colab., 2005). De pildă, fragmente muzicale din Bach şi Mahler 
au fost percepute ca plăcute, dar au fost distinse prin diferitele grade 
de arousal emotional (Flores-Gutierrez şi colab., 2007). De aceea, in 
acest studiu, am utilizat măsurători subiective ale arosalului şi valentei 
emoţionale induse muzical. 

Un alt obiectiv important al acestui studiu a fost acela de a 
investiga dacă există diferenţe între muzicieni şi non-muzicieni în ceea 
ce priveşte emoţiile induse de muzică. Perspectiva tradițională este că, 
în comparaţie cu non-muzicienii, muzicienii au cunoştinţe mai subtile şi 
complexe despre tonalitatile muzicale tipice culturii lor şi că ei folosesc 
această cunoaştere pentru a-şi perfecționa percepţia şi memoria muzicală 
(Dowling, 1978; Krumhansl şi Shepard, 1979), Această abordare a fost 
susținută de studii din neuroştiințele cognitive, care au identificat variate 
diferente între muzicieni şi non-muzicieni, De pildă, muzicienii prezintă 
o densitate mai mare a substanței cenușii în girusul Heschl (adică în 

cortexul auditiv primar) şi potenţiale evocate N19-P30 auditive timpurii 
mai mari; aceste diferențe au corelat cu scorul de muzicalitate la testul 
Măsurători Progresive ale Audiţiei Muzicale (engl. Advance Measures 
of Music Audiation) (Hutchinson, Lee, Gaab şi Schlaug, 2003; Schlaug, 
Jancke, Huang, Staiger şi Steinmetz, 1995). Totuşi, şi non-muzicienii sunt 
capabili să înveţe principiile tonale ale idiomului lor cultural. De pildă, 
ei folosesc aceste cunoştinţe în sarcini de procesare a muzicii, cu scopul 
diferentierii melodiilor atonale de cele tonale (Bartlett şi Dowling, 1980; 
Frances, 1988). Perspectiva care transpare este că toți aceia care ascultă 
muzică, muzicieni sau non-muzicieni, s-ar putea să împărtăşească o 
anumită formă de cunoaştere muzicală, care dă semnificație muzicii pe 
care o ascultă (Halpern, Bartlett şi Dowling, 1995). Totuşi, este încă neclar 
dacă experiența afectivă indusă de muzică este similară la muzicieni şi 
non-muzicieni. 

Comparatiile dintre muzicieni şi non-muzicieni sugerează că 
şi judecata estetică este întemeiată pe un conținut conceptual comun, 
care ar putea fi modificat într-o oarecare măsură de expertiza muzicală 
(Ystok şi colab., 2009). Utilizând sarcini de asociere verbală, s-a arătat 
că non-muzicienii au generat mai multe adjective legate de dispoziţia şi 
reglarea emoţională, în timp ce muzicienii au apreciat mai mult caracterul 
stimulativ al muzicii, noutatea şi originalitatea (Ystok şi colab., 2009). 
Categorizarea emoţională a stimulilor muzicali scurți a fost la fel de validă 
atâtla muzicieni, cât şi la non-muzicieni (Bigand şi colab., 2005). Utilizând 
tomografia cu emisie de pozitroni (Blood si Zatorre, 2001), s-a descoperit 
că intensitatea fiorilor induşi muzical a fost asociată cu intensificarea 
circulației sanguine în ariile cerebrale asociate cu recompense (de 
exemplu, striatumul ventral, mezencefal, amigdala, cortexul orbito- 
frontal şi cortexul prefrontal ventromedial). Acest studiu a inclus numai 
muzicieni, deoarece s-a pornit de la asumptia că, la această populație, 
probabilitatea de a trăi răspunsuri emoționale la muzică este mai mare, 
deşi autorii au recunoscut că educaţia muzicală nu este necesară pentru 
a avea experiența unor astfel de răspunsuri (Blood şi Zatorre, 2001). 
Cu siguranță însă, este necesară derularea unor studii viitoare, care să 
clarifice impactul educaţiei muzicale asupra emoțiilor induse de muzică. 

Obiectivele acestui studiu au fost următoarele: (1) explorarea spațiului 
afectiv al compoziţiei lui Vivaldi, Anotimpurile; şi (2) compararea arousalului 
şi valenței emoționale a Anotimpurilor, între muzicieni şi non-muzicieni. 
Deşi capodopera lui Vivaldi este foarte cunoscută, ne-am aşteptat la 
diferente de familiaritate între muzicieni şi non-muzicieni. În consecință, 

am controlat această variabilă în comparatiile efectuate pe răspunsurile 
emoționale. Luând în considerare intenţia compozitorului de a sugera prin 
muzica sa trăsăturile diferitelor anotimpuri, una dintre ipotezele noastre 
a fost aceea că părţile muzicale care alcătuiesc Anotimpurile de Vivaldi 
vor acoperi întregul spaţiu afectiv (adică valență pozitivă şi negativă cu 
diferite grade de arousal emoţional). O altă ipoteză a fost aceea că, deşi 
am controlat diferențele de familiaritate cu privire la această compoziție, 
muzicienii vor percepe Anotimpurile ca fiind mai puţin activatoare şi 
plăcute decât non-muzicienii, datorită faptului că ei cunosc mai bine stilul 
muzical baroc. 


4.2, Materiale și metode 


4.2.1. Participanți 


În acest studiu au participat 16 muzicieni şi 14 non-muzicieni cu 
vârste cuprinse între 20 şi 45 de ani (media de vârstă = 32 de ani), cu auzul 
bun şi fără istoric de boli neurologice. Grupul muzicienilor a fost alcătuit 
din instrumentişti şi corişti de la Opera Naţională din Cluj-Napoca, 
România. În medie, muzicienii au avut 10 ani de educaţie muzicală şi, 
în prezent, sunt implicaţi activ în activitatea muzicală. Participanții non- 
muzicieni au fost selectați din populaţia de studenţi de la Facultatea de 
Psihologie. Ei nu au raportat educaţie muzicală specifică, dar cu toții au 
afirmat că ascultă muzică frecvent şi apreciază muzica clasică. 


4.2.2 Materiale 


Stimulii muzicali au constat in cele douăsprezece parti ale Anotimpurilor 
de Vivaldi, interpretate de orchestra Concerto Amsterdam, dirijată deJaap 
Schröder (Hmf Musique D'abord, 2000). Părțile muzicale, cu durate între 
1'30' şi 5'30”, au fost prezentate participanţilor randomizat, cu ajutorul 
unui laptop şi a unui sistem de amplificare Logitech, setat la un nivel de 
ascultare confortabil, 

Imediat după ce au sosit la laborator, participanţii au completat 
Scala de Afectivitate Pozitivă şi Negativă (PANAS-I) (Watson şi Clark, 
1994), care măsoară dispoziţia afectivă din ultimele săptămâni până în 
prezent. Pentru arousal şi valență, răspunsurile emoţionale la muzică 
au fost măsurate pe două scale de tip Likert de 5 puncte. O a treia scală 
Likert, similară, a măsurat familiaritatea cu muzica. Extremele scalelor (de 

exemplu, dacă 1 pe scala valentei însemna „plăcut” sau „neplăcut”), au 
fost contrabalansate între părțile concertelor?. Fiecare scală a fost explicată 
participanţilor. Aceştia au fost avertizaţi că extremele scalelor se modifică 
de la o parte muzicală la cealaltă, prin urmare e foarte important să fie 
atenţi la acest aspect. 


4.2.3. Procedura 


După ce au completat PANAS, toți participanţii au fost conduşi 
în laborator, unde au ascultat stimulii muzicali în grup. Înainte de a 
da drumul înregistrării primului stimul muzical, participanții au fost 
informaţi că vor asculta Anotimpurile de Vivaldi. Ei au fost instruiți să 
asculte cu atenţie muzica, indiferent cât de cunoscută le-ar fi. Ordinea în 
care au fost prezentate părțile muzicale a fost următoarea: Adagio Vara; 
La Vânătoare: Allegro Toamna; 
Furtuna de vară Vara 
Allegro Non Molto Iarna 
Allegro Iarna 
Largo e Pianissimo Sempre Primăvara 
Adagio Molto Toamna 
Largo Iarna 
Allegro Primăvara 1; 
Ă Allegro Toamna; 
0. Allegro Primăvara 2; 
1. Allegro Non Molto Vara 


= BOS NAAAwWN 


Imediat după fiecare parte, participanţii au fost instruiți să folosească 
scalele pe care le primiseră la începutul experimentului, pentru a evalua 
nivelul de activare emoţională pe care i-a făcut să îl simtă muzica (adică 
arousal emoțional), cât de mult le-a plăcut (adică valența emoţională) 
şi cât de cunoscută li s-a părut muzica (adică gradul de familiaritate). 
Nu a existat o limită de timp, iar fiecare stadiu al experimentului (adică 
ascultarea muzicii urmată de chestionare) continua atunci când toţi 


—— 
2 Prezentate de obicei împreună în zilele noastre, fiecare dintre cele patru anotimpuri ale 
Anotimpurilor a fost compusă sub formă de concert de vioară individual, Acestea au făcut 
parte iniţial dintr-un set mai mare de douăsprezece concerte (Vivaldi, Opus 8), întitulate 
Concursul dintre Armonie și Invenţiune, E 

participanții terminau de completat scalele sau după o pauză, în cazul în 
care aceștia o solicitau, 


4.3. Rezultate 


Spațiul afectiv. Măsurătorile repetate ANOVA au indicat că au 
existat diferențe semnificative între părțile concertelor în ceea ce priveşte 
arousalul emotional (F[11, 18]=30.65, p<0.0001, partial P=0.82), valența 
(F[11, 18]=2.69, p<0.002, partial n?=0.064) şi familiaritate (F[11, 18]=10.57, 
p<0.0001, partial 7=0.16). Inspecţia spațiului afectiv a arătat că (Fig. 4.1) 
toate părțile muzicale au fost percepute ca plăcute (adică având valența 
emoțională peste trei), cu Adagio Molto Toamna având cel mai mic scor 
(scor=3.63) de valență (adică mai puţin plăcută), iar Allegro Primăvara 
cel mai mare scor de valență (scor=4.67). Arousalul emotional al părților 
muzicale a variat de la cea mai puţin activatoare parte, Largo e Pianissimo 


png EEE -Atego sprig 1 
(e Largo E Pianissimo Sempre Spring 
Alegre Spring 2 
4 Alegro Non Moto Summer 
+0 4 Adagio Summer 
=: ‘A Tempo impetuoso D'estate Summer 
e Alego Autumn 
300 HHH Ha HHHH engi moto utuma 

> Blego Non Motto Winter 
2 = Largo Winter 

000 bbei 

Figura 4,1. Spaţiul afectiv al Anotimpurilor lui Vivaldi 

Sempre Primăvara (scor=1.63), la cea mai activatoare, Furtuna de vară Vara 
(scor=4.47), a 

Comparatii ale emoţiilor între muzicieni şi non-muzicieni, Pentru a 
controla diferențele de familiaritate cu stimulii muzicali, am comparat 
mai întâi scorurile obținute la familiaritate între muzicieni şi non- 
muzicieni. Rezultatele testelor Student ! au indicat că, în comparație 
cu non-muzicienii, muzicienii au raportat un nivel de familiaritate mai 
mare la toate fragmentele (t[10]=13.08, p<0.0001, Cohen d=1.36). Singura 
excepție a fost Allegro Primăvara, care le-a fost la fel de cunoscută atât 
muzicienilor, cât şi non-muzicienilor, Prin urmare, am inclus scorurile la 
familiaritate în analizele ANCOVA, care au comparat arousalul emoţional 
şi valența dintre muzicieni şi non-muzicieni, pentru toți stimulii muzicali, 
cu excepția părții Allegro Primăvara. Este important de menţionat că nu 
au existat diferente ale dispozitiei afective anterioare între muzicieni şi 
non-muzicieni (adică media scorurilor PANAS + SEM: 27.63 + 2.81 pentru 
muzicieni şi 29.07 + 6.59 pentru non-muzicieni). În consecință, această 
variabilă nu a fost inclusă drept covariată în următoarele analize statistice. 

Educaţia muzicală a avut un efect semnificativ asupra scorurilor 
arousalului emotional la Adagio Molto Toamna (F[1, 28]=7.25, p<0.01, 
partial 1°=0.2), muzicienii percepând această parte ca fiind mai putin 
activatoare decât non-muzicienii. Au mai existat diferente semnificative 
între scorurile de valență emoţională ale Allegro Non Molto Vara (F[1, 28] 
=5.63, p<0.02, partial 1'=0.13). Muzicienii au perceput acest fragment 
muzical ca fiind mai plăcut decât non-muzicienii. 


4.4. Discuţii 


Acest studiu a explorat spațiul afectiv al compoziţiei lui Vivaldi, 
Anotimpurile, precum şi potentialele diferente dintre muzicieni şi non- 
muzicieni în ceea ce priveşte emoţiile induse de această lucrare muzicală. 
În conformitate cu alte linii de studii, care au susținut că utilizarea pieselor 
muzicale întregi — sau cel putin a unor fragmente coerente din punct de 
vedere muzical şi dramatic - au o validitate mai mare atunci când se 
studiază răspunsurile afective la muzică (Baltes şi colab., 2011; Levitin, 
2006; Rickard, 2004), obiectivul acestui studiu a fost cartografierea spaţiului 
afectiv a celor 12 părți care alcătuiesc Anotimpurile. S-a mai argumentat, 
de asemenea, că efectele educaţiei muzicale asupra procesării muzicii 
sunt diferite şi pot fi mai puţin evidente atunci când sunt folosiţi stimuli 

muzicali scurţi (Dalla Bella şi colab., 2003). De aceea, utilizarea, în acest 
studiu, a întregii compoziții Anotimpurile, a oferit un cadru experimental 
potrivit pentru observarea efectelor educației muzicale asupra emoțiilor 
induse de muzică. 

Vivaldi a dorit să sugereze în cele patru concerte care alcătuiesc 
compoziţia sa caracteristicile diferitelor anotimpuri, pe care, de altfel, 
le-a şi prefațat cu sonete explicatorii. Fiecare dintre cele patru concerte 
ale Anotimpurilor include o parte largo centrală, precedată şi urmată de 
două parti mai rapide, în care se alternează pasajele muzicale solo cu tutti 
— pasajele de tutti exprimă atmosfera afectivă dominantă a fragmentului 
(de exemplu, voioşie în prima parte a anotimpului Primăvara, înfrigurare, 
spaimă pentru prima parte din Iarna), în timp ce părțile solo descriu 
detalii pictoriale sau aluzii sonore (de exemplu, ciripit de păsări, o 
căzătură pe gheața lucioasă) (Pincherle, 1957). În concordanţă cu intenția 
compozitorului de a exprima diferite sentimente asociate cu cele patru 
anotimpuri şi luând în considerare diferențele de dinamică (adică de la 
piano, în cele mai mângâietoare momente, la forte în cele mai intense) şi 
tempo (adică de la rar la repede), ne-am aşteptat ca cele patru concerte 
să acopere întregul spaţiu afectiv, iar părţile lor să reprezinte valențe 
negative şi pozitive cu diferite grade de arousal emoțional. 

O inspecţie vizuală a spaţiului afectiv prezentat în fig. 4.1 arată 
clar că părțile muzicale cu dinamică lentă au avut cele mai mici scoruri 
de arousal. Partea Largo e pianissimo sempre din Primăvara a fost cel mai 
putin activatoare parte din toate concertele. De aceea, rezultatele de față 
sugerează că diferenţele de tempo sunt cele care au avut o influența 
majoră asupra arousalului emoțional perceput în părţile muzicale 
care alcătuiesc Anotimpurile lui Vivaldi. În plus, aceste rezultate extind 
observaţii anterioare asupra relaţiei dintre tempo-ul muzical şi arousalul 
emoţional (Holbrook, 1990; Husain, Thompson şi Schellenberg, 2002; 
Scherer şi Zentner, 2001). 

Scorurile de valență au fost distribuite exclusiv în jumătatea dreaptă 
a spaţiului afectiv, adică toate părţile muzicale au fost percepute ca fiind 
plăcute. Totuşi, au existat diferenţe semnificative între scorurile de valență 
ale diferitelor părţi de concert. De pildă, Adagio molto din Toamna a fost 
perceput ca cel mai puţin plăcut, iar primul Allegro din Primăvara a fost 
perceput ca cel mai plăcut. În timp ce primul sugerează pacea adormirii 
câmpului care urmează după sărbătoarea culesului, al doilea sugerează 
bucuria asociată cu cântul voios al păsărilor, curgerea lină a pârâurilor şi 
adierea blândă a zefirului. Prin urmare, diferenţa de valență dintre aceste 

momente muzicale pare să facă distincție între pacea şi voioşia pe care 
compozitorul a dorit să le sugereze. Allegrospring este cea mai populară şi 
mai cunoscută parte muzicală a Anotimpurilor lui Vivaldi, fapt confirmat şi 
de rezultatele acestui studiu în care nu au existat diferenţe de familiaritate 
între muzicieni şi non-muzicieni. Nu în mod întâmplător, extrase din 
această parte muzicală au fost utilizate în cercetări de psihofiziologie 
anterioare, ca stimuli muzicali care exprimau bucuria. De pildă, folosind 
fragmente de câteva secunde din această parte muzicală, Krumhansl 
(1997) a descoperit că acestea induceau emoții de bucurie, amuzament 
şi mulțumire, care au fost asociate cu creşterea frecvenţei respiratorii şi 
scăderea profunzimii respiratorii. Emofiile plăcute şi activatoare asociate 
cu această parte muzicală din Anotimpurile de Vivaldi se poate să fi 
contribuit la marea ei popularitate între ascultători. 

Literatura care se ocupă cu efectele educației muzicale asupra 
procesării muzicii indică faptul că diferențele dintre muzicieni şi non- 
muzicieni ar putea fi mai subtile decât ne-am fi aşteptat. Persoanele fără 
o educație muzicală formală, dar cu o suficientă expunere la idiomul lor 
cultural muzical sunt „ascultători experimentați”, care sunt capabili să 
utilizeze aceleaşi principii gramaticale structurale muzicale ca şi experții 
muzicieni, deşi „într-un mod mai limitat” (Lerdhal şi Jackendoff, 1983). De 
pildă, non-muzicienii folosesc în mod efectiv principiile tonale ale muzicii 
vestice cu scopul de a diferenția melodiile tonale de melodiile atonale 
(Bartlett si Dowling, 1980; Frances, 1988). S-ar putea oare aceasta extinde 
şi la emoțiile induse muzical? Ce anume ar face atunci diferența dintre 
ascultătorii cu experienţă şi muzicienii cu educaţie muzicală formală şi ce 
ar putea însemna aceasta? 

Comparând între grupuri de muzicieni şi non-muzicieni, acest 
studiu a descoperit doar două diferente semnificative care se relationeaza 
cu arousalul emoţional declanşat de Adagio molto Toamna şi cu valența 
emoţională indusă de Allegro non-molto Vara. Credem că nu în mod 
întâmplător aceste părți muzicale au fost asociate cu diferențe afective 
între muzicieni şi non-muzicieni. Judecata estetică a muzicienilor poate 
fi concentrată pe noutatea şi originalitatea muzicii (Ystok şi colab., 2009) 
— în acest caz, ei fiind mai familiari cu trăsăturile stilului muzical baroc, 
partea Adagio din Toamna e posibil să le fi apărut ca mai originală şi, astfel, 
mai incitantă, Un fapt notabil este că, probabil, însuşi Vivaldi a socotit 
această parte ca fiind în mod special originală, din moment ce a revenit 
la ea şi, printr-o simplă transpozitie, a transformat-o în partea de mijloc 
(II Sonno) a Opus-ului 10, no, 2 (Pincherle, 1957). Probabil tot noutatea şi 

originalitatea stau la baza mecanismelor prin care muzicienii din acest 
studiu au perceputca fiind mai puțin plăcută partea Allegro Non-Molto Vara 
decât non-muzicienii. Citand din analiza muzicală a lui Picherle (1957, p. 
192), această parte din Vara „se retrage pe un tărâm mai convențional, 
cu ornamentatii turbulente, care intenționează să descrie [...] furtuna de 
vară”, Pe scurt, noi am descoperit doar diferențe discrete de afectivitate 
între muzicieni şi non-muzicieni şi sugerăm că aceste diferențe se 
datorează cunoaşterii gramaticii muzicale ca urmare a educaţiei muzicale 
formale, care oferă muzicienilor un avantaj atât în aprecierea originalității 
unei piese muzicale, cât şi în detectarea modificărilor fine la nivelul 
structurii muzicale (de exemplu, dinamică, intensitate, instrumentatie, 
norme tonale etc.). 

Principala limită a acestui studiu se asociază cu mărimea mai 
degrabă mică a eşantionului. Deşi, conform standardelor tradiționale 
statistice, eşantionul este potrivit pentru compararea dintre emoțiile 
muzicienilor şi non-muzicienilor, s-ar putea ca acesta să fie, totuşi, prea 
mic pentru a susţine scorurile de arousal şi valență din acest studiu 
ca norme afective. Deşi admitem că sunt exploratorii, aceste scoruri 
reprezintă prima tentativă de cartografiere a spaţiului afectiv al unei 
întregi compoziţii muzicale. Presupunem, de asemenea, că observaţiile 
prezente asupra valentei pozitive pentru toate părțile din Anotimpurile 
de Vivaldi, ar putea explica cel putin partial larga popularitate de care 
se bucură aceste concerte. Considerând că un motiv obişnuit pe care îl 
invocă oamenii pentru ascultarea muzicii se referă la efectele sale pozitive 
asupra reglării emoţionale şi vigilentei (DeNora, 1999; Juslin şi colab., 
2008; Sloboda şi colab., 2001), oamenii ar putea căuta expunerea la o 
asemenea muzică intenționat, utilizând-o ca formă a unei psihoterapii 
auto-administrate (Sloboda, 1985). Studiul de faţă s-ar putea să aibă unele 
implicaţii şi pentru cercetarea clinică. S-a arătat că o asemenea muzică 
activatoare şi plăcută reduce simptomele de burn-out şi creşte calitatea 
vieţii la pacienții cu burn-out (Brandes gi colab., 2009). De asemenea, 
contribuie la intensificarea recuperării memoriei verbale şi a concentrării 
atenției şi previne apariția dispozitiei afective negative în stadiile timpurii 
de după accidente vascular-cerebrale (Sarkamo şi colab., 2008). Rezultatele 
prezente informează potentiala utilizare a Anotimpurilor de Vivaldi in 
aceste interventii. 

O altă limită a acestui studiu ar consta in posibilitatea ca, 
datorită faptului că am utilizat măsurători simple, lingvistice, ale 
arousalului gi valen{ei, bazate pe modelul circumplex al lui Russel, sa 

fi subestimat diferenţele dintre muzicieni şi non-muzicieni. Măsurători 
multidimensionale ale emoțiilor induse de muzică, cum ar fi Scalele 
de Emotii Muzicale Geneva (Zentner şi colab., 2008), sunt tot mai des 
folosite şi chiar noi le-am utilizat în alte studii (Baltes şi colab., 2011; cap. 
3,5). Totuşi, în acest studiu am decis să alegem o măsurătoare simplă 
a emotiei, din cauză că aceasta s-a dovedit, în cercetări anterioare, a fi 
simplu de aplicat, cu grad mare de fidelitate şi a permis compararea 
directă a diferitelor emoţii, bazându-se pe dimensiuni reprezentative ale 
arousalului şi valentei emoţionale (Bigand şi colab., 2005; Flores-Gutierrez 
şi colab., 2007; Scherer, 2004). Cu toate acestea, s-ar putea ca muzicienii să 
fie antrenați să identifice şi să exprime o mare varietate de emoţii asociate 
cu muzica şi, în consecinţă, utilizarea măsurătorilor globale ale emoțiilor 
ar putea subestima diferențele dintre muzicieni şi non-muzicieni, în ceea 
ce priveşte emoţiile induse de muzica. 

concluzie, acest studiu a descoperit că toate părțile din 
Anotimpurile de Vivaldi sunt percepute ca plăcute, cu părțile mai lente care 
au indus mai putin arousal emotional decât părțile mai rapide. În plus, am 
descoperit diferenţe discrete în ceea ce priveşte emoțiile pe care această 
muzică a indus-o muzicienilor şi non-muzicienilor şi sugerăm că aceste 
diferenţe sunt asociate cu focalizarea mai intensă a muzicienilor asupra 
trăsăturilor originale ale unor parti muzicale în relație cu celelalte. Acest 
studiu încurajează eforturile de cartografiere a spațiului afectiv al unor 
compoziții muzicale întregi, ceea ce ar fi deosebit de util în intervențiile 
comportamentale care au ca scop susținerea reglării emoționale în viața de 
zi cu zi, dar şi în intensificarea recuperării cognitive în populația clinică. 

Manipularea empatiei cognitive 
influențează emoţiile induse de 
muzică și corelatele fiziologice ale 
acestora! 


5.1. Introducere 


Empatia se referă la capacitatea unei persoane de a înțelege emoția 
şi de a răspunde experienţei emoţionale a unei alte persoane (Decety 
şi Jackson, 2006). Pe lângă tendinţele de a imita automat (contaminare 
emoțională) expresiile emoţionale ale altei persoane (Hatfield, Rapson şi 
Le, 2009), empatia mai implică încercarea deliberată de a imagina ce simte 
şi gândeşte cealaltă persoană (Batson şi colab., 1997). Această abilitate de 
a intra în rolul altcuiva este cunoscută sub numele de empatie cognitivă 
(Davis, Hull, Young şi Warren, 1987). Mecanismele neurofiziologice 
implicate în empatia cognitivă se suprapun în mare măsură peste cele 
implicate în procesarea emoţiei (Carr, lacoboni, Dubeau, Mazziotta şi 
Lenzi, 2003; Preston şi colab., 2007; Ruby şi Decety, 2004). Totuşi, empatia 
cognitivă mai recrutează şi regiuni cerebrale asociate cu funcțiile executive, 
care sunt necesare pentru a distinge în mod adaptativ perspectiva 
proprie de cea a celorlalţi (Decety şi Jackson, 2006; Ruby şi Decety, 2004), 


1 A.C. Miu & F,R, Balteș, (2012) Empathy Manipulation Impacts Music-Induced Emotions: 
A Psychophysiological Study on Opera. PLoS ONE 7(1): e30618. doi:10.1371 journal. 


pone,0030618. 

Relationarea cognitivă cu experiența emoțională a altcuiva induce tipare 
de activare neurovegetativă echivalente cu cele asociate cu imageria 
emoțională personală (Preston şi colab., 2007). În plus, acurateţea emp atică 
poate depinde de gradul de sincronizare fiziologică dintre observator şi 
ținta observată (Levenson şi Ruef, 1992). De aceea, este util să explorăm 
impactul empatiei asupra emoţiei, utilizând atât măsurători subiective, 
cât şi fiziologice (Rae Westbury şi Neumann, 2008). 

În ultimul deceniu, a existat o renaştere a interesului pentru 
cercetarea muzicii şi a emoțiilor (Hunter şi Schellenberg, 2010; Juslin, 
Liljeström, Văstfjăll şi Lundqvist, 2010). Studiile psihofiziologice au adus 
o contribuţie unică la ideea că ascultătorii muzicii nu numai că percep 
emoțiile in muzică, dar şi că trăiesc emoții autentice, care sunt asociate cu 
modificări subiective, comportamentale şi fiziologice (Krumhansl, 1997; 
Lundqvist, Carlsson, Hilmersson şi Juslin, 2009; Nyklicek, Thayer şi Van 
Doornen, 1997). Teorii din ştiinţele cognitive au argumentat că empatia 
joacă un rol important în emoțiile induse de muzică, evidențiind fie 
contaminarea emoțională (Juslin şi colab., 2010; Overy şi Molnar-Szakacs, 
2009), fie empatia cognitivă (Livingstone şi Thompson, 2009; Scherer şi 
Zentner, 2001). 

Scherer şi Zentner (2001) au explicat modul în care empatia 
cognitivă poate fi una dintre căile centrale (adică cele care implică sistemul 
nervos central) prin care muzica induce emoții. Bazându-se pe expresiile 
emoționale ale interpretului (de exemplu, culorile vocale, expresiile 
faciale, gesturile), ascultătorii presupun că interpreţii trăiesc emoții şi, 
înțelegând că aceste emoții sunt asociate cu evenimente imaginare, ei ar 
putea să se simtă în siguranţă răspunzând in mod deliberat cu emoţii 
similare (chiar negative). Impactul interpretării muzicale poate fi astfel 
asociat cu acuratețea empatică, care depinde atât de expresivitatea 
emoțională a țintei observate, cât şi de empatia observatorului (vezi Zaki, 
Bolger şi Ochsner, 2008, 2009), În plus, experiența muzicală ar putea fi 
considerată un fel de „ladă cu nisip afectivă” (engl., affective sandbox), care 
ar permite ascultătorilor să facă explorare emoţională şi testare de ipoteze 
într-un mediu sigur (Livingstone şi Thompson, 2009), 

Cercetătorii au început doar de curând să exploreze aceste ipoteze. 
Un studiu de egantionare a experienţei zilnice (Juslin, Liljestrom, Vastfjall, 
Barradas și Silva, 2008) a cerut participanţilor să identifice mecanismele 
psihologice prin care muzica pe care ei o ascultau inducea emoții. Cel 
mai frecvent raportată a fost imageria vizuală (32% din toate cazurile), 
împreună cu răspunsurile trunchiului cerebral. Cele două mecanisme au 

fost semnificativ mai des raportate decât memoria episodică, imageria 
vizuală, conditionarea evaluativă, expectanfa muzicală şi evaluarea 
cognitivă (Juslin şi colab., 2010). Feedback-ul facial şi neurovegetativ 
(Lundqvist şi colab., 2009), precum şi activarea sistemului neuronal 
de tip oglindă al creierului (Molnar-Szakacs şi Overy, 2006; Overy şi 
Molnar-Szakacs, 2009) s-ar putea să stea la baza implicării mecanismului 
contaminării emoţionale în emoțiile induse de muzică. Utilizând o 
măsurătoare a „empatiei muzicale” (adică un stil cognitiv de procesare 
a muzicii, mai degrabă decât o trăsătură generală), Garrido and Schubert 
(2011) au descoperit că aceasta a explicat o porțiune semnificativă din 
varianta plăcerii ascultării unei muzici cu conținut negativ. În fine, s-a 
descoperit că empatia ca trăsătură a prezis uimirea pe parcursul unui 
spectacol de operă live (vezi Cap. 3). Deşi importante, aceste rezultate 
confirmă doar asocierea dintre empatia ca trăsătură şi emoțiile induse 
de muzică. Sunt necesare însă studii experimentale care să manipuleze 
empatia pe parcursul ascultării muzicii, cu scopul de a oferi susținere 
ipotezei conform căreia empatia este un mecanism al emoțiilor induse 
prin muzică. Studiile ar trebui, de asemenea, să realizeze o distincție între 
diferitele aspect ale empatiei (de exemplu, empatia ca trăsătură, empatia 
cognitivă). 

Obiectivul principal al acestui studiu a fost testarea relaţiei cauzale 
dintre empatia cognitivă şi emoțiile induse de muzică. Empatia cognitivă 
a fost manipulată pe parcursul ascultării muzicii şi am măsurat emoțiile 
induse de muzică şi activitatea fiziologică. Am utilizat doi stimuli 
muzicali: unul cu un conţinut emoțional vesel, iar celălalt cu un conținut 
emoțional trist, cu scopul de a testa efectele empatiei asupra emoțiilor 
induse de ascultarea muzicii cu valență emoțională divergentă. Ipoteza 
generală a fost că, în comparaţie cu empatia scăzută, condiţia de empatie 
mare va duce la creşterea emoțiilor induse de muzică şi a activității 
fiziologice. Considerând că reprezentările multimodale ale muzicii care, 
pe lângă sunete, încorporează expresii faciale, gesturi şi posturi corporale, 
vor facilita empatia cu interpretul (Livingstone şi Thompson, 2009), am 
utilizat două înregistrări video ale celor două piese muzicale interpretate 


în concerte, 

5.2. Materiale și metode 


5.2.1, Participanți 


În acest studiu au fost incluşi N=56 de participanţi (47 de femei; 
media de vârstă =22.4 ani), Aceştia nu au avut o educație muzicală 
semnificativă. Niciunul dintre participanți nu a raportat probleme 
medicale cardiovasculare sau neurologice şi nu urmau niciun tratament 
(de exemplu, anxiolitice, antagonişti beta-adrenergici) care ar fi putut 
interfera cu măsurătorile fiziologice utilizate în acest studiu, Participanţii 
au fost rugaţi să nu consume alcool sau cafeină şi să nu fumeze, cu cel 
puţin patru ore înainte de experiment. Ei au completat un acord semnat 
prin care consimteau să participe la acest studiu, iar procedurile au 
întrunit recomandările Declaraţiei de la Helsinki AMA pentru studiile 
umane. 


5.2.2. Materiale 


Am utilizat doi stimuli muzicali: Gelido in ogni vena, o arie din opera 
Il Farnace de Antonio Vivaldi şi Rataplan, un cântec compus de Maria 
Malibran. Amândouă piesele muzicale au fost interpretate în concerte de 
Cecilia Bartoli şi sunt disponibile pe DVD-uri comerciale. Aria Gelido in 
ogni vena descrie suferința unei mame care este în pericol de a-şi pierde 
fiii, în timp ce cântecul Rataplan descrie marșul vesel al unui toboșar care 
însoţeşte un batalion militar victorios. Amândouă înregistrările prezintă 
prim-planuri ale interpretei care şi-a susținut cântul cu expresii faciale 
şi gesturale. Înregistrările video au fost subtitrate în limba română şi au 
fost prezentate pe un monitor de 50 de cm, utilizând difuzoare. Înainte 
de începerea experimentului, am făcut un test de sunet, iar participanții 
au avut oportunitatea de a-şi ajusta intensitatea sunetului la un nivel 
confortabil, 


5,2.3 Măsurători subiective 


Am utilizat Scalele de Afectivitate Pozitivă şi Negativă (PANAS) 
pentru a măsura dispoziţia înainte de experiment (adică din ultimele 
săptămâni până în prezent) (Watson şi Clark, 1994), Chestionarul de 
empatie Toronto (TEQ) măsoară empatia ca trăsătură, definită caintelegerea 
clară a stării afective a celuilalt (Spreng, McKinnon, Mar şi Levine, 2009). 

Am folosit Scala Muzicală Emotional’ Geneva (GEMS) pentru a măsura 
următoarele emoţii induse de muzică: uimire, transcendent, tandrete, 
nostalgic, pace, putere, voioşie, tensiune şi tristeţe (Zentner, Grandjean şi 
Scherer, 2008). 


5.2.4, Măsurători fiziologice 


Electrocardiograma (ECG), conductanţa electrică a pielii şi respirația 
au fost înregistrate continuu pe parcursul experimentului, utilizând 
sistemul Biopac MP150 şi electrozi şi transductori specifici. 


> Frecvența cardiacă si variaţia frecvenţei cardiace 

Am înregistrat ECG utilizând electrozi Ag/AgCl de unică folosință, 
plasați într-o configuraţie de tip II modificată, cu o rată de eşantionare 
de 500Hz/s şi amplificati cu ajutorul modulelor speciale ECG100C. Am 
inspectat vizual înregistrările, apoi, pentru a exclude artefactele, le-am 
editat în programul AcqKnowledge 3.9.0.17, după care toate înregistrările 
au fost analizate utilizând Nevrokard 7.0.1 (Intellectual Services, 
Ljubljana, Slovenia). Am calculat HR şi următorii indici ai variaţiei HR 
(engl., HRV) în domeniile frecvență: puterea în banda de înaltă frecvență 
(HF) a variaţiei frecvenței cardiace (-0.15-0.4 Hz la adulţi); puterea în 
banda de joasă frecvenţă (0.05-0.15 Hz) a HRV şi raportul LF/HF. Ultimele 
trei măsurători, obţinute prin analiză spectrală, sunt raportate în unități 
normalizate (vezi Task Force Report, 1996). HF reflectă modularea vagală 
a inimii, în timp ce LE reflectă interacțiunea complexă dintre influențele 
simpatice şi vagale (Eckberg, 1997; Kingwell şi colab., 1994; Miu, Heilman 
şi Miclea, 2009), Aceste măsurători au fost derivate din fiecare nivel de bază 
şi condiţie experimentală, Analizele statistice ale HF au inclus frecvenţa 
respiratorie drept covariată, pentru a controla influența respirației asupra 
acestei măsurători, Prin urmare, în rezultatele raportate am controlat 
influenţa respirației asupra HF, 


» Nivelul conductanței electrice 

După curăţarea şi abradarea pielii palmelor, am atașat electrozii 
TSD203 pentru răspunsuri electrodermale, umpluti cu gel isotonic, pe 
suprafeţele volare ale degetelor index şi medius, Pentru amplificarea 
nivelului conductanjei electrice a pielii (SCL) am utilizat module speciale 
GSR100C, Am estimat SCL prin extragerea ariei de sub curbă (uS/s) din 

fiecare linie de bază şi condiţie experimentală, după ce, în prealabil, 
am filtrat înregistrările SCL prin aplicarea funcţiei diferenţiale (engl, 
difference) din programul AcqKnowledge (Bechara, Damasio, Damasio şi 
Lee, 1999; Miu, Heilman şi Houser, 2008), 


> Frecvența respiratorie 

Am măsurat respirația cu ajutorul unei benzi de respira tie plasată în 
jurul sternului, sub sâni. Datele au fost înregistrate cu modulul RSP100C 
şi transductorul TSD201 ale sistemului Biopac. TSD201 poate măsura 
tipare respiratorii abdominale şi toracice de la lente la foarte rapide, fără 
pierderi în amplitudinea semnalului sau în linearitatea optimă. Frecvența 
respirației (engl., RR), în cicli pe minut, a fost calculată respirație de 
respirație cu ajutorul programului AcqKnowledge. 


>Transformatea datelor brute 

Pentru măsurătorile fiziologice, am calculat diferențele de scoruri, 
prin scăderea fiecărui nivel de bază (adică perioada de relaxare care 
preceda fiecare condiţie a experienței muzicale) din măsurătoarea făcută 
în timpul condiției experimentale corespunzătoare (Baltes, Avram, Miclea 
şi Miu, 2011; Kreibig, Wilhelm, Roth şi Gross, 2007). Scorurile brute au 
fost apoi transformate în scoruri standard T, pentru normalizare. 


5.2.5. Procedura 


Imediat ce au ajuns în laborator, fiecare participant a completat 
PANAS şi TEQ. După o perioadă de habituare în timpul căreia 
participanţilor li s-a explicat că lise vor face câteva măsurători non-invazive 
pe parcursul ascultării muzicii, participanţilor li s-au ataşat atât electrozii 
pentru SCL şi ECG, cât şi banda transductorului de respiraţie. Apoi, ei 
au urmărit fiecare înregistrare muzicală cu instrucțiuni pentru empatie 
mare sau mică (adaptate după Van Lange, 2008). În condiţia de empatie 
mare, participanții au fost instruiți să-şi imagineze cât mai viu posibil 
ce simte interpretul în legătură cu ceea ce descria muzica şi să încerce 
să simtă și ei acele emoţii; în condiţia de empatie mică, participanţii au 
fost instruiți să adopte o perspectivă cât mai obiectivă față de ceea ce era 
descris în muzică gi să încerce să nu se lase influențați de emoţiile pe care e 
posibil să le simtă interpretul, Ordinea stimulilor muzicali şi a condiţiilor 
experimentale ale empatiei a fost contrabalansată, Activitatea fiziologică a 
fost continuu înregistrată pe parcursul perioadelor de ascultare a muzicii. 

Fiecare condiţie a fost precedată de 5 minute de pauză în timpul căreia au 
fost înregistrate nivelurile de bază fiziologice. Participanţii au completat 
GEMS după fiecare episod de ascultare a muzicii, fiind specific instruiți 
să evalueze emoțiile pe care le-au simţit în timp ce au ascultat muzica, 
La finalul unei condiţii experimentale, în caz că nu doreau o pauză, 
participanţii puteau să treacă la următoarea condiţie experimentală. 


5.2.6. Analize statistice 

Am utilizat teste + Student şi ANOVA pentru a verifica dacă au 
existat diferențe semnificative între grupurile cu empatie mică şi cele 
cu empatie mare. Am folosit analize de regresie pentru a determina 
dacă empatia ca trăsătură s-a asociat cu emoțiile induse de muzică şi cu 
activitatea fiziologică. Rezultatele sunt raportate în grafice ca medii + o 
abatere standard a mediilor (SEM). Toate analizele au fost efectuate în 
programul SPSS. 


5.3. Rezultate 


Controlul manipulării. Nu au existat diferenţe semnificative în ceea 
ce priveşte dispoziţia sau empatia ca trăsătură între grupurile cu empatie 
mare şi mică (vezi Tabelul 5.1) 


Tabelul 5.1. Diferențe interindividuale de dispoziţie şi empatie ca 


trăsătură 
Măsurătoare Dispozitie Empatie ca trăsătură 
(Scoruri PANAS) (Scoruri TEQ) 
Afectivitate Afectivitate 

Conditie pozitivă negativă 

Empatie (manipulată) — 33.46 + 1,03 21,92 £1.18 63.85 + 1.14 
mică 

Empatie (manipulată) 33.74 +1.12 21,8 + 1,17 64.37 + 1.23 


mare 
Notă: Numerele din table sunt medii + 1 abatere standard. Prescurtări: PANAS, Positive and 
Negative Affect Schedule; TEQ, Toronto Empathy Questionnaire. 


Scanned with CamScanner 


150 Emofiile induse de muzică 


Empatia ca trăsătură. Analizele de regresie au indicat că diferențele 
individuale în empatie au prezis semnificativ tristeţea (R’=0.131, f=0.363, 
p<0.01), uimirea (R2=0.092, f=0.303, p<0.05) şi transcendența (R:=0.08, 
B=0.282, p<0.05) raportate după ascultarea lui Gelido (vezi Figura 5.1). 
Empatia ca trăsătură nu a fost semnificativ asociată cu emoţiile raportate 
după ascultarea lui Rataplan şi nici cu activitatea fiziologică în timpul 
vreuneia dintre arii. 


Sa ses es OTS oo ORE GS 074 MO TIS TS TIS 
Empat (TE) 


Figura 5.1. Corelatii între empatia ca trăsătură şi tristeţea (A), uimirea 
(B) şi transcendenta (C= induse de Gelido. Prescurtări: TEQ, Toronto 
Empathy Questionnaire; GEMS, Geneva Emotional Music Scales 


Empatia manipulată. În comparație cu empatia scăzută, condiția de 
empatie ridicată a crescut nivelul nostalgiei (F[1, 54]=8.87, p<0.01, partial 
10.16) şi al tristetii (F[1, 54]=7.24, p<0.01, partial r?=0.12) raportate după 
ascultarea lui Gelido (vezi Figura 5.2A) şi nivelurile puterii (F[1, 54]=8.15, 
p<0.01, partial n7=0.15) şi voioşiei (F[1, 54]=4.28, p<0.05, partial n:=0.06) 
după ascultarea lui Rataplan (vezi Fig. 5.2B). 

În plus, in comparație cu faza experimentală de empatie mică, 
empatia mare a scăzut SCL (F[1, 54]=12.06, p<0.01, partial 1°=0.15) în 
timpul lui Gelido (vezi Figura 5.3A) şi a crescut HR (F[1, 54]=4.07, p<0.05, 
parțial n'=0,08) şi RR (F[1, 54]=10.19, p<0.01, partial 12=0.21) pe parcursul 
lui Rataplan (vezi Figura 5,3B), 

W High Empathy 4 Bh High Empathy 


Figura 5.2, Comparatie intre conditiile de empatie mare si micd asupra 
emoţiilor induse de Gelido (A) si Rataplan (B). Prescurtări: GEMS, 
Geneva Emotional Music Scales. 

*p<0.05, * p < 0.01. 

Figura 5,3, Comparație între condițiile de empatie mare şi mică asupra 
modificărilor fiziologice din timpul ascultării lui Gelido (A) şi Rataplan (B). 
Prescurtări: SCL, nivelul conductanţei electrice a pielii, HR, frecvenţa cardiacă; 
LF, puterea în banda de mică frecvenţă a HRV; HF, puterea în banda de mare 
frecvenţă a HRV; RR, frecvenţă respiratorie. * p < 0.05, ** p < 0.01 


Scanned with CamScanner 


152 Emofiile induse de muzică 
——— 


5.4, Discuţii 


Două linii de rezultate raportate în acest studiu au legat empatia de 
emoţiile induse de muzică. Cea mai importantă dovadă a acestei legături 
s-a bazat pe manipularea empatiei cognitive şi a arătat că eforturile 
deliberate făcute de ascultători, de a empatiza cu interpreta ariei şi de a-şi 
imagina sentimentele acesteia asociate cu muzica pe care ea o interpreta, 
au facilitat emoțiile induse de muzică şi activitatea fiziologică. Efectele 
au fost foarte specifice în două feluri. În primul rând, emoțiile facilitate 
de empatie au fost strâns legate de conţinutul emotional al muzicii: in 
condiția de empatie mare comparată cu cea de empatie mică, nostalgia şi 
tristețea au crescut după ascultarea lui Gelido, în timp ce puterea şi voioşia 
au crescut după ascultarea lui Rataplan. Aceste rezultate evidențiază 
faptul că empatia se bazează pe înțelegerea stării psihice a țintei observate 
(Decety şi Jackson, 2006; Livingstone şi Thompson, 2009), care, în acest 
caz, s-a referit la gândurile şi sentimentele pe care interpreta le-a avut în 
legătură cu muzica. Selectivitatea acestor efecte nu ar fi putut fi descoperite 
dacă nu am fi folosit un chestionar multidimensional al emoțiilor induse 
de muzică, aşa cum este GEMS (Zentner şi colab., 2008). În al doilea 
rând, empatia a modificat activitatea fiziologică într-o manieră care a 
fost coerentă cu emoțiile induse de muzică. În comparație cu empatia 
mică, condiția de empatie mare a scăzut SCL, pe parcursul lui Gelido, 
şi a crescut HR şi RR, în timpul ascultării lui Rataplan. Studii anterioare 
au arătat că tristețea indusă de muzică a fost asociată cu scăderea SCL 
(Balteş, Avram şi colab., 2011; Khalfa, Isabelle, Jean-Pierre şi Manon, 2002; 
Krumhansl, 1997), iar bucuria a corelat cu creşterea HR şi RR (Bernardi 
şi colab., 2009; Nyklicek şi colab., 1997). În plus, creşterea HR a mai fost 
asociată cu imaginarea sentimentelor altor persoane (Preston şi colab., 
2007). De aceea, acest studiu a arătat că empatia cognitivă a intensificat 
în mod selectiv emoțiile care au fost asociate cu conţinutul muzicii şi a 
dus la creşterea coerenţei acestor emoții cu modificările fiziologice. Din 
câte știm, acesta este primul studiu care implică în mod cauzal empatia 
cognitivă în geneza emoțiilor muzicale şi susține perspectiva conform 
căreia acest mecanism este o cale centrală prin care muzica induce emoții 
(Scherer şi Zentner, 2001). 

A doua linie de rezultate a fost legată de empatia ca trăsătură. În 
acest set de rezultate, empatia ca trăsătură a prezis semnificativ tristețea, 
uimirea şi transcendenţa, după ascultarea lui Gelido, Această descoperire 
este în acord cu cercetări anterioare care s-au focalizat asupra „empatiei 

muzicale” şi a plăcerii trăirii emoțiilor negative în muzică (Garrido şi 
Schubert, 2011) sau asupra empatiei şi a unor emoţii precum uimirea, 
trăite pe parcursul urmăririi unui spectacol de operă live (vezi Cap. 3). 
Ne-am putea pune întrebarea de ce empatia ca trăsătură nu s-a asociat 
şi cu emoţii pozitive induse de Rataplan. Studii variate au descris 
interacțiunea dintre empatie şi valența emoțională (Davis şi colab., 
1987; Levenson şi Ruef, 1992) şi ar putea susține afirmaţia că empatia 
ca trăsătură se asociază în mod selectiv cu emoţii negative. Credem că o 
asemenea explicaţie ar fi artificială şi prematură în contextul de față. Este 
posibil ca emoţiile negative (de exemplu, tristețe) induse în laborator să 
fie pur şi simplu mai proeminente decât emoţiile pozitive (Rottenberg, 
Ray şi Gross, 2007), În plus, studiile au început abia de curând să utilizeze 
scale multidimensionale, aşa cum este GEMS, pentru măsurarea emoțiilor 
induse de muzică. Rămâne de verificat dacă empatia ca trăsătură este 
in mod specific asociată cu emoții de o anumită valență sau cu emoții 
specifice induse de muzică (de exemplu, uimire). Studiile viitoare ar putea 
investiga de asemenea, dacă efectele empatiei ca trăsătură şi empatizarea 
activă acționează independent sau nu asupra emoțiilor induse de muzică. 
O idee speculativă ar fi aceea că empatia ca trăsătură mediază efectele 
empatizării asupra emoţiilor. 

Este oare corect să atribuim emoțiile măsurate în acest studiu 
muzicii, dat fiind faptul că am expus participanţii la multiple modalități 
ale interpretării muzicale? Studii anterioare au sugerat că urmărirea 
interpretului ar putea facilita empatia cognitivă (Livingstone şi 
Thompson, 2009). În plus, acuratețea empatică pare să depindă mai mult 
de stimulii vizuali atunci când ţinta comunică emoţii pozitive (Zaki şi 
colab., 2009). Prin urmare, am ales să folosim clipuri video din concerte, 
care au prezentat prim-planuri ale expresiilor faciale şi ale gesturilor 
interpretului în timp ce acesta cânta, din cauză că am crezut că aceasta ar 
intensifica eforturile participanţilor de a empatiza cu interpretul. Totuşi, 
argumentăm că scorurile la GEMS măsurate după fiecare episod muzical 
au reflectat emoţiile induse de muzică din două motive. În primul rând, 
atât expresiile faciale şi gesturile interpretului, cât şi prezentarea versurilor 
facilitează, de obicei, emoţiile pe care muzica le induce (Ali şi Peynirciolu, 
2006; Dahl şi Friberg, 2007; Thompson, Russo şi Quinto, 2008), În al doilea 
rând, am instruit participanţii în mod specific să utilizeze GEMS pentru 
a evalua emoţiile pe care le-au trăit în relaţie cu muzica. Totuşi, studiile 
viitoare s-ar putea să dorească să replice aceste rezultate într-un design 

experimental, care să urmărească emoțiile induse numai de ascultarea 
muzicii şi utilizând pentru comparaţie diferite genuri de muzică. 

concluzie, acest studiu experimental a indicat că empatizarea 
intenționată cu un interpret al muzicii poate modula atât emoţiile 
negative si pozitive induse de muzică, cât şi activitatea fiziologică aferentă 
acestora. Considerând că spectacolele muzicale oferă contextul în care 
ascultătorii caută să vibreze în consens cu emoțiile interpretului în relație 
cu muzica, este posibil ca empatia cognitivă să fie utilizată incidental 
pentru intensificarea emoțiilor estetice în timpul ascultării muzicii in 
viaţa de zi cu zi. 


Scanned with CamScanner 


CAPITOLUL 


CONCLUZII ȘI DISCUȚII FINALE 


Implicații şi prefigurări 


Scanned with CamScanner 


CAPITOLUL 


Concluzii și discuţii finale 


Studiul emotiei a preocupat oamenii de ştiinţă, dar şi filozofii sau 
poeții din cele mai vechi timpuri până în zilele noastre. Cel care a deschis 
însă calea studierii ştiinţifice a emotiei a fost Darwin (1872), urmat de 
James (1894) şi Cannon (1927). Muzica reprezintă un obiect de studiu 
interdisciplinar, ideal pentru înțelegerea ştiinţifică a emoțiilor, limbajului, 
a neuroplasticității, a sistemului motor, a interacțiunilor inter-modale, dar 
şi a altor aspecte ale cognitiei umane. 

Muzica este un fenomen ubicuu, prezent in toate aspectele vieţii 
oamenilor: acasă, în maşină, în magazine, la muncă. Mai mult chiar, o 
căutăm în mod special mergând la concerte, spectacole sau făcând muzică 
noi înşine. Omniprezenţa muzicii în viata oamenilor a fost confirmată de 
studii, care, utilizând metoda eşantionării emoţiilor zilnice, au arătat că, în 
37% din cazuri, participanţii au ascultat muzică, iar, în 64% din episoadele 
muzicale investigate, participanţii au raportat că muzica a influenţat felul 
in care aceştia s-au simţit (Juslin şi colab., 2008). S-a arătat, de asemenea, 
că principala rațiune invocată pentru ascultarea muzicii, a fost efectul ei 
asupra emoțiilor (Sloboda şi O'Neil, 2001). 

În ultimii ani, deficienţele conceptuale ale cercetării emotiei în 
general, dar, mai ales, ale cercetării emotiei în muzică, au fost tot mai 
des criticate (de exemplu, Konecni, 2003; Scherer, 2004). Una dintre 

contribuţiile teoretice ale acestei lucrări constă tocmai în încercarea de a 
defini şi a da o descriere cât mai coerentă principalelor concepte implicate 
în cercetare: emoție, muzică, operă, Urmărind literatura dedicată emotiei, 
am arătat astfel că majoritatea cercetătorilor sunt de acord că emoţiile sunt 
reacţii intense, dar scurte la modificările relevante survenite în mediu 
şi că acestea au câteva subcomponente principale: evaluare cognitivă, 
sentiment subiectiv, reacție fiziologică, expresie, tendințe de acţiune şi 
reglare emoțională (Oatley şi Jenkins, 1996; Scherer, 2000). În contrast, sub 
umbrela termenului „emoții muzicale”, putem regăsi o largă varietate de 
termeni, utilizați adeseori interşanjabil: afectivitate, emoție, dispoziţie, 
sentiment (vezi de exemplu, Juslin şi Sloboda, 2001). Definirea muzicii 
s-a dovedit a fi o problemă spinoasă, a cărei rezolvare a fost abordată 
de filozofi, cercetători, esteticieni, muzicologi sau interpreți, fără însă a 
se ajunge la un consens care să îi satisfacă pe toţi cei interesați. În acord 
cu Alperson (1986), considerăm că muzica este o artă al cărei limbaj sunt 
emoțiile care, într-un flux sonor continuu, ne afectează pe multiple căi, 
conducându-ne uneori la experienţe extatice greu de surprins în cuvinte. 
În ceea ce priveşte Opera, situaţia este încă şi mai complicată, deoarece ea 
implică simultan mai multe arte (de exemplu, muzică, dans, coregrafie, 
pictură, actorie); cea mai simplă definiţie a ei fiind aceea de „teatru 
cântat”. Din perspectiva ştiinţifică a acestei lucrări, am preferat să definim 
Opera ca un „laborator” in care, în alambicurile alchimistilor creatori ai 
spectacolului (şi includem aici de la compozitor până la ultimul maşinist 
de pe scenă), se distilează o artă completă, transmisă publicului ascultător 
cu scopul de a-l transporta pe aripile emotiei şi muzicii, mai aproape de 
sinele său divin. 

O contribuție teoretică importantă la literatura dedicată emotiei şi 
muzicii este prezentarea în această lucrare a principalelor perspective 
istorice asupra emoţiilor muzicale, dar şi a modelelor teoretice specifice 
recente, care au oferit un cadru ştiinţific cercetării emoţiilor şi muzicii şi 
care au ghidat şi investigaţiile care au constituit subiectul acestei teze de 
doctorat. 

Am descris, astfel, principalele teorii care au dominat cercetarea 
emofiei, dar care au fost utilizate cu mult succes şi în investigarea emoției 
și a muzicii: teoriile emoţiilor bazale şi teoriile dimensionale ale emoțiilor. 
Teoriile emoţiilor bazale susţin că toate emoțiile pot fi derivate dintr- 
un număr limitat de emoţii înnăscute, care au caracter universal, şi că 
acestea ar avea corelate fiziologice şi comportamentale distincte (Ekman, 
1999, 1992), Aplicat emoţiilor induse de muzică, s-a arătat că muzica 

poate induce unele emoții bazale care pot fi identificate cu uşurinţă de 
participanţi (vezi Krumhansl, 1997; Juslin şi Laukka, 2003). O limita 
importantă reproşată adesea acestui modelul este că emoțiile bazale pot 
fi, într-adevăr, decodate cu uşurinţă in muzică (Lindström şi colab., 2003), 
dar că emoțiile muzicale ar fi diferite de alte emoții (Sloboda şi Juslin, 
2001) şi că acesta este doar un aspect al utilizării muzicii în sens utilitar 
(Huron, 1999). În plus, s-a susținut ştiinţific că un număr de câteva emoţii 
bazale sunt insuficiente şi nepotrivite pentru a descrie bogăţia efectelor 
emoționale ale muzicii (Zentner şi colab., 2008). Rezultatele obținute în 
studiile prezentate (vezi capitolele 2 şi 3) susțin această perspectivă, arătând că 
într-adevăr muzica poate induce emoții bazale, precum tristeţe şi voioşie, dar că 
ea mai induce şi emoţii estetice complexe, cum ar fi uimirea şi transcendenta. 

Utilizate cu succes în cercetare pentru surprinderea răspunsurilor 
emoționale la o largă varietate de stimuli (de exemplu, Faith şi Thayer, 
2001), modelele bidimensionale sunt foarte bine reprezentate şi în 
cercetarea efectelor emoţionale ale muzicii (vezi de exemplu, Grewe şi 
colab., 2007). Deşi această abordare are avantaje practice evidente (este 
simplă, uşor de înţeles şi aplicat), o limită a acesteia este că nu poate 
surprinde răspunsuri emoționale care implică ambiguitate sau emoții 
mixte (Hunter şi Schellenberg, 2010). Totuşi, noi argumentăm că modelul este 
de mare valoare atunci când dorim să cartografiem spaţiul afectiv al unei întregi 
compoziţii sau atunci când evaluăm diferenţele în ceea ce priveşte răspunsurile 
afective globale ale unor grupuri diferite de participanţi, la piese muzicale întregi. 
Este ceea ce şi sugerează rezultatele celui de al treilea studiu experimental din 
această lucrare. 

Cu toate că ocupă un loc atât de important în viata oamenilor, 
originile şi funcţiile muzicii nu au fost încă elucidate, continuând să dea 
naştere la multe teorii şi explicaţii. Sinteze de referinţă (Justus şi Husler, 
2003; McDermott şi Houser, 2003) au arătat că există dovezi care susțin 
o predispozitie biologică umană pentru muzică şi că anumite abilități 
pentru muzică sunt dirijate de constrângeri înnăscute, S-ar putea ca multe 
dintre aceste abilităţi să nu fie adaptări specifice muzicii, ci să se bazeze 
pe mecanisme care servesc alte scopuri, mai generale. Pe această linie de 
argumentare, Trainor (2008) susţine că, pentru funcţiile cognitive înalte 
pe care le presupune muzica, este dificil să faci diferenţa între adaptare şi 
exaptare, Părerile sunt multe şi diverse, ca şi teoriile ce le însoțesc. Totuşi, 
cele mai influente dintre teorii (Huron, 1999; Cross, 2008) au elemente 
comune care susțin că unele dintre funcţiile importante deservite de 
muzică şi care ar fi oferit avantaje pentru supravieţuire ar fi: selecția 

sexuală, coeziunea socială, dezvoltarea sistemului auditiv, coordonarea 
motorie, păstrarea naratiunilor tribale, identitatea de grup. O perspectivă 
care a atras şi atenţia noastră este cea care evidenţiază originile comune 
ale muzicii şi limbajului (Darwin, 1871; Cross, 2008a; Masataka, 2008), Pe 
această linie, considerăm că originile comune ale limbajului şi muzicii sunt cel 
mai bine susținute de puterea emoțional evocativă mai mare a muzicii vocale (cu 
text), care contribuie la refacerea acelui întreg originar de care vorbesc cercetătorii 
şi care este cel mai bine valorificată în muzica de operă. 

O contribuţie majoră la fundamentarea cercetării în domeniul 
emotiei şi a muzicii au avut-o pionierii acestui domeniu — Meyer, Mandler 
şi Berlyne — ale căror teorii au constituit bazele unora dintre cele mai 
importante abordări ale emotiei şi muzicii. O asumptie comună a acestor 
teorii este experientierea arousalului emotional ca răspuns la ascultarea 
muzicii. 

Subiectul emoțiilor induse de muzică a constituit şi preocuparea 
lui Scherer, unul dintre cei mai prolifici investigatori ai emotiei. Conform 
modelului acestui cercetător, compozitorul encodează în partitura 
muzicală o emoție pe care doreşte să o comunice ascultătorului. Emotia, 
prin citirea partiturii, trebuie decodată şi din nou encodată de interpret. 
Semnalul acustic emis de interpret trebuie, la rândul său, decodat de 
ascultător şi encodat într-o reprezentare internă a emotiei. O asumptie 
centrală a acestui model este că declanşarea unui: proces emotional şi 
diferențierea lui în mai multe emoții (de exemplu, frica, bucuria) ar fi 
determinată de un proces de evaluare a stimulilor, evenimentelor sau 
situaţiilor. Evaluarea stimulilor afectează direct fiecare sub-sistem şi 
implică numeroase procese de feedback şi feedforward. Prin urmare, 
stările emoționale nu sunt statice, ele sunt în flux constant, pe măsură 
ce procesul de evaluare străbate diferitele componente (vezi modelul 
secțiunea 1.4.1). O problemă cu care s-au confruntat cercetătorii emotiei 
şi ai muzicii a fost aceea că aceştia nu au definit clar răspunsul în cazul 
procesului de inducere a emofiei prin muzică. Design-ul sugerat de 
Scherer (2000) face o delimitare clară a diferitelor fenomene afective 
induse de muzică: preferinţe, dispoziţii, emotii, atitudini şi trăsături de 
personalitate, Mai mult, într-un studiu ulterior (Scherer, 2004), el face o 
distincţie explicită între emoții estetice şi emoţii utilitare. Diferenţa majoră 
dintre cele două tipuri de emoţii, sugerează autorul, constă în absența 
componentei evaluării (în cazul emoţiilor estetice) în ce priveşte relevanta 
scopului gi a potenţialului de coping, Aceasta nu înseamnă însă că emoțiile 
estetice nu produc modificări comportamentale şi fiziologice, ci că ele nu 

conduc la pregătirea unor comportamente sau a unor tendințe specifice 
de acţiune în sensul postulat de Frijda (1986). O contribuţie majoră a 
acestui eminent cercetător este aceea care evidenţiază importanţa căilor 
sau mecanismelor centrale şi periferice prin intermediul cărora muzica 
poate produce emoții (Scherer, 2004). Căile centrale ar include evaluarea 
cognitivă, empatia şi memoria, iar căile periferice ar fi cel mai bine 
reprezentate de feedback-ul proprioceptiv, În plus, Scherer şi Zentner 
(2001), au sugerat o formalizare a reacţiilor emoţionale la muzică în 
termeni de reguli de producere. Aceste reguli susțin că o emoție trăită de un 
ascultător este determinată de variate trăsături declanşatoare de emoție: trăsături 
Structurale (de exemplu, melodie, ritm), trăsături ale performantei muzicale (de 
exemplu, abilitatea tehnică), trăsături ale ascultătorului (de exemplu, dispoziţia, 
nivelul expertizei) şi trăsături ale contextului (de exemplu, locaţia, evenimentul). 
Pe unele dintre aceste trăsături le-am evidențiat şi în cercetările din această 
lucrare (vezi cap. 3 şi 4). În plus, mecanismul empatiei a constituit obiectul 
investigației studiului de teren care face parte din partea experimentală a acestei 
lucrări de doctorat (cap. 3). 

O contribuţie importantă a grupului de cercetare condus de Scherer 
a fost construirea unui instrument domeniu-specfic pentru măsurarea 
emoțiilor induse de muzică. Pe baza rezultatelor mai multor studii, ei au 
construit GEMS, scală care măsoară emoţii specifice induse de muzică, precum 
uimire şi transcendenţă, emoții care nu au putut fi surprinse cu instrumente 
propuse şi utilizate de alte abordări. În studiile noastre, am utilizat cu succes 
acest valoros instrument (vezi cap. 2, 3 şi 5). În concluzie, Scherer şi colaboratorii 
sugerează că, utilizând GEMS, dar şi criteriul sincronizării diferitelor componente 
ale emotiei, studiile viitoare ar putea măsura mai multe componente ale emotiei, 
a căror sincronizare ar susține experimental afirmaţia că muzica induce emoții. 
Aceste sugestii le-am aplicat şi utilizat cu succes în cercetare (cap. 2). 

Un model recent (Juslin şi colab., 2010) al emoţiilor induse prin 
muzică propune un cadru teoretic unificat, în care un accent deosebit se 
pune pe prevalența emoțiilor muzicale. Pornind de la munca de pionierat 
a lui Berlyne (1971) şi Meyer (1956), modelul BRECVEM descrie şapte 
mecanisme care ar putea explica răspunsurile emoţionale la muzică: 
reflexele trunchiului cerebral, sincronizarea ritmică, conditionarea 
evaluativă, contaminarea emoţională, imageria vizuală, memoria 
episodică şi expectanța muzicală, Aceste mecanisme sunt considerate 
„sisteme de procesare a informaţiei” la diferite niveluri ale creierului, care 
utilizează modalităţi multiple pentru a detecta aspecte semnificative din 
mediu. O asumptie implicită a modelului este că orice inducere a emotiei 

prin muzică presupune procesare informaţională. Autorii modelului 
atrag atenţia asupra faptului că doar unele dintre aceste mecanisme au 
fost studiate în legătură cu muzica şi că un singur mecanism nu ar putea 
explica multiplele instantieri ale emoțiilor induse de muzică. Pe lângă 
descrierea detaliată a fiecărui mecanism, Juslin şi colaboratorii (2010) 
propun şi un set de ipoteze care să ghideze cercetătorii în distingerea 
fiecărui mecanism în parte. O implicafie importantă a cadrului teoretic propus 
de acest model este sugestin autorilor ca testarea lui să consiste în combinarea 
studiilor de teren cu a celor de laborator, sugestie pe care am utilizat-o şi in 
studiile din această lucrare (de exemplu, cap. 3 şi 5). 

Odispută care preocupă diferitele grupuri de cercetare care studiază 
muzica şi emoția este cea care pune în discuţie însăşi existența emoțiilor 
induse de muzică. Abordarea cognitivistă, al cărei aprig susținător şi 
promotor a fost Kivy, susține că muzica doar exprimă emoţiile conținute 
în partitură şi că nu trăim cu adevărat o emoție atunci când ascultăm 
muzică. Pe de altă parte „emotiviştii” susțin cu vehemență inducerea 
emoțiilor prin intermediul muzicii. Lipsa componentei cognitive a 
emotiei în cazul muzicii este explicaţia invocată de cognitivisti şi cea 
care dă bătăi de cap emotiviştilor atunci când încearcă să explice reacțiile 
emoţionale la muzică, în termenii acestei componente. Totuşi, s-a sugerat 
că stimulii muzicali pot declanşa emoții prin intermediul procesului de 
evaluare, ca orice alte evenimente declanşatoare de emoţii (Scherer, 2004) 
şi că ar exista şi alte mecanisme care ar putea fi responsabile de apariția 
emoţiilor muzicale (Juslin şi Văstfjăll, 2008). Rezultatele obținute în studiile 
din această lucrare contribuie la susținerea poziției emotiviste, arătând atât în 
studii de laborator, cât şi în cel de teren că muzica de operă a indus emoţii precum 
uimire şi transcendenţă, emoţii care nu au fost descrise de modelele bazale si cele 
dimensionale ale emoţiei. 

Principalele aspecte care diferențiază cercetările dedicate 
conţinutului expresiv al muzicii sunt durata stimulilor muzicali şi natura 
acestora, Majoritatea cercetărilor care au utilizat muzica în studiile lor au 
folosit stimuli muzicali simpli, cu validitate ecologică redusă. S-a arătat 
că 3 s de muzică sunt suficiente pentru ca o melodie să fie recunoscută 
(Dalla Bella şi colab,, 2003) şi că ascultătorii sunt capabili să distingă 
muzica veselă de cea tristă în mai puţin de o jumătate de secundă (Peretz 
şi colab., 2001), Totuşi, rezultate destul de recente au arătat că utilizarea 
unor stimuli muzicali scurţi poate afecta procesarea valentei emoţionale a 
muzicii (Bigand şi Poulin- Charronnat, 2006). Există puţine cercetări care 
au utilizat fragmente muzicale lungi sau piese muzicale întregi (Rickard, 

2004). Pornind de la ideea că doar câteva secunde de muzică nu sunt suficiente 
pentru dezvoltarea unor răspunsuri emoționale complexe şi considerând că 
utilizarea unor fragmente muzicale coerente din punct de vedere dramatic şi 
muzical sau a unor compoziţii muzicale întregi are o mai bună validitate externă, 
toate studiile prezentate în această lucrare au utilizat ca stimuli piese muzicale 
întregi sau extrase muzicale din compoziţii cunoscute. 

O temă majoră a cercetărilor care abordează relația dintre emoție şi 
muzică este integrarea în designurile lor experimentale a măsurătorilor 
psihofiziologice. Parametrii cei mai utilizaţi au fost frecvența cardiacă 
şi variația frecvenței cardiace, conductanfa electrică a pielii, frecvența 
respirației (utilizați şi de noi), temperatura pielii şi electromiograma 
muşchilor faciali. O cercetare de referință (Krumhansl, 1997) a arătat că 
cele mai importante modificări au fost determinate de fragmente muzicale 
care exprimau tristețea gi au fost identificate la nivelul frecvenței cardiace, 
a conductantei electrice a pielii şi a tensiunii arteriale. Fragmentele 
muzicale care exprimau bucurie au produs modificări importante la 
nivelul respirației. Rezultatele obținute de noi în studiul 1 extind aceste 
rezultate, arătând că ascultarea muzicii a scăzut frecvența respirației, a 
redus intervalele dintre bătăi succesive ale inimii (engl., IBI) şi a scăzut 
conductanta electrică a pielii. Aceste măsurători fiziologice au fost asociate 
cu tehnici de evaluare subiectivă precum scalele cu adjective sau scalele 
dimensionale. Există cercetători care consideră că măsurătorile subiective 
ale emoțiilor nu reprezintă o cale suficient de riguroasă de testare şi 
propun utilizarea unor metode mai specifice de studiere a răspunsurilor 
emoţionale la muzică. Două metode au fost utilizate cu succes în 
surprinderea răspunsurilor emoționale la muzică: metoda eşantionării 
experienţei de zi cu zi (Juslin şi colab., 2008) şi GEMS (Zentner şi colab., 
2008). 

Primul studiu prezentat în această lucrare de doctorat, intitulat 
Emoţii induse de muzica de operă: Efecte psihofiziologice ale muzicii, scenariului 
şi jocului scenic, a avut ca principal obiectiv investigarea răspunsurilor 
emoționale şi fiziologice la muzica de operă. Muzica este un fenomen 
prezent în toate aspectele vieţii, unele dintre principalele sale funcţii fiind 
modificarea dispozitiei şi reglarea emoţională (vezi Juslin şi colab., 2008). 
În conformitate cu interesul tot mai accentuat al oamenilor de ştiinţă in 
ceea ce privește studiul emoţiilor induse de muzică, cercetarea de fata a 
investigat efectele muzicii, scenariului şi ale interpretării asupra emoțiilor 
induse de muzica de operă, Muzica de operă implică atât interpretare 
vocală, cât şi scenică (plus un bogat funda! audio-vizual datorat orchestrei, 

dar şi scenariului construit cu minutiozitate şi costumelor elaborate), ceea 
ce multiplică mecanismele prin care emoțiile sunt induse în ascultător, 
Au fost trei condiţii experimentale: (1) participanţii au ascultat un extras 
muzical complex şi coerent din punct de vedere dramatic din opera Tosca 
de G. Puccini, (2) au citit apoi rezumatul scenariului şi au reascultat 
acelaşi fragment muzical şi (3) au reascultat muzica în timp ce urmăreau 
filmul subtitrat al acestui spectacol. În plus, a fost inclusă o condiţie de 
control, în care un eşantion independent de participanţi a ascultat de trei 
ori succesiv acelaşi fragment muzical. Am măsurat modificările subiective 
utilizând atât chestionare specifice, cât şi dimensionale ale emoțiilor 
induse de muzică. Au fost înregistrate, de asemenea, răspunsurile 
cardiovasculare şi electrodermale, iar participanţii au notat fiorii muzicali 
pe care i-au avut pe parcursul fiecărei condiţii experimentale. Condiţia 
de ascultare a muzicii a provocat emoții pozitive şi activare a sistemului 
nervos autonom, observate în creşterea frecvenţei cardiace, dar reducerea 
frecvenţei respiratorii şi scăderea conductantei electrice a pielii. Aflarea 
scenariului (trist), urmată de reascultarea muzicii a redus emoțiile 
pozitive (pace, voioşie) şi le-a crescut pe cele negative (tristeţea), în timp 
ce activarea ridicată neurovegetativă a fost menținută. Urmărirea acțiunii 
scenice a dus la creşterea arousalului emoțional şi a modificat valența din 
nou (de la trist, la transcendent), în contextul activării neurovegetative 
ridicate continue. Expunerea repetată la muzică în sine nu a indus acest 
tipar de modificări. 

Aceste rezultate au mai multe implicaţii teoretice şi practice: (1) 
ele contribuie la literatura care susține poziția emotivistă (Lundqvist şi 
colab., 2008) în psihologia muzicii; (2) aduc dovezi în favoarea diferentierii 
fiziologice a emoțiilor; (3) dat fiind faptul că măsurătorile fiziologice au 
avut tendința de a corela în mare măsură cu scorurile de la GEMS, iar 
uimirea şi transcendenfa au jucat un rol proeminent special, rezultatele 
evidenţiază utilitatea instrumentelor domeniu-specifice în evaluarea 
emoțiilor induse de muzică (Zentner şi Scherer, 2008); (4) studii anterioare 
au plătit scump controlul experimental prin utilizarea de măsurători brute 
ale emoţiilor gi a unor stimuli sonori cu o durată de doar câteva secunde 
(Bigand şi colab., 2005), Noi am ales să utilizăm un fragment muzical 
astfel editat, încât să conţină un scenariu coerent, pentru a simula cât mai 
real condiţiile în care opera induce emoții, Tiparul bogat şi complex al 
rezultatelor fiziologice din acest studiu subliniază importanța validității 
externe în studiile de laborator, care cercetează emoţiile induse de muzică. 
În concluzie, rezultatele sugerează că multiplele modalități muzicale şi 

dramatice implicate in spectacolul de opera au contribuit in mod specific 
la geneza emoțiilor induse de muzică şi a corelatelor lor fiziologice. 
Deşi acest studiu a atins doar câteva aspecte a ceea ce înseamnă muzica 
de operă, el deschide noi perspective pentru studiile viitoare asupra 
mecanismelor care stau la baza emoțiilor induse de muzica de operă. 

Al doilea studiu, intitulat Studiu de teren asupra emoţiilor muzicale 
la un spectacol de operă live: Diferențe interindividuale în empatie şi imagerie 
vizuală, a investigat emoţiile induse de muzică pe parcursul urmăririi 
unui spectacol de opera live şi relațiile lor cu diferențele individuale 
în ceea ce priveşte empatia, imageria vizuală şi dispoziția afectivă. La 
studiu a luat parte un eşantion alcătuit din 120 de participanţi, care şi-au 
evaluat emoțiile pe care le-au simţit pe parcursul fiecărui act al operei 
utilizând GEMS. În plus, ei au notat numărul fiorilor simtiti pe parcursul 
fiecărui act al spectacolului de operă. Rezultatele au indicat că, în timpul 
spectacolului de operă, s-a dezvoltat un tipar complex de emoții induse 
de muzică, caracterizat de creşterea sentimentului de nelinişte, tulburare 
(adică tristeţe şi tensiune mari), scăderea vitalitatii (adică voioşie şi putere 
scăzute) şi creşterea caracterului sublim (adică uimire şi transcendenta 
ridicate). Dinamica acestor emoții pe parcursul spectacolului a fost, 
probabil, relaționată cu modificarea evenimentelor în ceea ce priveşte 
scenariul, interpretarea scenică şi structura muzicală. Totuşi, porțiuni 
semnificative ale variantei acestor emoții s-au asociat cu diferențele 
individuale în empatie şi imagerie vizuală, cât şi a dispozitiei raportate 
înaintea spectacolului de operă. 

Rezultatele obținute în acest studiu extind şi confirmă unele dintre 
rezultatele obţinute în studiul de laborator anterior. De pildă, sugerăm 
că, la fel ca în studiul anterior, creşterea tristeţii şi reducerea voioşiei şi a 
păcii (măsurate cu GEMS) observate în acest studiu au fost relationate cu 
dezvoltarea scenariului pe parcursul actelor operei. Aşa cum am arătat 
în studiul de laborator, aceste emoții au scăzut semnificativ după aflarea 
scenariului operei. O întrebare care ne-a preocupat în investigațiile 
noastre a fost dacă emoţiile induse de spectacolul de operă live sunt mai 
puternice decât cele induse în laborator, Dat fiind faptul că foarte puține 
studii au investigat emoțiile induse de operă (Bernardi şi colab., 2009, Vaitl 
și colab., 1993), am utilizat drept comparaţie studiul nostru de laborator 
şi putem argumenta că anumite emoții induse de muzică (de exemplu, 
uimire, transcendenţă, voioşie), care au apărut pe parcursul spectacolului 
de operă live, au avut o magnitudine mai mare în comparație cu aceleaşi 
emoţii evidenţiate în condiţiile de laborator. O descoperire care merită 

menţionată este că, din câte ştim noi, acesta este primul studiu în care 
imageria muzicală a corelat cu fiorii indugi de muzică. În concluzie, 
sugerăm că atât perceperea potenţialului spontaneitafii în interpretarea 
vocal-scenică a artiştilor, cât şi posibilitatea observării expresiilor 
emoționale ale celorlalţi membri ai audienței pot facilita inducerea 
emoţiilor prin muzică la spectatorii care participă la un spectacol live de 
opera. 

Al treilea studiu al acestei lucrări de doctorat, numit Spatiul afectiv 
şi o comparaţie a emoţiilor induse de muzică între muzicieni şi non-muzicieni, 
în cazul Anotimpurilor lui Vivaldi, şi-a propus un obiectiv îndrăzneț: 
explorarea spațiului afectiv al unei întregi compoziții muzicale. 

Pornind de la asumptia că larga popularitate de care se bucură 
unele compoziții muzicale se datorează bogatului lor conținut emoțional, 
dar şi de la ideea că utilizarea unor piese muzicale întregi are o mai mare 
validitate externă, atunci când se studiază răspunsurile emoționale la 
muzică, un obiectiv al acestei lucrări a fost explorarea spațiului afectiv 
al unei compoziţii muzicale foarte populare, Anotimpurile de Vivaldi. 
În acest scop, am explorat spaţiul afectiv al celor 12 părți muzicale care 
alcătuiesc compoziția lui Vivaldi şi, în plus, am comparat emoțiile induse 
de muzică între muzicieni şi non-muzicieni. 

Participanţii au ascultat fiecare parte de concert şi au evaluat 
arousalul şi valența emoțională imediat după terminarea respectivei parti. 
Am controlat atât dispoziţia afectivă de dinaintea experimentului, cât şi 
familiaritatea cu fiecare concert în parte. Toate concertele care alcătuiesc 
această lucrare au fost percepute ca fiind plăcute, dar cu diferite grade 
de activare emoțională. Valenţa emoțională a variat între liniştita, calma 
Adagio Molto Toamna şi voioasa Allegro Primăvara 1. Părțile cu tempo lent 
au fost percepute ca fiind mai putin activatoare, iar cea mai activatoare 
emoționala fost Tempo Impetuoso D'Estate (Vara). Părţile cu dinamică lentă 
au avut cele mai mici scoruri la arousal, ceea ce sugerează că diferenţele 
de tempo au influențat arousalul emoţional perceput în această 
compoziţie muzicală, Aceste rezultate extind observaţii anterioare asupra 
relației dintre tempo-ul muzical şi arousalul emoțional (de exemplu, 
Scherer şi Zentner, 2001; Juslin şi colab., 2010), Comparatiile dintre 
muzicieni şi non-muzicieni au indicat că muzicienii au perceput Adagio 
Molto Toamna ca mai activatoare, iar Allegro Non Molto Vara ca mai putin 
plăcută decât non-muzicienii, Sugerăm că aceste diferenţe se pot datora 
focalizării crescute a judecății estetice a muzicienilor asupra originalității 
şi noutafii structurilor muzicale, Aceste rezultate arată că există doar 

diferențe discrete de afectivitate între muzicieni şi non-muzicieni, iar 
aceste diferenţe se datorează cunoaşterii gramaticii muzicale, ca urmare a 
educaţiei muzicale formale. Aceste rezultate, deși exploratorii, reprezintă 
prima tentativă de cartografiere a spațiului afectiv al unei întregi 
compoziţii muzicale. Sugerăm, de asemenea, că rezultatele care au indicat 
valență pozitivă pentru toate părţile din Anotimpurile de Vivaldi ar putea 
explica larga popularitate de care se bucură aceste concerte, S-a sugerat, 
de asemenea, că muzica deserveşte o funcţie psihologică majoră în viața 
multor oameni, care se leagă strâns de scopul explicit al mai multor forme 
de terapie. Prin urmare, angajarea în comportamente care implică muzică 
ar putea deveni o formă de terapie auto-administrată (Sloboda, 1985). 
Rezultatele studiului de faţă s-ar putea să aibă şi implicaţii clinice. S-a 
arătat, de pildă, că muzica activatoare şi plăcută a redus simptomele de 
burn-out şi a crescut calitatea vieții la pacienţii cu burn-out (Brandes şi 
colab., 2009). În plus, contribuie la intensificarea recuperării memoriei 
verbale şi a concentrării atenţiei şi previne apariţia dispozitiei afective 
negative în stadiile timpurii de după accidente vascular-cerebrale 
(Sarkămo şi colab., 2008). În concluzie, acest studiu încurajează eforturile 
de cartografiere a unor compoziţii muzicale întregi, ceea ce ar permite 
utilizarea acestora în intervențiile comportamentale care au ca scop 
susținerea reglării emoţionale din viata de zi cu zi, dar şi în intensificarea 
recuperării cognitive la populaţia clinică. 

Ultimul studiu din această lucrare de doctorat se intitulează 
Manipularea empatiei cognitive influenţează emoţiile induse de muzică şi 
corelatele fiziologice ale acestora. Ideea originală a acestui studiu a fost 
manipularea empatiei cognitive, pentru a vedea în ce măsură o asemenea 
intervenţie afectează emoțiile induse de muzică şi răspunsurile fiziologice. 
Obiectivul principal al acestui studiu a fost testarea relației cauzale 
dintre empatia cognitivă şi emoțiile induse de muzică. În studiu au fost 
incluşi 56 de participanţi. Am utilizat ca stimuli muzicali aria Gelido in 
ogni vena, din opera Il Farnace de Antonio Vivaldi şi Rataplan, un cântec 
compus de Maria Malibran, Fiecare arie a fost vizionată în două condiții 
experimentale: (1) empatie cognitivă mare, în care participanții erau 
instruiți să urmărească piesa muzicală cu multă atenţie şi să încerce să-şi 
imagineze cât mai viu posibil ce simte interpretul în legătură cu muzica 
si să încerce să simtă gi el aceleaşi emoții; şi (2) empatie cognitivă mică, 
în care participantul era instruit să urmărească piesa muzicală cu cât mai 
multă obiectivitate, fără a se lăsa impresionat de conţinutul emoțional 
al ariei sau de expresivitatea interpretului. Pe tot parcursul condiţiilor 

experimentale am înregistrat activitatea fiziologică, iar, la sfârşitul fiecărei 
arii, participanţii au completat GEMS pentru emoţii specifice. Rezultatele 
au arătatcă empatia ca trăsătură a prezis tristeţea, uimirea şi transcendenta 
după Gelido. În comparaţie cu empatia redusă, condiţia de empatie 
crescută a facilitat nostalgia şi tristețea raportate după Gelido, precum şi 
puterea şi voioşia raportate după Rataplan. La nivel fiziologic, empatia 
a modificat activitatea fiziologică într-o manieră care a fost coerentă cu 
emoțiile induse de muzică. În comparaţie cu empatia mică, condiţia de 
empatie mare a scăzut SCL pe parcursul lui Gelido şi a crescut HR şi RR 
în timpul ascultării lui Rataplan. Studii anterioare au arătat că tristețea 
indusă de muzică a fost asociată cu scăderea SCL (Baltes şi colab., 2011; 
Khalfa, Isabelle, Jean-Pierre şi Manon, 2002; Krumhansl, 1997), iar bucuria 
a corelat cu creşterea HR şi RR (Bernardi şi colab., 2009; Nyklicek şi colab., 
1997). Prin urmare, acest studiu a arătat că empatia cognitivă a intensificat 
în mod selectiv emoțiile care au fost asociate cu conținutul muzicii şi a 
dus la creşterea coerentei acestor emoții cu modificările fiziologice. În 
concluzie, acest studiu experimental a indicat că empatizarea intenționată 
cu un interpret al muzicii poate modula emoțiile negative şi pozitive 
induse de muzică, cât şi activitatea fiziologică care le susține. 


Implicații si prefigurări 


Cercetările din această lucrare de doctorat evidenţiază faptul 
că muzica este un stimul complex, care te poate face să trăieşti într-o 
perioadă relativ scurtă de timp emoții multiple: şi diverse. Niciun alt 
stimul, fie el cuvânt sau imagine, nu are un asemenea efect. Unicitatea 
Operei ca gen muzical, constă tocmai în faptul că ea integrează într-o 
formă armonioasă imaginile scenice susținute de puterea descriptivă 
a cuvintelor înveşmântate în cascade sonore orchestrale şi vocale, 
construind din sunete şi lumină un flux continuu de emoţii care continuă 
să vibreze în sufletele publicului multă vreme încă după ce cortina a căzut 
şi ultimele aplauze s-au stins, 

Rezultatele prezentate în această teză de doctorat prezintă câteva 
importante implicaţii pentru cercetarea ulterioară a emoțiilor induse de 
muzică în general, dar mai ales de muzica de operă. 

În primul rând, aceasta este printre primele teze de psihologie experimentală 
a muzicii din România, iar studiile noastre sunt printre primele la nivel 
international, care au avut ca obiect de studiu muzica de operă. 

n al doilea rând, în cadrul tezei se prezintă în cadrul unor 
experimente riguros concepute, multiplele surse emoționale care 
contribuie la dezvoltarea emoțiilor induse de muzica de operă şi unele 
dintre mecanismele care stau la baza inducerii acestor emoții. 

În al treilea rând, e printre primele contribuţii româneşti de 
psihofiziologia emoţiilor induse de muzică, ceea ce contribuie semnificativ 
la lărgirea perspectivei cercetării în domeniul atât de controversat al 
emoțiilor şi muzicii. 

În al patrulea rând, din câte ştim, studiul de teren prezentat este 
primul studiu care a explorat emoțiile induse de muzica de operă live, 
utilizând un eşantion reprezentativ (adică 120 de participanți) pentru 
publicul spectator prezent în acea zi la spectacol. În plus, atât în studiul de 
laborator, cât şi în cel de teren am utilizat în premieră pentru măsurarea 
emoțiilor induse de operă un instrument domeniu-specific recent (GEMS), 
cu ajutorul căruia am surprins emoții specifice induse de spectacolul de 
operă, care au corelat cu răspunsurile fiziologice. 

Rezultatele noastre extind rezultatele studiilor anterioare arătând 
că fiorii se asociază cu emoții (de exemplu, uimire şi transcendenta), care 
sunt induse de interpretarea scenică mai degrabă decât doar de ascultarea 
muzicii. În acest sens, fiorii ar putea reprezenta un marker somatic al 
sublimului estetic. 

De asemenea, din câte ştim, suntem primii care au cartografiat 
spaţiul afectiv al unei întregi compoziţii muzicale şi au argumentat cum 
poate fi un astfel de demers util cercetării şi aplicaţiilor clinice. 

Mai mult, am extins observaţii anterioare (Bigand şi colab., 2005), 
care au arătat că nu există diferenţe semnificative între muzicieni şi non- 
muzicieni în ceea ce priveşte emoţiile induse de muzică. 

În plus, în contrast cu majoritatea studiilor anterioare, noi am utilizat 
ca stimuli piese muzicale întregi sau fragmente muzicale lungi, coerente 
din punct de vedere muzical şi dramatic, crescând astfel validitatea 
externă a rezultatelor obţinute, 

În ceea ce priveşte mecanismele prin intermediul cărora muzica 
induce emoţii, din câte ştim până acum, studiul în care am manipulat 
empatia (studiul 4) este primul studiu care implică din punct de vedere 
cauzal empatia cognitivă în geneza emoțiilor muzicale şi susține 

perspectiva conform căreia acest mecanism este o cale centrală prin care 
muzica induce emoţii. k . 

Sugerăm că ar fi de maxim interes ca studiile viitoare să investigheze 
emoțiile induse de muzica de operă, luând în calcul structurile muzicale 
specifice care ar putea susține asemenea răspunsuri emoționale. In plus, 
o atenţie specială ar trebui acordată modului in care interpretul filtrează 
şi acomodează propriei personalități interpretative şi capacităţii sale 
tehnice informațiile conținute în partitura muzicală. Cum face interpretul 
să redea emoțiile codificate de compozitor în partitură? Cum contribuie 
sensibilitatea proprie la îmbogăţirea/sărăcirea conţinutului emoțional al 
muzicii? Până unde merge identificarea lui/ei cu personajul interpretat? 
Toate acestea sunt întrebări, care ne preocupă şi pe care intentionam să 
le investigăm în studiile viitoare. În literatura de specialitate, s-a acordat 
atenţie studierii unora dintre parametrii care sunt specifici muzicii: 
înălțime, ritm, tempo, contur melodic, intensitate (Juslin şi Sloboda, 
2001). De prea puţină atenţie s-a bucurat însă timbrul vocal, unul dintre 
ingredientele principale care face diferența dintre vocile de operă. 
Tocmai prin semnătura ei timbrală unică, vocea ar putea induce emoții 
la spectatori, independent de conţinutul expresiv al partiturii. Aşa s-ar 
explica de ce voci cu performanţă tehnică vocală identică au impact 
diferențiat asupra spectatorilor. 

Rezultatele studiilor prezentate reprezintă doar un prim pas înspre 
înţelegerea naturii emoțiilor induse de muzică. Pentru o înțelegere cât mai 
complexă a emoțiilor muzicale ar fi necesare mai multe studii de teren, 
care să investigheze emoțiile induse de muzică în mai multe contexte: săli 
de concerte, festivaluri de muzică, concerte în aer liber. Pe această linie, 
ar fi interesant de studiat dacă există emoții comune mai multor stiluri 
de muzică (de pildă, muzica de operă cu cea populară sau uşoară) şi ce 
anume au în comun ascultătorii muzicii sau ce îi diferențiază. În muzica 
vocală există o continuă interacţiune dintre aspectele vocale şi cele verbale 
ale comunicării. Studiile viitoare ar trebui să ţină cont de acest specific 
şi să cerceteze modul dinamic unic în care contribuie fiecare aspect la 
inducerea emoțiilor. Faţa şi vocea constituie cele mai eficiente modalități 
de comunicare ale emoțiilor (De Gelder, 2000), dar prea puţine studii au 
investigat interacţiunea acestor două modalităţi, Ar fi interesant de ştiut 
care dintre cele două modalităţi este mai eficientă şi care este contribuţia 
fiecăreia la generarea emofiei. O întrebare interesantă ar fi: modularea 
vocii influențează expresia facială sau expresia facială este cea care dă 

culoare emoţională vocii? Multe alte întrebări ne preocupă şi aşteaptă doar 
momentul potrivit pentru a fi adresate în cadrul unor cercetări viitoare. 

concluzie, suntem încă departe de a înțelege toate aspectele 
experienței muzicale şi a efectelor sale asupra psihicului şi compor- 
tamentului uman. Muzica şi emoțiile pe care ea le induce sunt probleme 
complexe, care vor continua să constituie o provocare la adresa multora 
dintre noi, cercetători sau muzicieni. Pentru noi înşine, încercarea de a 
ne ridica la înălțimea acestei provocări a însumat inspirația revelată 
de experiența de o viață pe scenă, dublată de pasiunea pentru studiul 
interdisciplinar al muzicii şi emotiei. 


Ca 

Abradarea = de la abraziv (corp, material dur), care are proprietatea de a roade 
prin frecare; în text, eliminarea prin frecare cu un burete abraziv a stratului 
superficial de celule ale pielii 

Activare simpatică/parasimpatică = stare a sistemului nervos simpatic/ 
parasimpatic caracterizată prin excitație şi reactivitate 

Amigdala = anat., structură subcorticală situată in profunzimea lobului temporal. 

Analiza factorială = statist, metodă statistico-matematică folosită pentru 
detectarea factorilor care contribuie la formarea unei trăsături complexe. 

Antagonişti beta-adrenergici = substanțe care se leagă de receptorii beta- 
adrenergici fără a-i activa blocând astfel acțiunea agoniştilor beta- 
adrenergici. Utilizati pentru tratamentul hipertensiunii, aritmiei cardiace, 
angina pectorală ş.a. 

Arousal = psihofiz., tonus cortical; excitare (sexuală); excitație (nervoasă); activare 
(emoţională). 

Burn-out = termen psihologic pentru experientierea pe termen lung a epuizării 
fizice şi psihice . 

Cluster = stat., grupare de scoruri, cazuri, persoane. 

Cognitivism = cadru teoretic care permite înțelegerea proceselor mentale 
asociate cu înţelegerea, formularea credințelor sau convingerilor, achiziția 
gi prelucrarea informaţiilor, 


1 Definiţiile termenilor au fost preluate din dicționarele citate în bibliografie. 

Coping = proces de adaptare la mediul social şi fizic; mobilizarea tuturor 
resurselor personale pentru a face fata stresului. 

Cortex = anat, strat extern al unui organ - de ex., scoarța cerebrală (pallium). 

Cortex paralimbic = este o arie a cortexului cerebral formată din următoarele 
structuri: cortex piriform, cortex entorinal şi cortex parahipocampic, 
situate pe suprafața medială a lobului temporal şi cortex cingulat. 

Cortex premotor = arie a cortexului motor la nivelul lobului frontal. Are diverse 
funcţii prea putin înțelese; se crede că joacă un rol în planificarea mişcării, 
în orientarea spațială a mişcării şi în înțelegerea acțiunii celorlalți, 
precum şi în utilizarea de reguli abstracte pentru executarea unor sarcini 
specifice. 

Decelerare = în text, cardiacă; reducerea frecvenței cardiace. 

Design= psih., exp., proiect, plan. Alegerea sau elaborarea unui plan care să 
producă date ce pot fi analizate statistic. 

Dezirabiliatea socială = răspuns al unui participant (pe parcursul unui 
experiment) în acord cu normele sociale sau în acord cu ceea ce crede că 
aşteaptă cercetătorii de la el, mai degrabă decât ceea ce crede sau simte cu 
adevărat. 

Distres = durere, suferință, disconfort care depăşeşte o intensitate critică. 

Electromiogramă = (presc., EMG) metodă fiziologică prin care se înregistrează 
potenţialul muscular. Este utilizat în investigaţii neurofiziologice pentru 
diagnosticarea tulburărilor musculare. 

Electroencefalogramă = (presc., EEG) metodă fiziologică pentru determinarea şi 
înregistrarea activităţii electrice a creierului. 

Eminente tenare (ale palmei) = masa musculară voluminoasa formata de muşchii 
policelui. 

Emotivism = o perspectivă a metaeticii, potrivit căreia judecăţile morale nu 
funcţionează ca judecăţi factuale, ci sunt expresia sentimentelor celui care 
le enunţă sau le scrie. 

Empatie = sesizarea şi înţelegerea referintelor interne şi a componentelor 
emoţionale ale unei alte persoane. 

Encoda = psihofiz., cog., proces de transformare a informaţiilor intr-o formă 
convenabilă pentru stocare în memorie. 

Engramă = psihofiz., urmă mnezică, modificare bioelectrică şi biochimică in 
sistemul nervos care persistă după învăţarea unui material până la 
momentul evocării acestuia. 

Epistemologie = parte a gnoseologiei care studiază procesul cunoaşterii aşa cum 
se desfăşoară în cadrul ştiinţelor; teorie a cunoaşterii ştiinţifice. 

Evolutionism = concepție filozofică potrivit căreia Universul, Pământul, fiinţele 
vii, societatea etc, trec printr-un proces istoric de evoluţie (dezvoltare) şi 
sunt privite din punctul de vedere al acestei dezvoltări. 2. (În sens restrâns) 
Teoria lui Lamarck, Darwin etc. despre evoluţia speciilor de plante şi de 
animale, despre transformarea lor unele într-altele; transformism. 

Exaptare = în text, structuri care iniţial au evoluat pentru scopuri diferite, iar azi 
sunt folosite pentru muzică. 

Expectanţă = anticipare a unui anumit eveniment. 

Experientiere = ceea ce subiectul percepe, simte, gândeşte în raporturile sale cu 
lumea care îl înconjoară şi cu el însuşi, într-o manieră ireductibil subiectivă, 
trăire. 

Feedback = conexiune inversă, circuit închis, legătură inversă, informație 
recurentă. În sistemele tehnice de comandă circulația informaţiei de la 
mărimea de ieşire (output) către cea de intrare (input). În neurofiziologie, 
calea de întoarcere a informației de la efector la centrul de comandă. 

Feedforward = metodă de învăţare care ilustrează sau indică un comportament 
dorit in viitor sau calea spre un scop. 

Formaţiunea reticulară a trunchiului cerebral = se întinde în partea superioară 
până la diencefal şi în partea inferioara până la nivelul măduvei spinării. 
Formatiunea reticulată pregăteşte cortexul şi căile senzoriale pentru a 
răspunde adecvat la un stimul. 

Ganglioni bazali = sunt mase de substanță cenuşie, aşezate la baza emisferelor 
cerebrale, lateral şi deasupra talamusului, fiind reprezentaţi de nucleii 
caudat și lentiform. 

Genom = ansamblu al materialului genetic caracteristic unei specii. 

Girus cingulat = este o „cută” a creierului. Girusul cingulat se găseşte superior 
față de corpul calos, între șanțul cingulat şi santul corpului calos, 

Girus fronto-polar = arie cerebrală situată în partea anterioară a cortexului 
frontal. 

Girus orbito-frontal = arie cerebrală situată în partea anterioară a cortexului 
frontal. 

Girusul Heschl = se găseşte în cortexul auditiv primar, structura corticală care 
procesează informaţia auditivă. 

Girusul parahipocampic = regiune corticală care înconjoară hipocampul. 

Glande ecrine = glande sudoripare care se întâlnesc pe majoritatea suprafeței 
corpului şi se deschid direct la suprafaţa pielii. 

Hipocamp = bandă de fibre nervoase de forma unei potcoave localizată intre lobii 
temporali şi lângă amigdală; implicat în procesele mnezice. 

Iconic = referitor la imagine, care aparţine imaginii. Care are caracter de 
reproducere figurativă. (Despre semne) Asemănător cu realitatea pe care 
o indică, 

Input = 1, Intrare, introducere. Energie, forţă introdusă într-un sistem tehnic, 
Elemente iniţiale ale unui anumit procedeu, proces, fenomen etc. 2, 
Introducere de date într-un sistem electronic. Input-output = raportul 
dintre energia sau forţa introdusă într-un sistem tehnic, fizic sau natural şi 
energia sau forța produse de acestea; ansamblu de operații 
privind elaborarea datelor la un calculator electronic. 

Insula = porţiune a cortexului cerebral situată în profunzimea sulcusului lateral 
între lobul temporal şi lobul frontal. Se consideră că are un rol important 
in diverse funcţii relationate cu emoția. 

Item = temă, element constitutiv al unui test, chestionar etc. cu o notă specifică 
în cadrul unei probleme, referindu-se la un fragment strict determinat şi 
unic al acesteia. 

Lateralizare cerebrală = procesul de specializare pentru diferite funcții a 
emisferelor cerebrale. 

Leit-motive = în text, motiv ritmic, melodic sau armonic dintr-o compoziție 
muzicală, care caracterizează un personaj, o situație etc. şi care revine ori 
de câte ori apare în scenă personajul sau situația dată; p. gener. fragment 
sau motiv muzical repetat. 

Metaanaliza = metoda sistematică care utilizează tehnici statistice de combinare 
a rezultatelor din studii diferite pentru obținerea unui efect cantitativ 
estimat pentru toate studiile analizate in ceea ce priveşte intervenţia sau 
rezultatul. 

Mezencefal = numit şi creier mijlociu, constituie un element al trunchiului cerebral 
şi formează un sector de tranziție între fosa cerebrală posterioară şi fosa 
emisferică. Conţine releele căilor auditive şi integrează mişcările oculare. 

Neuroimagistică = termen care caracterizează ansamblul metodelor care permit 
să se vizualizeze in vivo structurile sistemului nervos central normal sau 
patologic. 

Neuroplasticitate = capacitatea creierului de a se reorganiza prin formarea de noi 
conexiuni neuronale de-a lungul vieţii, 

Neuroştiinţe = ansamblul disciplinelor ştiinţifice care au ca drept obiect studiul 
diferitelor aspecte ale structurii, activităţii şi funcţiilor sistemului nervos. 

Ontogeneză = dezvoltare individuală a organismelor vegetale şi animale, care 


cuprinde toate transformările organismului de la stadiul de embrion până 
la sfârşitul existenţei lui, 

Potentiale evocate = schimbarea activităţii electrice a unui grup de neuroni 
ca răspuns la solicitarea unui organ senzorial sau a căii specifice 
corespunzătoare, 

Proprioceptie = senzațiile kinestezice provenite de la muşchi, tendoane, capsule 
şi ligamente, participă la percepţia poziţiei şi mişcării, la acuitatea 
proprioceptivă, la percepţia forţei, tensiunii, greutăţii şi a temporalitatii 
mişcării. 

Preatentional = procesare a informaţiei la un nivel preconstient, in mod automat. 

Quartil = stat., psihometr., oricare dintre cele trei valori care împart un grafic de 
distribuţie a frecvenţei in patru grupe de frecvenţă egală. 

Răspuns subiectiv = desemnează o categorie de comportamente la un nivel 
descriptiv sau functional, care are loc în conştiinţă, care apartinesubiectului; 
subiectivist care are un caracter personal, părtinitor, lipsit de obiectivitate. 

Răspuns fiziologic = o reacţie neinvatata, automată şi instinctiva la un stimul. 

Regresie = termen tehnic, folosit in psihologia experimentală care măsoară 
calitatea predictiei valorii unei variabile atunci când se ştie valoarea altei 
variabile. fn text, regresia ierarhică, se referă la modele statistice ale unor 
parametri care variază la mai mult de un singur nivel. 

Reprezentare mentală = cog, modele imagistice interne ale obiectelor şi 
evenimentelor legatede lumea exterioară reală. 

Semnificație statistică = probabilitatea ca un rezultat experimental să fie atribuit 
uni anumit factor şi nu simplei întâmplări. 

Sistem nervos = (presc., SN) organ care comandă viata de relaţie si reglările 
organo-vegetative 
1. pe plan anatomic se disting: 

a) sistemul nervos periferic 

b) sistem nervos central 

2. pe plan functional avem: 

a) sistem nervos somatic 

b) sistem nervos autonom- alcătuit din: 

e Sistem nervos simpatic = (presc., SNS) intervine în reacțiile la 
agresiuni şi la stres accelerând ritmul cardiac, făcând să crească 
tensiunea arterială, mobilizând resursele energetice, pregătind 
deci pentru acţiune 

« Sistem nervos parasimpatic = (SNP) care intervine pentru a 
conserva resursele organismului şi a restaura homeostazia. 

SPSS = program de analiză statistică utilizat în ştiinţele sociale. 

Striatumul ventral = porțiune a stratumului alcătuită din nucleul accumbens 
şi tubercul olfactiv;este considerat un centru implicat în procesele de 
recompensă. 

Suprafaţa volară (a falangelor mediale sau distale) = care aparţine palmei. Termenul 
este utilizat rar pentru suprafața flexorie a antebraţului, încheieturii mâinii 
sau piciorului. 

Teste post-hoc = se referă la analiza datelor după încheierea unui experiment cu 
scopul identificării unor tipare nespecificate a priori. 

ASCA 


Muzica, stimulii muzicali, generează cele mai intense, cele mai diverse şi cele mai multe emoţii pe o 
unitate de timp. Niciun alt stimul (verbal, imagistic, semantic etc) nu are un astfel de potențial. 

[n această carte, analiza critică a literaturii de specialitate s-a obiectivat în prezentarea istorică a modelelor 
referitoare la emoțiile muzicale si în argumentarea clară în favoarea poziţiei emotiviste, din perspectiva 
Căreia autoarea şi-a fundamentat cele patru studii empirice proprii: a) impactul diferenţial al muzicii, 
al scenariului şi al jocului scenic asupra psihofiziologiei emoțiilor; b) diferenţierea interindividuală 
a empatiei şi a imageriei mintale la un spectacol de operă live; c) impactul stimulilor muzicali asupra 
emoţiilor muzicale, în funcţie de nivelul de expertiză (muzicieni/non-muzicieni); d)-impactul empatiei 
asupra emoțiilor muzicale. E 


(e) astfel de lucrare, în care analiza teoretică riguroasă se îmbină cu experimentul controlat. studiul de 
teren $i analiza statistică adecvată, reprezintă o realizare ştiinţifică substanţială, de nivel internaţional. 
Cartea aceasta desavarseste eforturile unul muzician de a înțelege muzica în profunzime, inclusiv din 
perspectivă științifică, Aceste eforturi ştiinţifice, s-au întins pe mal bine de şapte ani, cu studii de licență şi 
doctorat în psihologie, În tot acest timp, muzicianul a cântat pe scenă, la fel de frumos ca şi înainte, dar 
șia făcut și ucenicia științifică fără compromisuri, Cu un neobosit entuziasm dedicat muzicii, doamna: 
Felicia Rodica Baltes a dovedit că formaţia artistic’ şi cea ştiinţifică se pot imbina şi tmplini reciproc. 
Această Carte atestă reușita ştiinţifică a cercetătorului Felicia Rodică Baltes si reprezintă, probabil, primă 
monografie românească despre emoțiile Induse de muzica, i 

> i cont, dr, Andrei C. Miu 


SI ———— 


Ú ISEN 978 606 824457-0 Edwa asai j „contact comenzi: ~ 


| | | | es nur 
9'786068'244570 


ASCRED ‘ gh comenzigascred.ro 
E À s +! ed,ascr@gmall.com 
www.ascred.ra T 


Scanned with CamScanner 


